
'N VOORSTELLING VAN DIE LAASTE AVONDMAAL. 











or 


“Wat is 
so besonders aan 
hierdie man? 


... HY's 'n Sanlam-verteen- 
woordiger. Wat is so be- 


versekering en die beskerming reeds meer as 50 jaar die 
van gesinsinkomste. Hy's meer voortou neem met nuwe 


sonders aan `n Sanlam-man? as bloot `n versekeringsman — ontwikkelinge in versekering. 
Hy het Sanlam se unieke hy's `n huisvriend wat by u Die man van Sanlam staan 
opleidingskursus deurloop, en u gesin staan. by u en u gesin. 


wat hom toerus om leiding 
te gee oor elke aspek van 





Kry meer besonderhede by enige Sanlam-kantoor of Sanlam-verteenwoordiger. 

Wat is die Kerk 


Die linkse strekking in die kerklikgodsdienstige 
lewe sedert die tweede wêreldoorlog gelei onder 
andere die koers van die ,,social gospel” en deur 
die teologie van die rewolusie bring die vraag 
opnuut weer na vore: Wat is die kerk? 


Volgens die Heilige Skrif is die kerk die eiendom 
van die Here, wat aan die Here behoort, die ver- 
gadering van geroepenes, die uitverkorenes van die 
Here. 


Dit is die Bybelse, en as ek dit so kan noem, 
die ideale sy van die kerk. Hierdie kerk is die 
onsigbare kerk van die Here, wat in die Geloofs- 
belydenis genoem word, die een, heilige, algemene 
Christelike kerk buite welke daar geen saligheid 
is nie. Van hierdie kerk geld: die Here weet wie 
syne is. 


Van menslike kant gesien lyk die kerk iets 
anders. Van hierdie sigbare kerk het Calvyn gesê, 
dit is soos 'n koringmied. Dit bevat meer kaf as 
koring, want baie lede daarvan is hipokriete. 


Die vraag oor wat die kerk is gaan eintlik oor 
hierdie sigbare kerk: Wat is sy taak, hoe vertoon 
hy na buite toe, wat in sy koers, watter plek moet 
sy belydenis in sy lewe inneem? Moet die kerk by- 
voorbeeld 'n modaliteitskerk wees, of 'n belydenis- 
kerk of 'n belydende kerk? 


'n Modaliteitskerk 


'n Goeie voorbeeld van so 'n kerk is die Neder- 
landse Hervormde Kerk. In die vorige eeu het die 
modernisme sy verskyning gemaak en sy duisende 
verslaan ook op die kerklike erf. Hierdie rigting het 
ook in die kerk sy kop uitgesteek en is deur die 
kerk verdra. Hierteenoor het daar ander rigtings ont- 
staan, soos die uiters regse rigting verteenwoordig 
deur die Gereformeerde Bond in die Herv. Kerk 
,tot verbreiding van die waarheid in die Neder- 
landse Herv. Kerk, wat dogmaties die Drie Formu- 
liere van Enigheid onverswak vashou.” 


] Blaai om 

WAT IS DIE KERK 


Tussen hierdie uiterste linkse en uiterste regse 
rigtings het daar twee ander rigtings ontstaan. Eers- 
tens is daar die Etiese rigting van De la Saussaye, 
Gunning en andere wat ,,meer nadruk op die 
persoon as op die leer van Christus lê, meer op 
die gees as op die letter van die belydenis, meer 
op die kerk as gemeenskap van gelowiges as op 
die kerk as instituut.” Hoewel hierdie rigting onder- 
skei word in regs en in links eties, tog hou dit 
oor die algemeen sy karakter as ortodoks vas. 

Hierdie ritging het egter met die herorganisasie 
van die kerk na die tweede wêreldoorlog van' die 
toneel verdwyn. 

Tweedens is daar die Konfessionele rigting met 
dr. Hoedemaker as grondlegger, wat veral opgekom 
het teen die organisasie van 1816 en gepleit het 
vir reorganisasie van die kerk in presbiteriale styl, 
en vir 'n Christusbelydende volkskerk, wat die be- 
lydenis en die ampte hoog stel en meer klem op 
die verbond as op die uitverkiesing lê. 

By hierdie laasgenoemde rigting sal waarskynlik 
al die predikante van ons kerk hulle tuis voel. 

Omdat al hierdie verskillende rigtings of modali- 
teite, soos die rigtings nou genoem word, in die 
Nederlandse Kerk bestaan en geduld word daarom 
is die kerk 'n modaliteitskerk genoem. 


Belydeniskerk 


Die Gereformeerde Kerke onder leiding van dr. 
Abr. Kuyper was 'n voorbeeld van 'n belydeniskerk, 
dit wil sê 'n kerk waar die ou belydenisskrifte van 
deurslaggewende betekenis is en die lewe en werk 
van die kerk daardeur vasgelê word. In so 'n be- 
lydeniskerk dreig die gevaar om Skrif en Belydenis 
op een lyn te stel, en daar word noulettend toege- 
sien op elke afwyking van die leer. As gevolg van 
hierdie standpunt het daar egter twee afskeidings 
uit die Geref. Kerke in hierdie eeu plaasgevind. Die 
sinode van Assen het daardeur bekendheid verwerf. 


Die strenge handhawing van die belydenis het die 
weg gevorm tot die stigting van die Geref. kerke 
in Hersteld Verband in 1926 onder leiding van dr. 
Geelkerken en ander. 


Die tweede afskeiding het plaasgevind in 1946 
toe die professore Greydanus en Schilder aan af- 
wyking van die leer skuldig gevind is. Dit het gelei 
tot die vorming van die Geref. Kerke ,,onderhou- 
dende art. 31 van de Dordtse Kerkorde.” 


Die hoë ideaal van 'n belydeniskerk het vanaf 
die sinode van Assen veld verloor in die Geref. 
Kerke, en tot so 'n mate dat, omdat met die jongste 
sinode van die kerke verlede jaar die leerstellige 
afwykings van dr. Kuitert, een van die professore 
aan die Vrye Universiteit, nie veroordeel is nie, die 
Geref. Kerke nou ook 'n modaliteitskerk genoem 
word, dit wil sê 'n kerk waarin daar ruimte is vir 
meer as een leerstellige opvatting. 


Die belydende kerk 


Naas die twee ander moontlikhede is daar die 
Christus belydende volkskerk. Die Ned. Herv. Kerk 
van Afrika het nog steeds die modaliteitskerk, sowel 
as die belydeniskerk, afgewys. Bewys hiervoor is 
drie tughandelings in die verlede op leraars wat in 
stryd met een of ander stuk van die kerklike leer 
opgetree het. Hierdeur het die kerk getoon geen 
modaliteitskerk te wil wees nie, maar die lewe van 
die kerk wys tog ook uit, dat dic leer in die Herv. 
Kerk nie die plek inneem wat dit in. 'n belydenis- 
kerk inneem nie. Dit gaan die kerk nie in die eerste 
plek om die waarheid nie, maar om Hom wat die 
waarheid is, om van Hom te getuig en Hom te bely 
as Hoof van die kerk en Koning van die koninkryke 
van die wêreld. 
vormde Kerk steeds getrou bly. 


Aan hierdie evangeliese roeping moet die Her- 


Joh. Dreyer. 











Goeie Vrydag—Oordenking 


Openbaring 1 vers 17. 
Ek is die eerste en die laas- 


Nadat Christus opgestaan het het 
Hy gekom na syne, na hulle vir wie 
Hy aan die kruis oorwin het. Hy het 
na die wêreld gekom maar was nooit 
van die wêreld nie. Hy het na die 
wêreld gekom vir sondaars. 


Hy is die Eerste, die verhewene in 
ewigheid, voor alle tye, maar terself- 
dertyd in ewigheid na alle tye, ,Ek 
die Here, die Eerste en by die laaste 
is Ek dieselfde.” Buiten Hom is daar 
geen Heiland nie. So, het Christus 
Hom openbaar waar Hy beslis het oor 
die mens. 

Johannes op pad na Patmos word 
bemoedig, dat Christus die alles oor- 
heersende Koning en absolute Lewen- 
de was en is, dat Hy dood was, gesterf 


DS. J. W. RHODA 


het op Golgotha. Hy het opgestaan as 
oorwinnaar van die dood en die graf 
en beskik oor hierdie aartsvyand van 
die mens. Johannes weet dat hy te 
doen gehad het met Jesus Christus, 
die Goeie Herder wat sy lewe afgelê 
het vir sy skape en wat sy skape by 


2) 


Pd 


name ken en roep. Hy is die eerste en 
die laaste van wie alles en almal al- 
leen afhanklik is. Hy alleen heers oor 
alles ook oor die doderyk. Hy wat le- 
wend geword het, kon ook lewend 
maak. Die opstanding van Christus 
het werklikheid geword as `n heils- 
daad. `n verlossingsdaad. Deur die op- 
standing is God se bemoeienis in 
Christus geopenbaar, God se hande- 
ling, God se ingryping vanuit die he- 
mel. 


Christus as verhoogde en verheer- 
likte was dit reeds van die begin af. 


C] Vervolg op bladsy 4 


PAASSONDAG 


In die jaar 110 N.C., het Tgnatius, 
die kerkvader, aan die gemeente Tral- 
leis geskryf, dat Christus, opgewek 
deur die Vader, waarlik uit die dode 
opgestaan het. Soos vir Hom, sal die 
Vader ook ons, wat in Hom glo, uit 
die dode opwek, maar ons moet vas- 
hou aan Jesus Christus sonder Wie 
daar vir ons geen waaragtige lewe 
kan wees nie. Hierdie beskouing is 
gegrond op die getuienis van hulle 
wat gesien en gehoor het. 


By die eerste skemering van die 
daeraad, het Maria Magdalena in die 
tuin van Josef van Arimathea gevind 
dat die steen van die graf afgewen- 
tel is. Met haas het sy vir Johannes 
en Petrus gaan vertel wat sy gesien 
het. 


By die ope graf vind Johannes die 
doeke waarin sy liggaam toegewikkel 
was. Toe Petrus die grafspelonk be- 
tree, tref hy die gesigdoeke netjies 
opgerol in die hoek aan. Diep in ge- 
dagte versonke, verlaat hulle die graf 
om weer na die stad terug te keer. 


Maria Magdalena het by die graf 
gestaan en ween omdat hulle die le- 
welose liggaam van haar Here wegge- 
neem het. Maar dan bemerk sy twee 
engele wat daar sit en uiteindelik sien 
sy die Here wat daar staan maar dink 
dat Hy die tuinier is. Uiteindelik het 
sy sy stem herken en juigend vir die 
dissipels gaan vertel dat sy die Here 
gesien het, maar hulle het haar nie 
geglo nie! 


Op dieselfde middag vind ons die 
twee Emmaiisgangers, volgelinge van 
die Here op pad na hulle tuiste, in 
drukke gesprek met mekaar oor al 
hierdie dinge wat voorgeval het. Die 
Vreemdeling wat Hom by hulle kom 
voeg het weet blykbaar nie van die 
dinge wat in hierdie dae in Jerusa- 
lem gebeur het nie: Jesus, die Nase- 
rener, 'n profeet kragtig in werk en 
woord voor God en die hele volk — 
is deur die owerpriesters en volks- 
leiers aan die Romeine oorgelewer en 
deur hulle gekruisig. Alle hoop was 
op Hom, dat Hy die koning van die 
komende ryk sou word, maar nou is 
alles verlore. Op Vrydag het Hy ge- 
sterf en vanmêre het vroue beweer 
dat hulle Hom lewend gesien het na- 
dat hulle sy graf oop en leeg gevind 
het. Petrus en Johannes het dit ook 
bevestig. 


Daarop het die Vreemdeling hulle 
herinner aan die woorde van die pro- 
fete en die Skrifte vir hulle uitgelê: 
deur lyding tot heerlikheid, deur die 


dood tot die lewe. As die Vreemdeling 
nou verder wil gaan, dring hulle by 
Hom aan en sê: ,Bly by ons, want dit 
is amper aand en die dag het gedaal; 
en Hy het ingegaan om by hulle te 
bly”. Toe die Vreemdeling die brood 
breek en dank, het hulle oë oopge- 
gaan en hulle het Hom herken. Hulle 
harte was brandende in hulle toe Hy 
met hulle op die pad gepraat en die 
Skrifte vir hulle uitgelê het. Op hulle 
beurt kon hulle nou weer na Jerusa- 
lem gaan om die blye tyding te ver- 
kondig dat die Here leef. Ja, hulle 
weet dit al, die Here het opgestaan! 
Petrus het Hom gesien! 


DS. J. J. SMIT 


Plotseling het die Here self in die 
middel van die kring gestaan, tewyl 
hulle verskrik terugdeins. ,Kyk na 
My hande en My voete, want dit is 
Ek self. Voel aan My en kyk; want 'n 
gees het nie vlees en bene soos julle 
sien dat Ek het nie.” 


Thomas wat afwesig was, het egter 
geweier om aan die vreugde deel te 
neem. ,As ek nie in sy hande die 
merk van die spykers sien en my 
vinger steek in die merk van die 
spykers en my hand in sy sy steek 
nie, sal ek nooit glo nie”. 'n Week 
later was hulle weer op die Sondag, 
die opstandingsdag, agter geslote 
deure bymekaar. Hoewel die deure 
gesluit was, het die Here weer aan 
hulle verskyn en Thomas het sy ge- 
leentheid gekry: ,Bring jou vinger 
hier en kyk na My hande; en bring 
jou hand en steek dit in My sy en 
moenie ongelowig wees nie maar ge- 
lowig. ,,My Here en My God”! ,,Salig 
is die wat nie gesien het nie en tog 
geglo het”. 


Toe die apostel Paulus in sy be- 
roemde rede voor die Jode en Grieke 
in Athene in die Areopagus van die 
opstanding van Christus uit die dode 
melding gemaak het, het hulle gespot 
en uitgebars van die lag en geweier 
om verder na hom te luister. Die Epi- 
kureiese en Stoiese wysgere het met 
hom gestry en was van mening dat 
hulle as verstandige mense nie na 
sulke snert kon luister nie. In sy 
brief aan die Korinthiërs vra Paulus 
hulle dan ook waarom sommige on- 
der hulle ook sê dat daar geen op- 
standing uit die dode is nie? Vir die 
kerk en vir die geloof is die opstan- 
ding uit die dode van kardinale bete- 
kenis. Daarom bely die gemeente elke 


Sondag: ,Ek glo die opstanding uit 


Hy het opgestaan.” — Luk. 


die dode.” As dit nie so is nie, sal 
die prediking en die geloof tevergeefs 
wees; dan sal die getuienis van hulle 
wat gesien en gehoor het ook vals 
wees; dan is die geloof nutteloos en 
dan sou ons almal nog in sonde ge- 
wees het; dan is almal verlore, ook 
die wat in Christus ontslaap het. 


Vir die Rationalisme met sy klem 
op die rede en verstand, was op- 
standing uit die dode nog altyd `ʼn 
moeilike saak, maar vir die gelowige 
is die ongelooflike gelooflik en die 
onmoontlike moontlik. Op die derde 
dag het Hy opgestaan as Oorwinnaar 
oor die mag van die sonde en die 
dood. En al is die opstandingswonder 
vir sommige onmoontlik, die Here 
het dit eeue te vore reeds voorberei 
en aangekondig, nie alleen deur die 
Nuwe 'Testamentiese getuienis nie, 
maar ook deur die profete en psalm- 
digters. Die opstanding is vervulling 
en bevestiging van Gods beloftes. 


Dit is die opstanding van Christus 
wat die Evangelies tot iets anders 
maak as 'n lewensbeskrywing van die 
Here. Elke lewensbeskrywing eindig 
met 'n tragedie, met die dood. Die 
berigte van die Evangeliste aangaan- 
de Jesus van Nasareth, is egter nie 
biografiese materiaal nie, maar ge- 
loofsgetuienis — belydenis van Hom 
wat as Seun van God uit die dode 
opgestaan het. Maar die opstanding 
van Christus maak die Evangelies tot 
prediking en gee sin en betekenis aan 
die voorafgaande. Sonder vermelding 
van die opstandingswonder sou die 
Evangelies nie Evangelie kon wees 
nie, maar 'n nederlaag. 


Die opstanding van Christus is die 
triomf van sy verlossingswerk. As Hy 
nie opgestaan het nie, sou alles uitsig- 
loos en tevergeefs gewees het maar 
nou is dit duidelik dat sy liefde ster- 
ker is as die mag van die sonde en die 
dood. Deur die opstanding van Jesus 
Christus weet ons dat sy liefde nie 
deur die haat van die wêreld verslaan 
is nie. Toe die mense uitgeroep het: 
,Kruisig Hom”, het die Here opnuut 
weer begin. Hy sal die mens nooit los- 
laat nie maar gee vergewing van die 
sonde deur die kruisdood van Chris- 
tus. Sterwende het Hy sy gees oorge- 
gee in die hande van sy Vader en 
hulle het Hom in die graf neergelê, 
maar na drie dae het Hy lewend, 
triomferend langes sy geopende graf 
gestaan. Sy dissipels het Hom verlaat 
en verloën maar Hy het hulle gesoek 
en opnuut geroep met sy vergewende 
liefde. Sy verskyning is openbaring 


] Blaai om 

HY HET OPGESTAAN 


(] Van vorige bladsy 


van sy liefde wat inderdaad almagtig 
is, allesoorwinnend, allesoorheersend. 


Geloof in God, beteken ook om die 
opstanding uit die dode te glo. God 
is almagtig en Hy is ook die opwekker 
uit die dode, wat 'n nuwe daad van 
sy genade en alvermoë is. Sy werk 
sal Hy doen en die dinge wat by die 
mense onmoontlik is, is by God tog 
moontlik. 


Vir die gelowige beteken die op- 
standing, oorwinning oor die sonde, 
opwekking tot 'n nuwe lewe en ver- 
wagting van die toekomende heerlik- 
heid. Die opstandingsevangelie roep 
al die gelowiges op om die werke 
van die duisternis af te lê en soos in 
die daglig eerbaar te wandel. ,,Julle 
is almal kinders van die lig en kinders 
van die dag; ons is nie van die nag 
of van die duisternis nie” — 1 Thes. 
5:5. Die verryssenis van Christus is 
vir ons 'n sekere pand van ons eie 
salige opstanding, wat ons ons ver- 
troue nie op onsself laat vestig nie 
maar op Hom wat die dode opwek. 
Dit open vir ons wye perspektiewe en 
laat ons uitsien na die toekoms van 
die Here en ons eie opstanding uit 
die dode. Sy opstanding is ons toe- 
koms, 'n toekoms wat ons die hede 
bepaal, beheers en heilig. 


Die Here het liggaamlik opgestaan 
en daarom bely ons die wederop- 
standing van die vlees en die ewige 
lewe. Daar was identiteit tussen sy 
aardse liggaam en sy opstandingslig- 
gaam en tog het Maria Magdalena 
Hom aanvanklik nie herken nie; ook 
kon Hy deur geslote deure en vensters 
binnekom. Paulus praat van sy gees- 
telike liggaam en tog het Hy na sy 
opstanding voor die oë van sy dis- 
sipels brood geëet. Die Evangelie 
waarsku ons dus teen 'n growwe 
,realistiese, materialistiese opvatting 
van die opstandingsliggaam maar ook 
teen 'n ongeoorloofde spiritualisering. 
Die opstandingsliggaam sal verheerlik 
wees, maar dit bly die geheim van 
God. 


As eschatologiese gebeurtenis, is 
die opstanding profesie en belofte 
van die nuwe lewe wat eenmaal die 
hemel en die aarde sal omskep en 
vervul. Na hierdie sekere toekoms 
moet die kerk verlang Hy is die 
Eersteling uit die dood en na Hom 
sal baie volg. Die eerste Christene 
het sterk onder die besef gelewe dat 
die laaste dae gekom het en die einde 
elke oomblik verwag en geglo dat 
Christus gely, gesterf en opgestaan 


het om aan hulle die ewige lewe te 
gee. ,Ek is die opstanding en die 
lewe; wie in My glo sal lewe al het 
hy ook gesterwe. En elkeen wat lewe 
en in My glo, sal nooit sterwe tot in 
ewigheid nie” — Joh. 11:25-26. ,Wie 
in My glo het die ewige lewe”. Geloof 
hy ook gesterwe. En elkeen wat lewe 
is dus lewe die ewige lewe. Die ewige 
lewe begin daar waar die gemeen- 
skap met Christus begin en waar dit 
begin, verdwyn alle twyfel. 


Eeuwge lewe, eindloos heerlik, 
wat na hierdie lewe wag — 

dit alleen is gans begeerlik, 

is onsigbaar, maar vol krag. 
Sluit ons eens die vleeslike oog, 
wag die lewe ons omhoog: 
lewe vir ons hart begeerlik, 
lewe onuitspreeklik heerlik! 
Saalge heil wat ons eens erwe: 
lewe eindloos God gewy, 
sonder moeite, siekte en sterwe, 
ewig van die sonde vry! 

Lewe in volmaakte deug, 

vrolik deel in hemelvreug — 
laat ons juig oor daardie lewe, 
ons deur Gods gena gegewe! 


EERSTE EN LAASTE 
OC] Van bladsy 2 


Hy wat daar was voor alle mense, van 
voor die skepping. Hy was in die be- 
gin. Hy was en is God. Johannes het 
hom gesien as die Here, sterk en ge- 
weldig, as die Here, sterk en gewel- 
dig in die stryd, as die Here van die 
leërskare. Christus het Hom openbaar 
as die Barmhartige, wat gekom het 
vir sondaars. So het Christus na sy 
opstanding Hom bekend gemaak as 
die Een voor alle tye en die Een na 
alle tye die Eerste en die Laaste. 
Ewig voor alle tye en Ewig na alle 
tye. Deur Hom is alles geskape en 
deur Hom word alles onderhou deur 
die Woord. Hy is die Woord deur wie 
alles geskape is en Hy sal ook die 
laaste sê hê as Hy kom om te oordeel 
oor die lewende en die dode. 


Die Vader het van die begin af alles 
in sy hande gegee, ook die oordeel, 
maar ,,so lief het God die wêreld ge- 
had, dat Hy sy enig gebore Seun ge- 
gee het, sodat die wat in Hom glo, nie 
verlore mag gaan nie, maar die ewi- 
ge lewe kan hê.” As Hy vir ons is wie 
kan teen ons wees. Ons wat skuldig 
en veroordeel voor God was, word in 
Christus vrygespreek. Hy het ons met 
God versoen sodat niemand en niks 
ons ooit van die liefde van God in 
Christus sal kan skei nie. Hy was 

Godverlate om ons nooit weer te ver- 
laat nie. Hy het die dood wat ons 
moes ondergaan en verdien, gedra om 
ons die lewe, die lewe met God, die 
ewige lewe te skenk. Christus het vir 
ons opgestaan. Hy wat gister en van- 
dag dieselfde is tot in ewigheid. Hy is 
die Een wat aan kom was, wat gekom 
het en die Een wat weer kom, sodat 
die wat in Hom gelewe en geglo het, 
of in Hom gesterwe het, sal opstaan 
in Christus. Hy die eerste, die oor- 
sprong, die laaste, die eindbestem- 
ming van alle dinge. 


“Hy wat is en wat was, en wat sal 
kom die Almagtige. Syne is die heer- 
likheid in der ewigheid.” 


Amen 

Etlike treinvragte daagliks 
Geen vertraging 


OORDENKING ...... 
'n Dankdag vir die Oes 


TEKS: Ps. 85:13: Ook gee die Here 
die goeie, en ons land lewer sy op- 
brengs. 


Dit is so deur die kerk bepaal dat 
op Sondag, 18 April, die jaarlikse 
,Dankdag vir die Oes” in al die ge- 
meentes van ons kerk gehou sal word. 
As ons dink aan die oeste wat inge- 
samel is en nog ingesamel sal word, 
het ons baie rede om dankbaar te 
wees teenoor die Here wat ook met 
saai en oes te make het. Die Here 
God het waarlik ons land ryklik 
geseën. Saam met die Psalmdigter 
kan ons ook getuig en dankbaar sê: 
,Ook het die Here ons die goeie ge- 
gee en ons land lewer sy opbrengs.” 

Die afwagting van die oes was egter 
nie sonder beproewing en kommer 
gewees nie. Droogtetoestande is groot- 
liks hiervoor verantwoordelik. Maar 
gelukkig het mooi en sagte, deur- 
dringende reëns wyd geval en vir baie 
boere 'n goeie oes besorg. Ongelukkig 
was daar ook verwoestende haelstorms 
en verspoelings wat vir andere weer 
groot teleurstelling besorg het. Daar 
is dus op so 'n dankdag gemengde 
gevoelens in die harte van mense. 

Dit gaan egter by hierdie dankdag 
nie net om een bepaalde soort oes 
nie, maar om alle soorte oeste, dit 
wil sê ook wat die diere soos die 
beeste en die skape, betref. Dit kom 
daarop neer dat voedsei nog altyd 
volop in hierdie land was terwyl 'n 
groot deel van die wêreld vandag 
honger ly en baie mense van honger 
omkom. Ons kan aan die Here nooit 
genoeg dankbaarheid bewys dat Hy so 
goed vir ons is nie. Ons waardeer 
egter nie altyd hierdie gawes van die 
Here nie. Ons sien nie meer die ver- 
sorgende hand van die Here raak nie. 
Ons aanvaar alles as vanselfsprekend. 

En tog is hierdie ,Dankdag vir die 
Oes” nie slegs 'n geleentheid om die 
Here onse God te dank vir al sy wel- 
dade aan ons wat ons aardse behoeftes 
betref nie. Dit natuurlik ook, maar 
nie nét dit nie. Dit gaan op hierdie 
dankdae om meer as net die aardse 
dinge. En die kerk het op hierdie dag 
geen ander boodskap vir die Gemeen- 
te as dié wat hy elke Sondag verkon- 
dig nie. naamlik JESUS CHRISTUS, 
DIE GEKRUISIGDE EN OPGESTA- 
NE MEER. Die prediking by hierdie 
geleentheid kan dus slegs Christus- 
prediking wees. Die kerk kan nie oor 
Vaderlike sorg en oor die seën van 
die goddelike Voorsienigheid preek 
sonder om Christus te verkondig nie. 
want alleen in Christus word hierdie 
dinge van die hemelse Vader vir ons 
sigbaar en kenbaar en 'n werklikheid. 

Die Here laat sy son opgaan oor 
die slegtes en die goeies, en Hy laat 


reën oor die regverdiges en die onreg- 
verdiges, maar dit is slegs die reg- 
verdiges, die wat in Jesus Christus 
glo, wat dit raaksien en dankbaar 
daarvoor is. 


DS. M. J. NAUDE 


Ps. 85 sê ons ook iets van Jesus 
Christus. Die digter het `n profetiese 
blik van die koms van die Seun van 
God na die aarde-toe gehad. Hy be- 
skryf dit so aan ons: ,Goedertieren- 
heid en trou ontmoet mekaar, gereg- 
tigheid en vrede kus mekaar. Trou 
spruit uit die aarde en geregtigheid 
kyk uit die hemel neer.” Goedertie- 
renheid en geregtigheid is die eien- 
skappe van die Here en in Jesus 
Christus het dit sigbaar geword. In 
Christus het die hemel en die aarde 
mekaar ontmoet en mekaar gekus. Die 
gevolg van hierdie ontmoeting is dat 
trou uit die aarde kon kom. Hierdie 
trou is trou aan die Here en dit is 
net onder die gelowiges te vinde. In 
hierdie ontmoeting tussen hemel en 
aarde, wat met die koms van Jesus 
Christus plaasgevind het. bemerk ons 
ook iets van God se welbehae in die 
mense. Ons merk dit ook op wanneer 
die land telkens weer sy opbrengs op- 
lewer. Dit is soos 'n 'toegif wat die 
Here aan ons gee. Hy het reeds sy 
Seun gegee sodat elkeen wat in Hom 
glo nie verlore mag gaan nie, maar 
die ewige lewe kan hê. Daarbenewens 
gee Hy ons ook die goeie en ons land 
lewer sy opbrengs. 

Dus behalwe sy Seun gee God aan 
ons ook alle ander dinge ten goede. 
Ons voedsel. kleding, geld, besittings. 
ensovoorts. is alles gawes uit die hand 
van die Here. Die oes waaraan ons 
op hierdie dag dink, is nie volmaak 
nie. Vir sommise sal die oes teleur- 
stellend wees. vir andere sal daar mis- 
kien geen oes wees nie. Ons weet 
egter dat ons in 'n gebroke wêreld 
lewe. Daarom bou ons nie ons hoop 
op wat hierdie aarde vir ons kan 
oplewer nie, maar ons reken op die 
groot oes wat Jesus Christus besir 
is om vir Hom in te samel. Van hier- 
die oes sê .Tesus self dat dit wit staan 
op die lande. Dit is ryp en eereed om 
ingehaal te word. Maar Hy sê ook 
dat die arbeiders min is. 


Ons mag almal arbeiders wees en 
medewerkers van Christus om te help 
met die oes. Daar is nie meer tvd 
om te talm of uit te stel nie anders 
gaan die oes verlore. Die kerk van die 


Here het 'n dringende behoefte aan 
gewillige werkers en werksters om 
die dienswerk waartoe die kerk jn 
die wêreld geroep is, te volbring. 


Die boodskap van redding wat daar 
in Christus vir alle sondaars is, moet 
oral bekend gemaak word, in ge- 
hoorsaamheid aan die opdrag van die 
Heer van die kerk. Dan sal ons land 
ook sy opbrengs lewer — nie alleen in 
miljoene sakke graan nie — maar 
ook in miljoene siele wat gered is vir 
die ewige lewe. Dit is die Here se oes. 
Amen. 


Blindederm- 


ontsteking 


Die Dr. Mullers- 
Blindedermmiddel 


TYDENS die afgelope kwart-een 
het die Dr. Mullers-Blindederm- 
middel vrywel honderde lewens 
gered. Dit het duisende lyers in 
staat gestel om die doktersmes 
te spring. Hierdie middel het 


ik gemaak dat blindederm- 
deesdae 'n 


Kentekens 


@ Pyn in regtersy. 
@ Aangepakte Tong. 
@ 'n Temperatuur (koors) tussen 
100 en 102 grade. 
@ Hardwording van die Maag- 
wande. 
Die DR. MULLERS-BLINDE- 
DERMMIDDEL is verkrygbaar by 
aptekers teen 70c per bottel of posvry 
van Noorwood Coaker, Posbus $9, 
Ladybrand. 

DAAROM 


In kerklike en godsdienstige lewe 
gebeur dit nogal dikwels dat seke- 
re belangrike handelinge en begrippe 
vanselfsprekendhede word. Dit bring 
mee dat die gebruik daarvan nader- 
hand outomaties geskied en die werk- 
like betekenis daarvan dan verlore 
gaan. Dit kan ook geheel-en-al in on- 
bruik verval met 'n geestelike ver- 
arming tot gevolg. Tog is die gods- 
dienstige gebruike en die menslike 
deelname daaraan, onontbeerlik vir 
die versterking van die geloof. Hier- 
onder val ook die korrekte siening en 
viering van die kerklike feesdae, SOOS 
onder andere die dankdag vir die oes. 

Die dankdag vir die oes het welis- 
waar sy regmatige plek onder die 
kerklike feesdae. 'n Mens kry egter 
die indruk dat die werklike betekenis 
en waarde daarvan heeltemal onder- 
skat word. Trouens, die meeste mense 
is nouliks bewus van die bestaan daar- 
van. Gewoonlik word dit geignoreer 
deur diegene wat nie `n lewensbe- 
staan uit die bodem maak nie, terwyl 
die landbougemeenskappe weer ge- 
neig is om dit oor te beklemtoon, of 
om verkeerde motiewe aan die vie- 
ring daarvan te heg. 

Vanweë die geringe en verdeelde 
belangstelling, ontstaan daar verskeie 
vrae rondom hierdie dag: is dit werk- 
lik so noodsaaklik om die dankdag vir 
die oes nog te handhaaf — om die 
gewenste doel daarvan te bereik, 
moet so `n feesdag tog deur die hele 
gemeenskap in ere gehou word; het 
dit nie miskien al 'n inhoudlose stuk 
tradisie geword nie, of is dit dalk ryk 
gelaai met 'n betekenis wat onder on- 
kunde versteek is; onkunde as gevolg 
waarvan aan die dag 'n betekenis ge- 
heg word, wat dit nooit veronderstel 


was om te hê nie; en as daar verkeer- 
de motiewe aan die viering van die 
dag geheg kan word, hou dit dan nie 
dalk gevare vir die geloofslewe in 
nie? 


DR. S. J. PRINS 


Miskien moet die laaste vraag eers- 
te beantwoord word, aangesien dit 
meteens ook lig sal werp op die eerste 
bedenkinge. Dit hou beslis gevaar in 
as dit uit hoofde van verkeerde motie- 
we gevier word — motiewe wat dan 
op onkunde berus. Dit hou in dat die 
grond en eventueel die natuur, gesien 
word as die milde gewer van gunstige 
omstandighede en groot oeste. Ver- 
der is daar die neiging om op hierdie 
dag aan die erediensbywoning 'n be- 
sondere kleur te gee en selfs gewil 
lig is om 'n aansienlike ,,dankoffer” 
te bring vir die ,,voorsienigheid van 
God.” 


Dit kan maklik aanleiding gee tot 
natuuraanbidding en 'n voorsienig- 
heidskultus waarin daar geen plek vir 
die lewende en persoonlike God is 
wat hemel en aarde eens geskape het, 
dit in Jesus Christus verlos het en 
nog deur sy Heilige Gees onderhou 
nie. 

Die wind en die weer, die saailand, 
die oes en die arbeider, is nie los en 
selfstandige entiteite nie. Hulle vorm 
egter almal saam 'n integrale geheel 
wat geskep is en ook weer herskep 
kan word deur die lewende God. Hier- 
die stelling word baie duidelik onder- 
steun deur die antwoord van die Hei- 
delbergse Kategismus op vraag 26: 
ms. dat die ewige Vader van onse 
Here Jesus Christus, wat heme! en 


EF 


NEE ODES 


aarde, met alles wat daarin is, uit 
niks geskape het, wat dit ook deur sy. 
ewige raad en voorsienigheid onder- 
hou en regeer, ter wille van sy Seun 
Christus, my God en my Vader is; op 
wie ek so vertrou dat ek nie twyfel 
nie dat Hy my met alles wat nodig is 
vir liggaam en siel sal versorg en ook 
al die kwaad wat Hy oor my in hier- 
die jammerdal beskik, my ten beste 
sal keer, omdat Hy dit kan doen as 
`n almagtige God en ook wil doen as 
'n getroue Vader.” 


Die saailand of die natuur kan 
nooit die voorwerp van aanbidding of 
van danksegging wees nie. Dit is eg- 
ter die plek waar God sy skepsel plaas 
om te woon en te werk. Die toestand 
waarin hierdie woon- en werkplek 
verkeer en die omstandighede waar- 
onder die mens hier moet lewe en 
werk, word nie net bepaal deur die 
menslike vernuf nie, maar ook en ver- 
al deur die voorsienigheid van God. 
Laasgenoemde is egter nie God self 
nie, maar wel 'n funksie van God. 
Derhalwe kan die voorsienigheid van 
God nie op sigself, los van God, aan- 
bid word nie. God het die wêreld en 
die mens geskape. Hierdie skepping 
en skepsel van Hom, word egter nog 
steeds deur Hom versorg. Daarom is 
Sy voorsienigheid die wyse waarop Hy 
kragdadig besig is met sy skepping; 
waarop Hy voortdurend daarop in- 
werk en dit beheers. Dit kan dus 
ast/ware gesien word as 'n voortgaan- 
de skepping en herskepping. Die won- 
derlikste voorbeeld van God se voor- 
sienigheid is die verlossing van die 
In sonde gevalle wêreld en sy mense 


sd die soendood van Jesus Chris- 
us. 

Kragtens sy voorsienigheid daal Hy 
egter nie net in in die geestelike nood 
en sorg van sy kinders nie, maar ook 
in die dinge betreffende hulle ,,daag- 
likse brood”. 


So is die mens dan steeds in voor- 
en teenspoed, in vreugde en rou, in 
oorvloed en gebrek — ja, vanaf ge- 
boorte tot by die graf, gekonfronteer 
met Jesus Christus in en deur wie die 
hemel na die aarde gekom het; deur 
wie se middelaarswerk die gloed van 
die toorn afgewend is en die sondaar 
herstel is in die adelstand van Gods 
genade. Daarom kan alle lewensom- 
standighede — gunstig sowel as on- 
gunstig — alleen maar gewaardeer 
word in die lig van die verlossing in 
Jesus Christus. Voorspoed en skatte 
sowel as teenspoed en armoede, word 
heeltemal in 'n ander perspektief ge- 
plaas wanneer die lig van Jesus Chris- 
tus, die Verlosser, daarop val. In sy 
lig word stoflike voorspoed nie ge- 
sien, gewaardeer en geniet as gawes 
van die natuur nie, maar as ryke en 
onverdiende seëninge wat voortvloei 
uit die enigste en die grootste Gawe 
van Gods genade: Jesus Christus. 


In dieselfde lig kry die bestaan van 
die mens in sy werk, sy lewensver- 
antwoordelikheid en ook in sy spel, 
'n besondere betekenis en waarde. As 
hoogste geskapene en as verloste deur 
die bloed van die Lam, is dit sy voor- 
reg en taak om die eer van God te 
verkondig op geestelike sowel as ma- 
teriële gebied. 


Nou kan die eerste vrae makliker 
beantwoord word. Op grond van ons 
geloof in God die Vader, in Christus 

Ook te Kaapstad, 55-4848; Bloemfonteln, 7-4969; Durban, 7-9895, 
Potchefstroom, 7381 en Randburg, 48-3906. 


die Verlosser en in die Heilige Gees, 
word dit vir ons duidelik dat die 
viering van die dankdag vir die oes, 
nie maar sommer 'n inhoudlose stuk 
tradisie is nie, maar dat dit in werk- 
likheid `n geloofsbelydenis is. Dit 
kom ook nie aan op 'n willekeurige 
besluit van mense om die dag te vier 
of nie te vier nie, of om dit selfs af 
te skaf nie. In die geloof is daar nie 
alternatiewe nie, maar op grond van 
sy kennis van God, sy liefde vir God, 
sy gehoorsaamheid aan God en sy ver- 
troue in God, word die gelowige ge- 
dring om aan sy Skepper en Verlos- 
ser die lof, die dank en die aanbid- 
ding te bring vir seëninge op geeste- 
like sowel as stoflike gebied. 

Daar is egter nog 'n lastige vraag: 
waarom is die kerklike feesdag wat 
dan juis vir hierdie doel afgesonder 
is, So ,,na die randgebied van die pre- 
diking verplaas” indien dit nie heelte- 
mal in vergetelheid geraak het nie? 
Miskien moet die antwoord ook maar 
in die vorm van 'n vraag verstrek 
word: Is dit nie omdat ons nie goed 
en ten volle bewus is van die onder- 
liggende betekenis daarvan nie? 'n 
Gebrek aan kennis, beteken ook `n 
gebrek aan aansporing, want as ek 
nie weet van iets nie, kan ek ook geen 
belangstelling daarin hê nie. Wat vir 
die dankdag vir die oes geld, geld 
natuurlik vir alle ander feesdae, so- 
wel as vir talle sleutelbegrippe in die 
geloofslewe. 


Kennis kan nie anders verkry word 
as deur onderrig te gee en te leer nie. 
Die gangbare gedagte is verder dat 
onderrig sowel as leer eintlik tuis 

bels, ens. 





dowegehoortoestelle, 
akoestlekverbeteringsinstallasles, 


hoort in die kinder- en jeugjare. Blyk- 
baar word dit ook so in die kerklike 
lewe aanvaar, met die gevolg dat daar 
nie voldoende aandag gegee word aan 
die onderrig (kategese) vir volwas- 
senes nie. Dit word maar goedertrou 
aanvaar dat almal goed op die hoogte 
is met die geloofsleer. In die kerklike 
bearbeiding gaan dit dan dikwels 
net oor mense se ,probleme”, terwyl 
in 'n groot mate die onderrig in die 
dinge van die geloof nagelaat word. 
Sal die bittere aanklag dat die Kerk 
'n probleemgesentreerde bearbei- 
dingswyse volg, dan nie nog eendag 
met reg tuisgebring word aan die 
adres van die Kerk nie? Met ander 
woorde, is daar nie `n oorbesorgdheid 
oor die ,probleme” van lidmate wat 
dan tydens die huisbesoek opgespoor 
en ,,Sielsorglik” reggestel moet word 
nie. Die leeropdrag van die Kerk 
word hoofsaaklik gereserveer vir die 
sondagskool en die katkisasie waar dit 
te dikwels die vorm van vraag-en- 
antwoord aanneem. Dit is egter nie 
genoeg nie, want dit is ook waar dat 
die volwasse lidmate nie altyd oor die 
kennis beskik waardeur hulle kragda- 
dig aangespoor kan word tot die ge- 
loof en die werke van die geloof nie. 
En waar hierdie kennis en ,,voortge- 
drewenheid” ontbreek, kan daar ook 
geen ware voorbeeld van godsvrug 
vir die kinders en die jongmense ge- 
stel word nie. 

Veral in hierdie tydsgewrig mag 
die kategese vir die hele gemeente 
nie verwaarloos word nie, want die 
woord van Hosea bly steeds waar: 
“My volk gaan te gronde weens ge- 
brek aan kennis .. .” (Hosea 4:6). 

Verlede maand het ons die bood- 
skap van die hooflyn van die verhale 
van |I Sam. vasgestel. Maar die boek 
het nie alleen waarde as `n groot ge- 
heel nie. Daar kom 'n aantal kleiner 
eenhede voor wat wel in die hooflyn 
van die boek inpas, maar wat ook 
afgesien daarvan waarde het wat nie 
oor die hoof gesien behoort te word 
nie. Die bedoeling is geensins om die 
boek vers vir vers deur te gaan nie, 
maar om vas te stel wat die bood- 
skap van 'n aantal afsonderlike ver- 
hale is. 


1. In hfst. 1 word vertel wat rond- 
om die geboorte van Samuel gebeur 
het. Sy vader Elkana het twee 
vrouens gehad. Peninna het kinders 
gehad, maar nie Hanna nie. Dit was 
vir `n oosterse vrou iets vreesliks. 
Teenoor hierdie vrou met haar bit- 
tere droefheid het Peninna haar 
meerderwaardig gevoel en met spot 
sout in rou wonde gevryf. Maar Han- 
na het in haar vernedering tot die 
Here gebid, en die gevolg was dat Hy 
haar verhoor het en aan haar 'n 
seuntjie gegee het. Hy is aan die 
diens van die Here gewy as `n nasi- 
reër. Wanneer die verhaal op hierdie 
noot afsluit, kan `n mens reeds aan- 
voel dat die seuntjie vir groot dinge 
bestem is — groter dinge as die kin- 
ders van Peninna. Die een wat nou 
geluk en seën geniet en die posisie 
van wenslikheid inneem, is nie meer 
die meerderwaardige spotster nie 
maar die vernederde een wat haar na 
die Here wend. 


2. Die verhaal van Samuel se ge- 
boorte vind sy voortgang in hfst. 8. 
Nadat hy aan die Here toegewy is, 
vind ons hom waar hy die Here dien 
in die tempel (3:1). Hy word aan ons 
voorgehou as 'n gehoorsame seuntjie 
wat luister as hy geroep word (3:5). 
Hom het die Here self uitgekies om 
die openbaring van sy woord te ont- 
vang — iets wat in daardie tyd nie 
dikwels gebeur het nie. 


Maar tussen hierdie twee verhale 
aangaande Samuel staan daar `n an- 
der een, dié aangaande die priesters 
Hofni en Pinehas, die seuns van Eli 
(2:19-25). Hulle is volgens die ver- 
haler deugniete wat hulle nie aan die 
Here gesteur het nie. Hulle was nie 
geinteresseerd in die diens wat hulle 
moes lewer nie, maar wel deeglik in 
die voordele wat hulle uit hul pries- 
teramp kon verkry. Hulle kon met 
hul sterk persoonlikhede maklik hul 
gulsigheid bevredig deur met geweld 
te dreig (2:16). Daarby het hulle nog 
sake erger gemaak deur onsedelike 
dade (2:29). 


Die bedoeling van die twee verhale 
van tempeldienaars is om dié kontras 
tussen die seuns van Eli en Samuel 
aan te toon. Aan die een kant staan 
'n blote seuntjie wat dien en luister 
as daar met hom gepraat word; en 
daarteenoor staan die priesters wat 
gedien wil word en net in hul trakte- 
ment geinteresseerd is en nie huiwer 
om hul sak met kragoptrede te vul 
nie. Dit is hierdie sterkes wat onder 
die oordeel kom en in die Filistyne- 
stryd sterf. Maar Samuel neem toe in 
guns by die Here sowel as by die 
mense” en almal erken dat hy 'n be- 
troubare profeet van die Here is 
(3:20). Die kleine by die Here neem 
toe en die sterkes wêg van die Here 
gaan onder. 


3. Dieselfde grondgedagte vind ons 
ook in hfst. 14 waar vertel word hoe 
die patetiese Jonatan en sy wapen- 
draer te staan kom teen `n oormag 
van Filistyne. Twee enkele mense 
teen 'n hele wagpos het geen kans 
nie. Maar dit is nie waarmee Jona- 
tan reken nie — hy weet ,,by die 
Here is daar geen verhindering om 
deur baie of deur min te verlos nie” 
(14:6). Die Filistyne egter, is van 
ander oortuiging. Hulle spot met die 
twee Hebreërtjies wat uit hul gate ge- 
kruip het en in hul selfversekering 
wil hulle die twee `n ,,les leer” 
(14:12). Dit is dan ook juis hulle wat 

onder 'n skrik kom en in wie se gele- 
dere pandemonium losbars, terwyl 
Jonatan en sy helper die oorwinning 
verkry. F 

4. Dawid en Goliat (hfst. 17) bied 
ons nog 'n studie in kontraste. Goliat 
die magtige kryger met 'n ontsag- 
wekkende uitrusting vir die stryd — 
helms en pantsers en spiese; hy is die 
een wat sonder vrees enigiemand kan 
uitdaag om teen hom te veg. En 
Dawid die seun, sonder oorlogsmon- 
dering en onbekwaam om hom met 
sulke klere aan te roer. Goliat kom in 
die stryd met 'n swaard en 'n spies 
en 'n lans met die gedugte wapens 
waaroor die mens beskik. Maar Dawid 
kom in die Naam van die Here op 
wie sy vertroue gebou is. Dit kan dan 
ook nie anders as dat die gevreesde 
reus moet val en die onaansienlike 
seun oorwin nie. 

5. In die verhale waar Saul en 
Dawid naas mekaar te staan kom, 
kry ons 'n soortgelyke kontrastering. 
Saul, wat bo sy volksgenote uitge- 
troon het, was 'n kragtige vegter wat 
homself ,,sterk gehou” het en dinge 
in sy eie hande geneem het (18:12). 
Dawid is weer die jongste van sy va- 
der se seuns, die een van wie die 
minste verwag word. Maar as Saul nie 
kans sien vir Goliat nie, sien Dawid 
wel. Wanneer Saul agterkom dat sy 
troon in gevaar is, tref hy maatreëls 
om dit te beveilig — hy is die een wat 
agtervolg en uitroei. Saul weet dat 
Dawid koning gaan word (24:21), 
maar hy huiwer nie om die lewe te 
soek van die Here se gesalfde nie en 
so versit hy hom teen die wil van die 
Here self. Maar Dawid, ten spyte 
van die sterkste denkbare provokasie 
en die waterdigte verskoning van 
selfverdediging, weier om sy hand te 
slaan aan die een wat deur die Here 
gesalf is. Hy is in die mees onbeny- 
denswaardige posisie, maar sy agting 
vir die Here laat hom nie toe om 
homself te beskerm nie. En aan die 
einde is hy die een wat styg en Saul 
die een wat wegsink. 


OG] Vervolg op bladsy 10 


SKRIFVERKLARING: 


Ons het verlede maand gesien dat 
die huwelik en gesin van die profeet 
Hosea teken moes wees van die ver- 
houding tussen God en Israel. Die 
ontugtige vrou is simbool van die 
ontugtige en afvallige volk wie se 
ontrou geen perke geken het nie. Die 
name van die kinders is teken van die 
goddelike gerig oor die ontroue volk. 
Met Jisreël word die gerig oor die 
koningshuis van Noord-Israel uitge- 
spreek, waar die dinastie van Jehu, 
na 'n kort regeringstyd (6 maande) 
van Jerobeam II se seun Sagaria, 
moes plek maak Vir usurpators. Met 
Die-een-oor-wie-daar-nie-ontferming- 
is-nie (Lo-Rugama) word Israel deur 
die Here sy verdere ontferming ontsê. 
Die verwerping van Israel word on- 
dubbelsinnig en finaal uitgespreek 
deur die naam van die derde Nie-my- 
volk-nie (Lo-Ammi), want daarmee 
word die verbondsverhouding tussen 
die Here en Israel afgesny. Die He- 
breeuse teks van vers 9 kan vertaal 
word: Noem hom Nie-my-volk nie 
want julle is nie my volk nie en Ek is 
nie Ek-is vir julle nie. Daarmee word 
dan terug verwys na die sending van 
Moses toe die Here gesê het: ,,So 
moet jy die kinders van Israel ant- 
woord: EK IS het my na julle ge- 
stuur,” (Ex. 3, 14) en na die beves- 
tiging van die verbondsverhouding 
met Israel: ,Ek sal julle as my volk 
aanneem en vir julle `n God wees” 
(Ex 6:6). Nou het dit so ver gekom 
dat Israel nie meer ,,My-volk” is nie, 
maar wel ,,Nie-my-volk nie”, en die 
Here is nie meer vir hulle ,,EK-IS” 
nie. 


Hosea was dus profeet van die Here 
wat die gerig van die Here oor die 
volk moes aankondig en dit moes af- 
beeld in die name van sy kinders. Hy 
moes egter deur sy huweliksverhou- 
ding met Gomer tegelyk die pyn er- 
vaar en afbeeld wat daar geleë was 
in die verhouding tussen die Here en 
die volk. Met al wat hy was en met 
alles wat aan hom behoort het, was 
hy profeet. 


Laat ons nog 'n keer luister na die 
bevel wat Hosea ontvang het: ,,Gaan 
neem vir jou `n hoervrou . . .”. Skok- 
kend? Inderdaad ja, want so wou God. 
dit hê. In Hosea se huwelik moes die 
volk die skokkendheid van hul eie ge- 
drag gewaar word. In die name van 
sy kinders moes hulle die nabyheid 
van die dreigende gerig hoor. 


Die moderne mens lees hierdie pro- 
fetiese boodskap ook met geskoktheid. 
Die woord van God in so 'n situasie? 


Hosea 1:2-9 (vervolg) 


Ja, hoor u nie `n voorklank van die 
vleeswording van die Woord nie? 
Dat God in die vleesgeworde Woord, 
Jesus Christus, sy gerig en daarmee 
tegelyk sy smart om die sonde onder 
die mense sou tentoonstel, om so die 
afskrikwekkendheid van die gebroke 
verhouding tussen Hom en die mense 
in sy volle werklikheid te vertoon, 
word in hierdie opdrag aan Hosea al 
verneem. 


PROF. DR. J. P. OBERHOLZER 


Die woorde van die 7de vers staan 
onder verdenking. Sou dit deel ge- 
wees het van die oorspronklike pro- 
fetewoord, of het die persoon of per- 
sone wat na die val van Noord-Israel 
die profeet se woorde versamel en in 
Juda bewaar het, hierdie heilswoord 
oor Juda, wat miskien in `n ander 
Situasie en miskien deur `n ander pro- 
feet uitgespreek is, hier geplaas het 
om daarmee 'n teenstelling tussen 
Israel en Juda te stel, sodat Israel 
wel verwerp maar Juda verlos sou 
word? Die woorde maak die indruk 
dat dit die profetiese woord hier 
onderbreek. Hoewel ons so iets sou 
kon vermoed, kan ons nie sekerheid 
daaroor kry nie, en die woorde staan 
nou daar. Die uur van Juda het nog 
nie geslaan nie. Ook vir hulle sou 
daar `n tyd kom van verowering en 
ballingskap, maar voorlopig bly dit 
uit. Vir hulle kom daar dus nou ʼn 
aankondiging dat Gods ontferming 
oor hulle voortduur, maar hier is 
sprake van `n ander verlossing as dié 
waarop maghebbers en volke hulie 
hoop vestig. Nie deur boog of swaard 
of oorlog, deur perde of ruiters nie, 
dus nie deur militêre toegerustheid 
en sukses nie, maar deur die Here 
hulle God kom hulle verlossing. Naas 
die verwerping staan dus die verlos- 
sing. Die Godswoord maak skeiding 
en deursny die aardse verbonden- 
hede. Die woord wat onheil en gerig 
aankondig en die verbondsverhou- 
ding afsny, word gevolg deur 'n woord 
wat spreek van die handhawing van 
die verbond deur `n verlossing wat 
God deur Homself bewerk. Ook hier- 
die woord strek veel verder die toe- 
koms in as wat die spreker of skry- 
wer daarvan besef het. Soos die ge- 
rigsaankondiging, voer dit ons na 
Gods handeling in Jesus Christus. 


HOSEA 1:10-12 


Die drie verse waarmee hoofstuk 
1 afsluit (en wat, terloops, in die ge- 
drukte Hebreeuse Bybel die eerste 


drie verse van hoofstuk twee vorm) 
is moeilik om te verklaar. Weer moet 
'n mens vra: staan hierdie verse op 
die regte plek en kom hulle van 
Hosea? Het die versamelaar van sy 
uitsprake hulle hier geplaas omdat 
hy daarmee `'n bepaalde doel gehad 
het of het hy hulle hier gelaat soos 
hy hulle gekry het? Ons Afrikaanse 
Bybelvertaling laat die verse begin 
met 'n nogtans, en tereg ook, want 
wat volg, vorm 'n direkte teenstelling 
met wat voorafgegaan het. Met uit- 
Sondering van die heilsaankondiging 
oor Juda in vers 7, staan daar in vers 
2-9 'n roue gerigsaankondiging, afge- 
beeld deur die huweliksverbintenis 
van Hosea en die name van die kin- 
ders. Hier staan, met 'n duidelike ver- 
wantskap met vers 2-9 wat betref die 
woordgebruik, 'n heilsprofesie oor 
dieselfde Israel wat pas tevore ver- 
werp is en 'n aankondiging van `n ver- 
eniging van dieselfde Israel en Juda 
wat pas tevore so skerp geskei is. 
Daarby kom nog dat hier sprake is 
van 'n groot dag van Jisreël, terwyl 
Jisreël pas tevore die toneel was van 
die gerig oor die dinastie van Jehu 
en die naam wat die gerig vir Israel 
ten teken voorgehou het. Die ,,nog- 
tans” is dus hier op sy plek. Nogtans 
sal die getal van die kinders van Is- 
rael wees soos die sand van die see, 
wat nie gemeet en nie getel kan word 
nie. Onwillekeurig dink ons aan die 
belofte wat Abraham ontvang het — 
Abraham, met wie die verbond begin 
is waarvan die afsnyding aangekondig 
is met Nie-my-volk-nie! En inderdaad, 
daardie naam sal nou vervang word: 
en in plaas dat aan hulle gesê word: 
Julle is nie my volk nie — sal aan 
hulle gesê word: Kinders van die le- 
wende God. 'n Nuwe verhouding word 
dus aangekondig, `n inniger verhou- 
ding tot God. Nie meer Nie-my-volk- 
nie, ook nie maar net 'n volk van 
God nie, maar kinders van God! En 
dan, kinders van die lewende God. 
Julle, Israel, sê die profeet (want 
teen hierdie tyd is dit teen alle be- 
denkings in seker dat die profeet 
self hier aan die woord is) as bode 
van God, sal nie kinders wees van die 
dooie Baëls wat julle nou dien nie, 
maar van dié God wat Self die lewe 
skenk. Die Judeërs en die Noord- 
Israeliete sal onder een hoof uit die 
land optrek. Dit is opmerklik dat 
Hosea nie praat van een koning nie, 
maar van een hoof. Daarmee gryp hy 
terug na die tydperk van die leiers 


[7] Blaai om 

van vroeër, net soos hy in die vereni- 
gings van Juda en Israel `n herstel 
sien van die toestand wat bestaan het 
in die vroeë tydperk van die Israeli- 
tiese geskiedenis. Maar wat word be- 
doel met uit die land optrek? Onder 
al die voorgestelde verklarings is daar 
eintlik nie een wat ons afdoende be- 
vredig nie, en daarom noem ons hulle 
nie; omdat egter nie bedoel word dat 
hulle van die land af wegtrek nie, 
omskryf ons dit liewer as ,,van oral 
uit die land optrek” met die gedagte 
dat die land weer in besit geneem 
word, naamlik deur dié wat uit die 
ballingskap sal terugkeer tesame met 
dié wat agtergebly het. Want groot is 
die dag van Jisreël! roep die profeet 
uit. Daarmee sluit hy (teenstellend) 
aan by die goddelike gerig wat in vers 
5 uitgespreek is. Daar kom weer `n 
slag in die vlakte van Jisreël, maar 
hierdie keer `n slag waarin die heil 
deurbreek! En daarom is hulle nou 
My-volk en Die-eenm-oor-wie-daar-ont- 
ferming-is! 


Ons het in hierdie heilsprofesie te 
doen met `n belofte oor die eskato- 
logiese heilstyd. Teenoor die gerig 
van die hede staan die heil van die 
toekoms. Nou is daar verwerping, af- 
snyding van die verbond en skeiding 


op grond van die ontrou van Israel. 
In die eindtyd is daar die nogtans 
van die vervulling van Gods beloftes, 
die handhawing en vernuwing van die 
verbond, die vereniging van die uit- 
verkorenes, op grond van die trou van 
God. 


DIE BOODSKAP VAN 
| SAMUEL 


CO] Van bladsy 8 


Uit hierdie kort oorsigte blyk `n 
besondere boodskap. Aan die een 
kant staan daar die hovaardige spot- 
ster, die aanmatigende geweldenaar, 
die selfversekerde meerderheid, die 
sterke held, die vervolger wat hom- 
self handhaaf. Aan die ander kant 
Staan daar die vernederde vrou wat 
ween, die dienende seuntjie, die ver- 
agte minderheid, die onaansienlike 
jongeling, die vlugtende onderdaan. 
Die eerste groep is deurgaans dié wat 
die onderspit delf en die laaste groep 
blyk elke keer die standhoudende te 
wees. Dit is omdat hulle hul altyd 
tot die Here wend, Hom dien en op 
Hom vertrou, terwyl die eerste groep 
die mense is wat hul eie meerder- 
waardigheid, belange en krag het 
wat vir hulle in die middelpunt staan. 
Waar die mens self die sentrale po- 
sisie inneem, kom daar nooit die hulp 
en seën van die Here nie. Dit ver- 








'Vieru groot geleentheid | 
met Rentmeester | 


`n Verlowing. Bevordering. Huwelik. 
Baba. Eike lewe het sy groot oomblikke. 
Hoe kan 'n mens jou geluk 'n bietjie 
meer permanent maak? Raadpleeg 
Rentmeester. Eike Rentmeester-polis 
beteken 'n bestendiger toekoms. 


Vier dus u volgende groot geleentheid 
met Rentmeester. Dan is u van 
lewenslange gemoedsrus verseker. 


Pa 


IS 


rentmeester 


esels” 


VERSEKERAARS BEPERK 
| Moefkaateer' GER EET 118. Preteeta. 

kry alleen die een wat op Hom ver- 
trou. En kleinheid en afhanklikheid 
is die voorvereiste vir sulke vertroue. 

Dit is nie alleen die boodskap van I 
Sam. nie, maar van die hele Bybel. 
Reeds in Gen. 3 volg neerlae op self- 
verheffende eie optrede, en die enig- 
ste alternatief word deur Paulus in 
II Kor. 12:10 saamgevat met die be- 
roemde uitspraak ,,As ek swak is, 
dan is ek sterk.” 


Ons het in die vorige artikel gesien 
dat I Sam. toon hoe die koningskap 
gekom het en hoe die troon vir Dawid 
oopgegaan het. Maar I Sam. bereik 
hierdie punt alleen deur in sy verhale 
te verkondig dat ware krag en stand- 
houdenheid geleë is in afhanklike 
vertroue op en verbondenheid aan die 
Here. Daarom is Hy die Heer van die 
koningskap. As ons in die vorige arti- 
kel vasgestel het dat die koningskap 
in Israel gebore is, het ons in hierdie 
een vasgestel dat dit alleen kan bly 
lewe deur vertroue op die Here. 


| Aanhoudende 
Moegheid 


Dr. Heinz-Klicrstofpille 
onskatbaar vir 

was, ket gedink dat ek 
ooit weer my werk sou kon doen 
mie. Ars HA der rs 
maal gewerk. was altyd moeg 

HERE LEER ONS BID 


Die versoek is toegestaan. Die Here 
het ons geleer om te bid. ,En wan- 
neer jy bid moet jy nie wees soos die 
geveinsdes nie; want hulle hou daar- 
van om in die sinagoge en op die 
hoeke van die straat te staan en bid, 
om deur die mense gesien te word. 
Voorwaar ek sê vir julle dat hulle 
hul loon weg het. Maar jy, wanneer jy 
bid, gaan in jou binnekamer, sluit jou 
deur en bid jou Vader wat in die ver- 
borgene is; en jou Vader wat in die 
verborgene sien, sal jou in die open- 
baar vergelde. En as julle bid, ge- 
bruik nie 'n ydele herhaling van woor- 
de soos die heidene nie, want hulle 
dink dat hulle deur hulle baie woor- 
de verhoor sal word. Moet dan nie 
soos hulle word nie, want julle Vader 
weet wat julle nodig het voordat julle 
Hom vra. So moet julle dan bid: Onse 
Vader wat in die hemele is . si 
(Matt. 6 vers 5 vervolgens). 


Daar staan die ,Onse Vader” in 
skrille kontras met die lang gebede 
van die geveinsdes. Daar lê gm yde- 
le herhaling nie, want God is me doof 
soos die afgode op die Karmel nie. 
Die hele gemeente hoef ook nie die 
een na die ander te bid nie; hulte bid 
in die hart saam met die voorganger. 
Die voorganger sê nooit: ,,Kom ge- 
meente, ek gaan bid” nie Nee, luis- 
ter gerus weer. Hy sê: ,,Gemeente, 
laat ONS bid”. Is ons nog `n bidden- 
de gemeente? Is dit nie slegs die pre- 
dikant wat daar staan en bid nie? 
Bid ons werklik SAAM met die voor- 
ganger? Ook wanneer die ,,Onse Va- 
der” gebid word? Of sê ons moontlik 
vir onsself: ,,O, ek ken dit”? Wie nie 
saam bid nie, het nie antwoord gegee 
op die Woord nie. Daar was nog geen 
tweegesprek nie, al was die predi- 
king ook HOE ,,mooi”. 'n Paar keer 
het 'n broeder al gesê: ,,Goed, ek sal 
my die verkiesing tot die amp van 
ouderling laat welgeval, maar vra my 
asseblief nie om te bid nie”. Nee 
broeder, u kan bid. U ken die mooiste 
gebed sedert die kinderdae. Beter as 
die ,Onse Vader” kan geen sterfling 
bid nie! 


Daar staan dan die ,,Onse Vader”. 
Kom ons kyk weer daarna. Dit kom in 
die Bybel in twee vorms voor. Lukas 
gee dit korter as Mattheus met nog 
enkele klein veranderings. Die langer 
vorm, Soos Mattheus dit aangee, is 
eeue lank in die kerk in gebruik. Tog 
sou dit beslis nie verkeerd wees om 
ook die korter Lukanese vorm te bid 
nie. In die Nuwe Testamentiese tyd 
het daar 'n groot vryheid bestaan ten 
opsigte van die gebede. Daar is ook 


DIÉ ONSE VADER 


nog ander gebede uit die Bybel be- 
kend, maar die ,Onse Vader” is van 
besondere aard juis omdat dit 'n ant- 
woord is op die vraag, Here, leer ons 
bid. 


DR. P. .J. T. KOEKEMOER 


Die kerklike leer sien in die ,,Onse 
Vader” gewoonlik ses bedes. (Ons 
verwys na vraag en antwoord 119 van 
die Heidelbergse Kategismus). Daar 
is ook ander indelings moontlik. Die 
aanroeping van God as ,Onse Vader 
wat in die hemele is” word as 'n 
inleiding” buite die indeling gelaat. 
Die ses volgende dele van die ,,Onse 
Vader” word dan as ses verskillende 
gebedsmotiewe onderskei. Hierna 
volg die ,afsluiting” van die gebed 
met 'n lofprysing, 'n aanbidding, 'n 
doksologie: ,,Want aan U behoort die 
Koninkryk en die krag en die heerlik- 
heid tot in ewigheid. Amen. Die ses 
gebede bestaan uit twee drietalle 
naamlik in die eerste drie, wat handel 
oor wat ,van U” is (U Naam, U 
koninkryk, U wil) en die tweede drie- 
tal wat gaan oor wat ,,van ons” is 
(ons daaglikse brood, ons skulde, ons 
versoeking en verlossing). Wanneer 
nadruklik wat ,van U” is, eerste 
voorop gestel word as die spreke met 
God oor wat syne is, moet die eerste 
drie bedes tog ook wel altyd weer sê 
verstaan word dat die mens daarin 
betrokke is en beslis nie daarbuite 
gedink moet word nie; ook in die 
eerste drie bedes ontbreek die mens 
nie. Die eerste drie bedes is wel an- 
ders as die tweede drie, in die sin 
dat die eerste drie handel oor die wye 
gebied van God: Sy Naam, Sy konink- 
ryk en Sy wil; die tweede deel gaan 
oor die klein gebied van ons eie lewe 
met sy bekommernis, kwellinge, stryd. 


Die eerste drie gebede betref die 
heiligheid, die majesteit, die heerlik- 
heid, die GODDELIKHEID van God; 
dan oor sy koms na hierdie wêreld 
toe in die deurbraak van Sy konink- 
ryk; dan oor die deurvoering van Sy 
wil, d.w.s. Sy Woord. Die kerk het 
lank gelede die eerste drie bedes van 
die ,,Onse Vader” gesien as 'n spreke 
tot God die Vader, die Seun en die 
Heilige Gees. Die eerste gebed spreek 
die ondeurgrondelike Heer en Skep- 
per van alle dinge aan; die tweede 
getuig van Sy koms na ons toe sodat 
ons 'n toekoms kan hê; die derde ge- 
tuig van die inwoning van Sy Heilige 
Gees in ons, ons heiliging vir Hom. 
Ook die tweede drietal wat handel oor 
wat ,,van ons” is, kan so onderskei 
word. Ons mag van Hom brood vra 


(alles wat ons nodig het), omdat Hy, 
die Skepper, sy skepping nie daar wil 
aat nie, maar ook wil onderhou. Dan 
bid ons om vergifnis en versoening 
met God, deur onse Here Jesus Chris- 
tus. Laastens word daar gebid om die 
heiliging van die lewe (lei ons nie in 
versoeking nie maar verlos ons van 
die bose), waartoe ons in onsself geen 
bekwaamheid besit nie, maar bid om 
sy bekwaammakende genade. 


Broeders en susters, ons het al al- 
mal gehoor van die diens van die 
Woord en ons weet dat dit daarin 
hoofsaaklik gaan om die bediening 
van die Woord deur die bedienaar 
van die Woord. Maar, weet ons ook 
wat met hierdie diens SAAMGAAN 
as antwoord op die Woord? Dis die 
diens van die gebede! Ongelukkig is 
dit so dat die geformuleerde gebede 
onder invloed van die Engelse teolo- 
gie, deur die jare grootliks in onbruik 
geraak het; ons hoor dit eintlik slegs 
met nagmaal en met die doop as deel 
van die formuliere. Hierdie gebede 
kan, as ons net goed en mooi daaroor 
nadink, ook wel hartelik gebid word; 
dit hoef beslis nie `n dooie formule te 
wees nie. Diegene van ons wat die 
Kerkboek besit (dit is die ,dik” ge- 
sangeboek), kan gerus hierdie gebede 
agter in biddend nalees. Ons moet 
onsself die vraag vra of die gebed 
van die Heer van die kerk, die ,Onse 
Vader”, nie in Sy kerk verwaarloos 
word nie, as deel van die erediens. 
Dit kan baie meer dikwels GEBID 
word. Soms sing ons dit .. . biddend: 

,O Vader in die hemelhoog, tot 
wie ons ophef hart en oog, 

Ons bid in stille eerbiedenis: Gee 
dat u Naam wat heilig is, 

deur ons geken, geëer, gevrees, 
in alles mag geheilig wees. 

Gee dat U koninkryk mag kom, 
in Christenland en heidendom, 

in sy triomfe eindeloos. En laat ons 
op die aarde, soos 

die engele wat U troon omring, ge- 
willig Heer, U wil volbring. 

Gee ons, want ons gebrek is groot, 
vandag ons dagelikse brood. 

Bewys ons tog barmhartigheid en 
skeld ons, Heer, ons skulde kwyt, 

SOOs ons, in skuldvergiffenis, vir 
hul wat aan ons skuldig is. 

Lei ons nie in die donkerland, die 
wêreld van versoeking, want 

ons is so swak. Verlos ons van die 
Bose as hy sy vangnet span. 

Want U kom toe die majesteit en 
krag en eer in ewigheid. 

Potchefstroom in 
die ou Dae (vi) 


Toe die Tweede Vryheidsoorlog uit- 
gebreek het, was generaal Piet Cronje 
reeds hoogaangeskrewe as `n bekwa- 
me generaal. 


Met die Eerste Vryheidsoorlog, wat 
eintlik op Potchefstroom begin is 
toe die burgers verhinder het dat die 
wa van Piet Bezuidenhout vir sy be- 
lastingsskuld verkoop sou word, het 
Cronje reeds sy leierseienskap as aan- 
voerder getoon. Hy het die Engelse 
fort op Potchefstroom vir 'n lang tyd 
beleër en eindelik tot oorgawe ge- 
dwing. 


JOH. DREYER 


En toe Jameson met sy invallers 
wou opruk na die Witwatersrand was 
dit weer generaal Cronje en sy bur- 
gers wat Jameson die wit vlag laat 
opsteek het. 


Daarom was hy vanselfsprekend die 
aangewese man om die aanvoerder te 
word van die Boerekommando om 
met die Tweede Vryheidsoorlog die 
Wesfront te verdedig. 


Generaal Cronje is gedoop op Pot- 
chefstroom in die Hervormde Kerk en 
was getroud met `n dogter van kom- 
mandant Jan (Boomplaas) Visser, die 
oudste broer van die bekende Pot- 
chefstroomse ouderling, Henning Vis- 
ser. Die generaal se woonplaas was 
Palmietfontein by Rykaartspos, half- 
pad tussen Ventersdorp en Klerks- 
dorp aan die Skoonspruit. 


Jan Boomplaas se seun Andries 
Petrus was weer die vader van ouder- 
ling Henning Visser van Rhodesië en 
van mev. Hester de Kock, eggenote 
van kolonel J. H. de Kock, weer die 
ouers is van onder andere ouderling 
Jan de Kock, ginekoloog in Johannes- 
burg en lid van die Kommissie van 
die Algemene Kerkvergadering. 


Generaal Cronje se eerste en groot 
oorwinning was met die slag by Ma- 
gersfontein op 11 Desember 1899. 


Soos generaal Christiaan de Wet 
die ontwerper was van die guerrilla 
metode van oorlogvoering, So was 
generaal Cronje weer die vader van 
die loopgraaf idee. Dit het hy met 
veel welslae toegepas op Magersfon- 
tein, waar honderde ,,Scottish Light 
Highlanders”, wat van die beste Brit- 
se soldate was, voor die Mauserkoeëls 
van die Boere uit die loopgrawe aan 


GENERAAL PIET ARNOLDUS CRONJE 





Generaal en mev. Cronje. Links staan sy sekretaris en regs 'n burger. 


die voet van `n rand gegrawe, geval 
het. Die bevel was om nie te skiet as 
die Tommies in gelid aangemarsjeer 
kom voor die aanvoerder nie eers die 
eerste skoot geskiet het nie. En hy 
het gewag tot die vyandige linie eers 
'n paar honderd treë van die loop- 
grawe was en toe bars die dodelike 
klein geweervuur los. 


Ongeveer twee maande daarna en 
wel op 27 Februarie 1900 het hy eg- 
ter op Paardeberg die witvlag teen 'n 
oormag van ongeveer 50,000 soldate 
gehys, na vyf dae van byna onafgebro- 
ke Engelse bombardement waardeur 


die Boere 320 burgers verloor het. 


Die mening van kenners is dat die 
ou generaal `n oordeelsfout begaan 
het. Hy het naamlik, 'n lang string 

waens met vroue en hulle kinders by 
hom gehad wat hy nie in die steek 
wou laat nie, en hy het nie gebruik 


wou maak van die aanbod van gene- 
raal de Wet nie, deur die dappere 
Danie Theron aan hom besorg, om 
vir hom `n pad in die omsingeling oop 
te skiet waardeur hy en sy leër son- 
der die vrouewaens kon ontsnap. Die 
gevolg was dat 4,105 man moes oor- 
gee en gestuur is as krygsgevangenes 
na Sint Helena. 

Sint Helena. 


Hierdie eiland is deur die Portu- 
gese, Juan da Nova Costello op sy 
terugreis van Indië op 21 Mei 1502 
ontdek en vernoem na die moeder van 
keiser Konstantyn wat op die dag 


verjaar. Dit lê wes van Kaapstad, 
ongeveer 1,600 myl, en is iets minder 
as 50 vierkante myl groot. 


Die eerste bewoning van die eiland 
was deur die Portugese edelman, 
Fernandez Lopez wat daarheen ver- 
ban is in 1513. Hy het 'n klompie 
Negerslawe saamgeneem daarheen. 


het om te bewoon naamlik Kent 
Cottage na die westekant van die ei- 
land geleë. Hulle is streng, dag en 
nag bewaak, kon vry in die huis en 
tuin beweeg maar nie verder nie. 


Gedurende die tweejarige verblyf 
het baie van die krygsgevangenes 
hulle besig gehou met allerlei werkies 





Krygsgevangenes kom in St. Helena aan op pad na die krygsgevangekamp. 


In 1645 het die Portugese die ei- 
land verlaat en is dit deur die Hollan- 
ders gekoloniseer. Toe hulle dit 'n 
paar jaar later verlaat het, is dit 
oorgeneem deur die Engelse Oos 
Indiese Kompanjie. Gedurende 1836 
is dit oorgemaak aan die Engelse 
kroon. 


Dit is `n mooi eiland met hoë 
berge en `n menigte fonteine wat hel- 
der opborrelende water lewer en 
waar daar plante groei, insekte en 
voëls te vinde is wat nêrens anders 
voorkom nie. 


Die eiland het veral op die wêreld- 
kaart gekom toe Napoleon Bonaparte, 
moontlik die grootste krygsman ter 
wêreld, daarheen verban is ma die 
neerlaag by die slag van Waterloo. 
Hy het daar gekom in 1815 en is ooT- 
lede aldaar in 1821. In 1840 is sy 
beendere opgegrawe en in Frankryk 
herbegrawe. 


Na hierdie eiland is generaal 
Cronje en sy vrou en al sy gevange- 
genome burgers as krygsgevangenes 
gestuur. Daar het hulle met ander 
krygsgevangenes, altesaam 4,655 man, 
ongeveer twee jaar gebly. 


Hulle is in tente, tien man in een 
tent, op Deadwood aan die Ooste kant 
van die eiland gehuisves, terwyl gene- 
raal Cronje en sy vrou 'n huis gekry 


om die eentonigheid te breek. Party 
het hulleself verhuur aan handelaars 
en boere. Ander het vrywillig gehelp 
aan die bou van paaie, en met die 
oprigting van 'n groot kraan op die 
kaai in een van die hawens. 'n Derde 
groep het hulle besig gehou met die 
maak van allerhande soeweniers soos 
pype, ringe, servetringe, wandelstok- 
ke ens., wat te koop aangebied is. 


Godsdienstig is hulle bearbei deur 
ds. P. W. Ennis, ds. Louw en andere, 
wat self krygsgevangenes was. 


Die jongmanne het skoolgegaan by 
hulle Hollandse skoolmeesters. 


Ek plaas ook 'n paar foto's waar- 
onder ons lesers moontlik een of 
meer van die oudstryders kan her- 
ken, moontlik `n vader of `n ander fa- 
milielid of bekende. So bv. kan bes 
moontlik met behulp van `n goeie 
vergrootglas die drie opvallende 
groot manne ongeveer in die middel 
van die lange ry krygsgevangenes 
herken word. Die voorste van die drie 
met lang baard, ligte pak klere en 
met regop, deftige stap. Agter hom 
ook 'n groot man met lang baard, 
geklee in `n donker pak. Die derde is 
'n jonger man, in 'n ligte pak klere 
met sy hoed effe skeef op sy groot 
kuif. 





Krygsgevangekamp op Deadwood, St. Helena. 

Die Amp van die Dienaar van die Woord 





Op bladsy 15 van verlede maand se Hervormer verskyn die eerste artikel oor 
bovermelde onderwerp van ds. S. P. Pretorius. Hieronder volg 'n tweede oor 
dieselfde onderwerp wat as rapport gedien het by die Algemene Kerkvergade- 
ring 1970. Dit was van die hand van prof. dr. B. J. Engelbrecht met Praktiese 
aanbevelinge van hom saam met proff. drr. J. P. Oberholzer en P. $S. Dreyer. 


Dit word bekend gestel met die oog op die Simposium in Junie oor die aan- 
geleentheid. In Mei se uitgawe volg hopelik die aanbevelings van die Kommis- 
sie van die Algemene Kerkvergadering en die besluite daarna. 


A. INSAKE DIE AMP IN DIE RE- 
FORMATORIESE TEOLOGIE. 


1. By Rome bestaan daar 'n on- 
losmaaklike verband tussen Kerk en 
Amp. Die stelreël is: UDbi episkopus, 
ubi ecclesia dit wil sê daar waar die 
Amp (die episkopaat) is, daar is die 
Kerk. Hierdie Amp is permanent en 
lewenslank ten opsigte van die be- 
kleër. Met die priesterwyding, (wat 
'n sakrament is )gaan hy permanent 
oor tot `n ander lewensstaat en word 
hy as't ware `n ander mens SOOS on- 
der andere daaruit blyk dat hy sy 
naam na dié van een of ander heilige 
of kerkvader verander. Hierdeur ont- 
staan daar dan ook die duidelike 
skeidslyn tussen die amptelike clerici 
en die leke, die volk (,leke” kom 
van laos). Dat die amp onties per- 
manent aan 'n persoon kleef, blyk 
onder andere daaruit dat Luther van- 
dag nog as roomse priester deur Ro- 
me erken word. Amp en Kerk is sê 
nou aan mekaar by Rome gekoppel 
dat die kontinue suksessie van die 
ampsdraer die waarborg vir die waar- 
heid van die amptelike verkondiging 
en leer van die Kerk is, aanesesien die 
waarheid kontinue deur die ampte 
soos by 'n afloswedren onvervals ge- 
tradeer word. Ordening is behalwe die 
aktuele en permanente mededeling 
van charismata 66k en veral die werk- 
like, permanente en kontinue oordrag 
van Christus se gesag aan die amps- 
draer. Sonder hierdie permanensie én 
kontinuiteit kom beide gesag en waar- 
heid by Rome (volgens hulle) op 'n 
losse wankelende fondament te staan. 


2. Aanvanklik het die Reformatore 
n6g wat die Kerk née wat die amp 
aanbetref enjse prinsipiële vraagte- 
kens ten opsigte van die Roomse leer 
dienaangaande geplaas. Hulle besware 
was aanvanklik teen die praktiese ver- 
wording van beide gerig. 

3. Geleidelik het hulle egter prin- 
sipiële vrae vanuit die Skrif teenoor 
Rome ten opsigte van die Roomse 
leer aansaande die Kerk en dus aan- 
gaande die Ampsleer gestel. Ferstens 
is gesien dat die kontinue suksessie 
geen waarborg vir die waarheid van 
die Kerk, sv leer en verkondiging is 
nie. Toegegee dat daar by Rome kon- 
tinue suksessie was, hoe het die 


dwaalleer dan by Rome ingedring. 
Na worsteling met die Skrif is gevind 
dat nie die instituut as sodanig deur 
Sy permanensie en kontinuiteit waar- 
borg van die egtheid van die Kerk is 
nie. Die egte Kerkwees van die Kerk 
lê nie in die kontinue suksessie van 
die amp nie, maar in die Woord, dit 
wil sê die Kerk is net daar waar die 
Woord van God reg gepredik en ge- 
glo word en die Sakramente bedien 
word volgens die instelling van Chris- 
tus. Die syn en die waarheid van die 
Kerk word dus weggeneem vanaf die 
uiterlike instituut met sy permanen- 
sie en kontinuiteit wat gebonde is 
aan plek (Rome) en amp (persoon 
bv. pous) en as't ware aktualisties 
gestel net in die Woord, Sakrament 
en Geloof. Menslikerwys gesproke kan 
dit lyk of die Kerk tot niet is soos in 
die tyd van Agab; dat die ware Kerk 
tog daar is, 1ê nie aan die perma- 
nensie en kontinuiteit van plek en 
persoon (amp) nie, maar in die trou 
van God wat deur Sy Woord en Gees 
die Kerk as't ware van oomblik tot 
oomblik skep en dra. 


4. Dit is duidelik dat hierdie visie 
op die Kerk ook 'n radikale breuk 
met Rome ten opsigte van die leer 
oor die Amp beteken. Geleidelik het 
die volgende patroon in verband met 
die Amp by die Reformatore vorm 
aangeneem vanuit hulle studie van 
die Nuwe Testament en veral van die 
.Ampslyste” en ,,ampspraktyk” van 
die Nuwe Testament. 

(a) Om sy Kerk te stig. in stand te 
hou, uit te brei en tot diens in die 
wêreld te laat wees, het God sekere 
dienste ingestel. Sommige van hierdie 
dienste of funksies was tydelik, net 
met die oog op die vestiging van die 
kerk in die begintyd soos bv. die 
funksie van apostels en profete. Maar 
God het gewil dat ander permanent 
sou wees want sonder hulle sal die 
Kerk tot niet gaan en ook nie sy diens 
in die wêreld kan lewer nie. Hierdie 
permanente dienste of funksies is die 
leraars (doctores) want as ons hulle 
eiewillig afskaf, sit die Kerk al gou 
sonder predikante. Die predikdiens 
is die hartaar van die Kerk want as 
die Woord nie reg verkondig word en 
die Sakramente nie suiwer bedien 
word nie, sal die geloof en dus die 

Kerk in sy inmerlikste wese verval. 
Daarom het God die herdersdiens 
(pastores) as `n permanente funksie 
van die Kerk verorden sodat die 
Woord en Sakrament suiwer bedien 
word en van daaruit die pastoraat be- 
oefen kan word. Aanvanklik is die 
ouderlingsdiens (episkopaat, presbite- 
raat) gesien na analogie van die Ro- 
meinse Senaat, want prakties kon 
'n Kerk tog nie sonder regering be- 
staan nie. Na sy verblyf in Strassburg 
het Calvyn egter gemerk dat ook dit 
'n instelling van God is en die ou- 
derlingsbevestigingsformulier gee 
eintlik woord-vir-woord Calvyn se 
skriftuurlike fundering van hierdie 
permanente diens weer. Ook die 
diakensformulier gee duidelik Calvyn 
se gedagtes uit die skrif weer ten op- 
sigte van die permanente funksie van 
die diakonaat van die Kerk ten opsig- 
te van die Kerk en die wêreld. Hier- 
die vier permanente dienste, funksies 
of ampte is deur God gewil en inge- 
stel en ons mag dit nie willekeurig 
afskaf nie. Trouens, God het hoë titels 
eer en gesag aan hierdie funksies ver- 
bind sodat Sy Kerk Sy werk in hier- 
die wêreld in sy volle omvang kon 
doen. 

(b) Maar duidelik onderskeie van 
hierdie dienste (of funksies) is die 
bekleërs van hierdie dienste. Aan 
minstens twee van hulle (doctores, 
pastores) is opleiding verbonde. Al- 
mal vereis 'n innerlike roeping, maar 
al sou hierdie roeping ook hoe sterk 
wees, mag niemand sonder die uiter- 
like en openbare roeping deur die 
Kerk homself in die amp opdring nie. 
Dit is simonie waarteen die Reforma- 
tore so heftig in die Roomse Kerk 
beswaar maak. As die uiterlike roe- 
ping egter daar is. dan word so `n per- 
soon met die handoplegging onder ge- 
bed en vas aan die Here opgedra vir 
sy taak (seorden). Hierdie ordenins 
maak nie van hom `n clerus teenoor 
die leke nie en is ook nie mededeling 
van permanente indelebile bevoegd- 
hede nie, maar is eerstens bevesti- 
eine van die openbare uiterlike roe- 
ping en tweedens 'n gebaar van af- 
smekine van God se seën op hierdie 
werk en derdens 'n gebaar van soli- 
dariteit van die roepende semeente 
met die geroepene tot sy bemoedi- 
ging. 

(ce) Dit moet duidelik besef word 
dat volkome in lyn met die aktualis- 
tiese opvatting van die Kerkbegrip, 
ook die Ampsbeerip net in actu be- 
staan dit wil sê `n doctor is net 
doctor solank as en in soverre hy reg 

leer en oplei en 'n pastor is net pas- 
tor solank as en in soverre as wat 
hy die Woord reg verkondig en die 
sakramente suiwer bedien en van 
daaruit sy pastoraat vervul ens. 

Dit word veral duidelik daaruit dat 

(i) eerstens bv. 'n predikant ont- 
slaan kan word en 

(ii) tweedens die reformatore net 
'n predikant georden het om @6f 'n 
bestaande gemeente te bedien 6f om 
een te gaan versamel. 

Die ,amp” is hier ,,diens” en funk- 
sioneel dit wil sê net so lank en net 
in soverre as wat hy sy diens reg en 
suiwer verrig, het hy aanspraak op 
die eer, gesag en waardigheid wat 
God aan sy diens (en nie aan Sy 
persoon nie) verbind het. 

(d) Die dienste as sodanig is deur 
God ingestel en mag nie willekeurig 
afgeskaf word nie, maar die persone 
mag na gelang van omstandighede 
wissel. Uit die Nuwe 'Testament is 
dit nie af te lei dat die bekleding van 
die diens permanent is of nie. Dit 
blyk duidelik daaruit dat die Kerk 
bepaal het dat die diens van die 
ouderlinesskap en van die diakenskap 
al om die twee jaar verval. want dit 
is funksionele dienste en nie ,ampte” 
in die Roomse sin van die Woord 
nie. Hierdie tydelikheid” kan dus 
prinsipieel netso goed aan die ander 
twee ampte” of dienste verbind 
word, want dit 1ê volkome in die mas 
van die Kerk om tot beswil van die 
gemeentes daaroor te beslis. Twee 
redes waarom die Kerk hulle as re- 
delik permanent gaan vasstel het (nie 
absoluut permanent nie want beide 
mag bv. ontslaan of gewoonweg ont- 
hef word) is dat die Kerk eerstens 
meen dat dit tot welsyn van die Kerk 
strek om nie te veel wisseling te hê 
in hierdie diens nie want dan kan 
die Kerk dalk skade ly en tweedens 
omdat daar 'n sekere opleiding aan 
verbonde is en die Kerk hierdie men- 
se wat dit hulle uitsluitlike roeping 
gemaak het nie op 'n onsekere basis 
wil plaas nie. 


(e) As daar dus binne reformato- 
riese kring van ,lewensstaat” gepraat 
word, moet ons waak teen Roomse 
gedagtes. So 'n persoon is dit net 
prakties maar nooit prinsipieel nie en 
kan (as die Kerk dit goedvind) son- 
der smet losgemaak word vir 'n an- 
der beroep. Dat die woord ,,droster en 
verraaier” gebruik is. moet ook nie 
in die roomse ,amptelike” sin ver- 
staan word nie, maar funksioneel in 
die reformatoriese sin dit wil sê hier- 
die man het 'n funksionele kontrak 
met die Kerk gemaak om die Kerk 
,Permanent” te dien in hierdie be- 
paalde diens en nou laat hy die Kerk 
in die steek en gesien die tekort aan 
hierdie soort arbeiders, voel die Kerk 


dat hy skade ly. As daar 'n oorskot 
aan sodanige mense was en as die 
Kerk gevoel het dat hierdie persoon 
nie geskik was nie (bv. deur aanleg) 
dan kon die Kerk met groot vrymoe- 
digheid losmaking geskenk het son- 
der enige smet aan watter kant ookal. 

5. Gesien bostaande reformatoriese 
ampleer lyk dit tog moontlik dat die 
Kerk sekere persone wat daarvoor 
opgelei is, in tydelike, deeltydse hoe- 
danigheid vir bepaalde dienste kan 
roep, indien die Kerk daarvan oortuig 
is dat die persoon geskik is en in- 
dien die Kerk daarvan oortuig is dat 
n6g die tydelikheid nég die deeltydse 
karakter die bepaalde werkopdrag sal 
skaad. 

B. PRAKTIESE AANBEVELINGE 

Die gevolgtrekking waartoe bo- 
staande uiteensetting van die Refor- 
matoriese ampsbeskouing ons voer, 
is derhalwe dat die kerk ter bevor- 
dering van die ampsbediening in die 
leraarsamp die nodige maatreëls kan 
tref om van die dienste van geskikte 
persone gebruik te maak soos en wan- 
neer hy dit nodig ag. 

Oor die vraag na watter persone vir 
SO `n reëling in aanmerking geneem 
kan word, kan verskillend geredeneer 
word. Ons beveel aan dat hier uitge- 
sluit word alle persone wat die diens- 
werk in die kerk verlaat het ter 
wille van die bekleding van ampte 
waarvoor die opleiding van die kerk 
hulle nie toegerus het nie en wat 
met die werk van die kerk niks te 
make het nie. In aanmerking sal dan 
alleen kom dié persone wat vanweë 
hulle opleiding as predikante doseer- 
werk aan universiteite doen, en wat 
spesifiek met die voorbereiding van 
studente vir die opleiding as dienaars 
van die Woord te doen het. Daarby 
sal moet geld dat die opleiding gerig 
moet wees op die toerusting van die- 
naars van die Woord in die Hervorm- 
de Kerk, en in dié kerke waarvoor 
hy hom verbind het op predikante op 
te lei. Die volgende persone sal dan 
in aanmerking geneem word: 

1. Dosente aan die Universiteit van 
Pretoria wat die teologiese opleiding 
deurloop het en dosente is in dié 
vakke wat deur die kerk voorgeskryf 
word of wat deur die kerk goedge- 
keur word. met die oog op toelating 
tot die B.D.-studie. 

92. Dosente aan Bantoe-Universiteite 
wat verbonde is aan die "Teologiese 
Fakulteite, indien predikante vir die 
Bantoe Hervormde Kerk daar opge- 
lei word, en dosente aan Bantoe-Uni- 
versiteite wat vakke doseer wat deur 
die kerk voorgeskryf word vir die 
voorstudie tot die teologie. 

Die wyse waarop die kerk van die 
dienste van sulke persone gebruik 
kan maak 1ê in 'n keuse tussen die 
volgende moontlikhede. 


1. Dat sulke persone die propo- 
nentseksamen aflê en op grond daar- 
van preekvergunning verleen word, 
kontinuering waarvan by die Kom- 
missie van die Algemene Kerkver- 
gadering berus (Voorstel van die 
Raad vir Regsadvies). 


2. Dat sulke persone na die pro- 
ponentseksamen beroepbaar gestel 
word met die oog op 'n beperkte be- 
diening en dan gewoonweg deur ge- 
meentes beroep word. Die bepaling 
van die omvang van sy dienswerk in 
die gemeente sal dan moet geskied 
deur wedersydse ooreenkoms met 
goedkeuring van die Ringskommissie. 
Van traktement en emolumente is 
daar dan nie sprake nie, wel van ver- 
goeding van koste aangegaan in die 
uitvoering van die ampswerk, onder- 
worpe aan beheer en goedkeuring van 
die Ringskommissie. 


3. Dat sulke persone na die pro- 
ponentseksamen beroepbaar gestel 
word en dan deur die Kommissie be- 
roep word onder art. 150.1, en te 
werk gestel word waar die Kommis- 
sie dit die beste ag. In albei die laas- 
te gevalle sal die beroepsbrief gewy- 
sig moet word met die oog op die 
deeltydse karakter van die dienswerk. 


4. Dat sulke persone as pastorale 
hulp optree kragtens art. 162 en 163. 


Indien besluit word op beroepbaar- 
stelling en bevestiging as predikant 
sal voorsiening gemaak moet word in 
die Bepalings tensy art. 1611 hier 
van toepassing gebring word. Indien 
wel, kan die bostaande dan dien as 
riglyn vir die toepassing van art. 
1611. 


VAKANSIEWOONSTELLF 





Nuutgebou keurig ingerigte 
vakansieverblyf vlakby die 
Mineralebad. Dubbelwoonstelle : 
4 tot 7 persone. Enkelwoon- 
atelle: 2 tot 4 persone. Beson- 
der lae buiteseisoen-tarief (van- 
af R2.50 per woonstel per dag). 
meubels; eie badkamers met 
warmwater: ingeboude kaste en 
kombuiseenhede: elektriese sto- 
we, -ketels en vskaste: bedde. 
goed volledig: kookgereedskap 
n eetgerei. Beau beskik- 
aar. 


SPA-VISTA VAKANSIE- 
WOONSTELLE 


Voortrekkerweg 55, Warmbad 
Tvl. — Tel. 299 


Die Hervormer, April 1971, bladsy 15 


KRONIEK..:: 


In ons kerklike lewe is daar allerlei 
vreemdsoortige verskynsels. Skrywer 
hiervan jis predikant in Kaapstad. 
Hierdie hawestad lok jaarliks in die 
vakansietye duisende mense. Meeste 
binnelanders kom gewoonlik wanneer 
die berugte suid-ooster waai of wan- 
neer dit reën. As die son wel skyn, 
vind hulle uit dat die Kaapse see nie 
oral ewe warm is nie! Dit gaan egter 
hier nie oor die vakansiemoontlik- 
hede in Kaapstad of elders nie maar 
wel oor die vakansiegebruike van die 
normale kerkganger. 


DR. A. J. G. DREYER 


Vakansiegangers bel gereeld om by 
my uit te vind hoe laat ons erediens- 
te is en hoe 'n mens die kerkgebou 
in die middestad bereik. Daar is volop 
vreemdes jn die erediens en onver- 
wags soms ook bekendes uit die bin- 
neland. `n Groot aantal van ons lid- 
mate sorg. voordat hulle van die huis 
vertrek, dat hulle die adres het van 
ons gemeente in die plek waar hulle 
gaan vakansie hou. Die Almanak is 
vir hulle geen onbekende nie en hulle 
weet ook dat die telefoongids gewoon- 
lik die adres van die kerk vermeld 
(jammer genoeg is daar nog gemeen- 
tes wat nie hiervan gebruik maak nie) 
en ook dat die eredienstye meestal in 
die koerante vermeld word. Hierdie 
mense gee ook nie om of hulle naby 
of ver van 'n gemeente van ons Kerk 
is nie. Hulle gaan hulle kerk besoek 
om te sien hoe ,.ons mense” in die 
betrokke plek leef en werk. Hiervoor 
is daar groot dank en waardering. 


Maar nou is dit opvallend dat wan- 
neer daar baie vakansiegangers in die 
kerk is, daar dikwels so baie gemeen- 
telede ontbreek wat andersins trom 
op hulle plek sit. Hulle bly weg ag v 
kuiermense. Vriende en familie wat 
laat slaap na die vorige nag se jolvt 
en wanneer hulle wakker word koffie 
en ontbvt van die huisvrou verwag. 
Tit ..ordentlikheid” bly die gasvrou 
en gesin tuis om die familie te bedien. 
Die ander soort kuiergas is die wat 
seen .kerkklere” of hoed saamge- 
bring het nie. Ook hier hou die sg. 
ordentlikheid” die gasheer en gas- 
vrou by die huis. 


Gehoorsaamheid aan die Woord van 
God is seker die mooiste wat 'n ge- 
lowige kan doen. En nou vra die 
Woord dit dat die gelowige die dag 
van die Here o.a. moet deurbring in 


,KERKKLERE EN GEWOONTES" 


die gemeenskap van die gelowiges. 
Of ons nou dink dit is nodig of nie, 
hierdie opdrag is vir elkeen wat glo. 
Dit geld ook die vakansieganger en 
ook die tuisblyer. 


Dit is al ontsettend erg as 'n gelo- 
wige op 'n Sondag besluit om nie die 
dag van die Here deur te bring soos 
God dit van ons vra nie. Dit is al 
doelbewuste ongehoorsaamheid. Dit is 
noe baie erger as hy in sy ongehoor- 
saamheid ook ander mense saamsleep 
en hulle aanpor of aanleiding gee om 
ook doelbewus nie te doen wat die 
Woord vra nie. Dit is netso ontsettend 
wanneer ,,ordentlikheid”, en wat se 
ander mooi name ons ookal aan ons 
inskiklikheid wil gee, meer tel in die 
lewe van `n gelowige as sy liefdesge- 
hoorsaamheid aan God. Ons behoort 
met ons kuiergaste in die erediens. 
En as hulle nie wil gaan nie, behoort 
hulle alleen tuis te bly. Hulle weet 
mos immers dat hulle nie tuisgaan 
by heidene of ongelowiges nie maar 
by gelowige kerkmense wat net so 
seker Sondag na die brood van die 
ewige Lewe gaan soek as wat hulle op 
Sondae ook gewone brood sal soek. 


En die verskoning van die ,,kerk- 
klere” is al so holrug gery. As daar 
in die motor, trein of vliegtuig plek 
is vir meer klere as die aan die va- 
kansieganger se lyf, dan is daar ook 
plek vir klere om na die kerk te 
gaan. Ons het geen God wat, Soos 
Elia die ba#lpriesters gespot het, 
slaap of op reis is nie. ,Die Bewaar- 
der van Israel sluimer of slaap nie”, 
sê die Skrif. Ons God gaan nie met 
vakansie en laat ons alleen nie. Hy is 
Immanuel, God met ons. Mag ,gelo- 
wiges” dan wel met vakansie gaan 
sonder God? 


Natuurlik probeer 'n mens altyd uit 
eerbied vir God om in netjiese klere, 
nie in uitspattige of pronkerige klere- 
drag nie. in die erediens te kom. Maar 
as iemand werklik geen .kerkklere” 
of geen hoed het nie is dit nog altyd 
belangriker om sonder hoed en kerk- 
klere wel jn die kerk te kom as 
om t.w.v. ,klere” weg te bly. Want 
per slot van rekening is dit nie ons 
klere wat by God tel nie maar wel of 


ons met (Christus beklee is of nie. 


Nog 'n opvallende verskynsel is 
dat bate mense wanneer hulle ver- 
huis, prontweg weier om in die kerk 
te kom voordat die predikant hulle 
besoek het. Merkwaardig dat hulle 
nie weier om in die bioskoop te kom 

voordat die bestuurder hulle kom op- 
soek het nie, of by 'n bank te kom 
voordat die bestuurder hulle kom ont- 
moet het nie. Ek wonder hoeveel 
kafee-eienaars het al die nuwe intrek- 
kers in sy omgewing gaan opsoek 
voordat hulle by hom kom brood 
koop het? Maar in die kerk waar dit 
gaan om die brood van die lewe, waar 
die mens nie mag tel nie omdat alles 
om Christus gaan, daar moet die pre- 
dikant eers kom! En die jammerlike 
hiervan is dat dit nie die gesindheid 
is van 'n paar onverantwoordelike 
kinders nie maar van belydende lid- 
mate, van oud-ampsdraers en hulle 
gesinne. Waar is die geloof? Miskien 
lees ons die brief van die Korintiërs 
te min in die kerk. Daar staan dui- 
delik dat dit nie gaan om Paulus of 
Apollos of Cefas nie maar om Chris- 
tus. Dieselfde brief sê dat die gelo- 
wiges medewerkers van God is. As 
een, na my persoonlike mening, sy 
ampstaak versuim — en dit mag `n 
totaal verkeerde opinie wees -— mag 
ek dan my taak ook opsê? Dat hierdie 
soort argumente nog in die kerklike 
lewe voorkom, is waarlik 'n be- 
treurenswaardige verskynsel! 


Die genadeverbond is eensydig. Dit 
gaan van God uit. Dit rus op sy trou. 
Van hierdie eensydigheid is die doop, 
insonderheid van kinders, 'n duideli- 
ke teken. Eers kom die genade en 
dan pas die geloof. Eers kom God 
met sy Woord. Dan pas die mens 
met sy antwoord. Ons mag roem in 
die trou van God. Nie in ons geloof 
nie. 


J. Noordmans. 


AANDAG ALLE 
PROSTAATKLIERLYERS 
'n Nuwe geneesmiddel vir die 
prostaatklier. Verligting. vinnig 
en langdurend. Ook vir alle nier- 
kwale Slegs R2.90 k.m.b. Geen 


k.b.a. bestellings. 
Regstreeks van: 
Mev. R. MULLER. 
Krugerspos. 
Lydenburg. 


Dankie. 





ONS KANSEL- EN SPREEKTAAL 


Een van die grootste gawes wat 
God aan die mens gegee het is die 
vermoë om te kan praat. Wat dit be- 
tref is ons veel meer bevoorreg as 
die diere van die veld, die voëls van 
die hemel en die visse van die see. 
Hulle het wel geluide wat hulle maak 
wat verstaanbaar is vir die wat van 
hulle is. Maar dit kan hoegenaamd 
nie vergelyk word met die wonderlike 
vermoë om te kan praat nie. 


DS. T. F. J. DREYER (Snr.) 


Ons gebruik ons spraakvermoë om 
met ander mense te praat, om aan 
hulle te sê en te vra wat ons wil. Aan 
die mens is ook geskenk die vermoë 
om te kan sing. Ook wat dit betref is 
hy bevoorreg bo ander skepsels. Die 
voëls kan ook wel sing, of om juister 
te wees, fluit. Dit kan egter nie met 
die wonderskone sangvermoë van die 
mens vergelyk word nie. 


'n Ander doel wat God gehad het 
toe Hy die vermoë om te kan praat 
aan die mens gegee het was om met 
Hom te kan praat en om Hom te loof. 
Kerksang onder die begeleiding van 
`n orrel is mooi. Dit help ons om in 
die regte stemming te wees as ons 
in die huis van die Here is. Dit is 
inspirerend en veredelend. Dit ver- 
hef ons bo die dinge wat ons ter neer 
trek, bring ons as dit ware nader tot 
God, laat ons vir 'n wyle in 'n hemel- 
se atmosfeer vertoef. Die gelowige 
het dikwels die behoefte om met die 
digter van Psalm 84 aan te hef: 


,Hoe begeer my siel en hunker van 
verlange 


om na Gods woning op te gaan 

En in u tempelpoort te staan 

Met jubelende lofgesange.” 

Dit is 'n groot genot om na 'n 
goedafgerigte koor te mag luister. 


So `n koor toon waartoe die menslike 
stem in staat is. 


As ons met God spreek, tot Hom 
nader in gebed, moet ons diep onder 
die indruk wees van die grootheid 
en heiligheid van Hom met wie ons 
spreek, maar ook dat ons niks is, 
dat ons doemwaardige sondaars is, 
,bevlek met skuld bedek, misvormd 
deur duisend sondes.” Die prediker 
veral, wat die mondstuk van die hele 
gemeente is, moet toesien dat sy taal 
goed versorg en keurig is. Hy is op 
die preekstoel nog meer as 'n pu- 
blieke, openbare spreker. Hy staan op 
'n heilige plek. Hy stel hom bloot 
aan kritiek, maar nog meer, sy ver- 
keerde en/of slordige taal gebruik 
vind soms, helaas, navolging. 


7 Afrikaans ks 7 
her ek gevind my 


Prys Sou. gewees het. 
AN IG betaling 
geroepe was om al.” 


ty ander. besittings 


PA 

Die Taalmonument vir die Taalfees 1975. 


Die Heidelbergse Kategismus leer 
dat ons in die gebed God moet aan- 
spreek in die Naam van onse Here 
Jesus Christus. Dit word ook in die 
Kort Begrip so geleer. Op vraag (70): 
Tot wie moet ons hiervoor bid?” is 
die antwoord: ,,Nie tot enige skepsel 
nie, maar alleen tot God, wat ons kan 
help, en wil verhoor om Jesus Chris- 
tus ontwil.” 


Ons spreek dus alleen God aan. En 
as 'n mens iemand aanspreek dan 
doen jy dit natuurlik in die 2e per- 
soon. Met radiodienste hoor `n mens 
soms dat 'n prediker God in die 2de 
en dan weer in die 3de persoon, 
aanspreek. Ongelukkig is daar ook al 
`n paar van ons predikante wat die 
verkeerde gewoonte navolg. As `n 
mens iemand in die 34de persoon aan- 
spreek sal hy nie weet wie bedoel 
word nie en baie gou vra: van wie 
praat jy? 


'n Ander verkeerde en baie lelike 
gewoonte is die onnodige VIR. Dit 
is 'n gebruik wat in die Westelike 
Provinsie ontstaan het en deur pre- 
dikante, onderwysers, amptenare en 
andere, en ook deur 'n sekere kerk- 
blad, oorgedra is na die Noordelike 
Provinsies. Selfs in ons Afrikaanse 
Bybel is daar voorbeelde van, sover 


ek weet egter net in die Nuwe Testa- 
ment bv. Matt. 5:44; ,,Seën die wat 
VIR julle vervloek, doen goed aan die 
wat VIR julle haat, en bid vir die 
wat VIR julle beledig.” 


Toe ek na die verskyning van die 
eerste Afrikaanse Bybel wyle dr. 
H. C. M. Fourie, een van die twee 
vertalers van die Ou Testament, se 
aandag daarop vestig was sy ant- 
woord: ,,Ek het hard gespook en daar- 
in geslaag om baie verwyder te kry.” 
Ek vermoed dat hy moontlik die en 
ander hoofstukke nie nagesien het 
nie. Die lelike gewoonte het al sover 
in ons mooi taal ingedring dat ek al 
twee predikante, gelukkig nie van ons 
kerk nie, hoor sê het: ,Ek bid VIR 
God”! ! ! 'n Mens bid vir 'n sieke, 
maar nie VIR God nie. Jy bid of aan- 
bid God of bid tot God. 


Op vraag 71: ,In wie se Naam moet 
ons tot God bid” antwoord die Kort 
Begrip: ,Alleen in die Naam van 
Christus en nie in die naam van enige 
heilige nie.” Daarom is die gebruik 
in ons Kerk nog altyd gewees om die 
gebed te eindig met die woorde: ,,In 
die Naam van Christus” of ook wel 
,om Christus ontwil.” 

Sommige predikante het die voor- 
skrif skynbaar vergeet en sê ,Om U 
Naams ontwil”, ander eindig kortaf 
net met die woord: Amen. 

] Vervolg op bladsy 19 

Furopa deur die oë van 'n Hervormer 


Europa! Hoeveel bande is daar nie 
wat ons hier in Suid-Afrika aan 
Europa bind nie! By baie van ons 
was daar altyd `n besef dat selfs ons 


PROF. DR. J. 1. DE WET 





Die beroemde katedraal van Milaan. 


geskiedenis nie geskryf kan word 
sonder dat Europa byna ontelbare 
kere genoem moet word nie. In die 
laaste jare was daar by baie van ons 
ook `n gevoel van weemoed omdat 
Europa hom kerklik en polities sê 
duidelik teen ons geskaar het. Daar- 
om was daar in die laaste jare, by 
my altans, `n vae nuuskierigheid, om 
te sien wat nou eintlik daar aangaan. 
En toe heel onverwags het die ge- 
leentheid hom voorgedoen om vir `n 
maand lank in Europa te kon gaan 
toer. 


Nou wil ek graag vertel wat ek 
daar gesien het. Ek wil regtig nie 
maak soos oorsese besoekers soms iet 
ons maak nie. 'n Maand is te min om 
selfs by benadering 'n halwe begrip 
van die Europese situasie te kon kry. 
Ek wil daarom nie oordeel of ver- 
oordeel nie. Ek wil maar net vertel 
hoe Europa vir my gelyk het. Nou 
wil ek graag toegee dat ek my nie 
kan losmaak van die feit dat ek `n 
Afrikaner en Hervormer, is nie. Dit 
het beslis invloed op my waarne- 
mings gehad en het my tog ook weer 
so vas gehou dat ek nie met vOorooTr- 
dele wou weghardloop nie. Ek wil 
Furopa laat lyk soos hy regtig lyk. 

Ek wil hom nie swarter of witter verf 
as wat hy is nie. 


Op 4 Julie 1970 het ons toe met 'n 
ou groot Boeing 707 van die Suid- 
Afrikaanse Lugdiens vertrek — 
Europa toe! 


Terwyl ons die gaste was van die 
uiters-hoflike en hoogs-bekwame per- 
soneel van die SAL, het ons ge- 
wonder wat vir ons wag. Die vliegtuig 
was baie vol. Dit was 'n huurvlug en 
elke beskikbare sitplek was gevul. 
Onder die groep was 'n hele klomp 
lidmate van ons Kerk en nie minder 
as vyf van ons predikante met hulle 
vrouens en nog twee predikants- 
vrouens nie. Die vlug was baie vooTr- 
spoedig danksy die bekwame wyse 
waarop ons Iugdienspersoneel hulle 
taak verrig het. 


Na 'n lang nag het die vliegtuig uit- 
eindelik laag oor Lissabon, hoofstad 
van Portugal begin sirkel om te land. 
Daarvandaan sou ons toer per bus 
verder deur Europa plaasvind. Net 
voordat ons neergestryk het, het ons 
oor 'n ou deel van Lissabon gevlieg. 
Toe ek die ou stadsdeel so uit die lug 
aanskou het ek onwillekeurig en hard- 
op gesê: Kyk daar is die lokasie van 
Lissabon. Almal wat gehoor het, het 
gelag, want in Lissabon is daar na- 


] Na volgende bladsy 





Die St. Pietersplein in Rome. 


tuurlik nie 'n lokasie nie! Dit is ge- 
wone Portugese wat daar woon! 


Dieselfde dag nog het ons 'n toer 
deur die stad onderneem en toe ook 
nog 'n staptoer deur daardie einste 
lokasie” by die see. Ons staptoer het 
by so 'n klein driehoek pleintjie wat 
skaars staanplek vir ons twee toer- 
busse kon bied, begin. Op daardie 
pleintjie is daar vandag nog 'n ou 
watertrog uit die perdekoets dae. Van- 
dag suip daar nie meer perde nie. Dit 
is nou die swemplek van die klein 
portugese lokasie-bewonertjies. Hulle 
verdruk mekaar letterlik in die klein 
perde suipbak terwyl hulle eintlik net 
oor die groot straat moet stap tot bin- 
ne-in die groot, oop see (waarin ons 
terloops niemand sien swem het on- 
danks die ondraaglike hitte!) En dit 
is nie al nie: die klein Portugesies 
het daar helder oor dag ten aanskoue 
van alle verbygangers poedelnakend 
in die water gebaljaar. Sommige van 
die toerlede het die swemmery ge- 
fotografeer. Ek het nie want in ons 
land is kaal swem in openbare plekke 
en kaal foto's deur die wet verbode. 


In Lissabon, Madrid, Rome en an- 
der stede van die suidelike lande van 
Europa is daar ook pragtige rykmans- 
huise, maar daar is baie, baie meer 
armmanskrotte. Daar is selfs nog men- 
se wat in grothuise woon. Hierdie 
grothuise is eintlik net gate wat in 'n 
heuwel gegrawe is en dan voor met 'n 
deur toegemaak is. Oor die algemeen 
is daar talle mense wat baie graag 
SO 'n huis en tuingrondjie soos wat 
die Bantoe in ons lokasies besit. wil 
bewoon. Ons praat nie eers van besit 
nie, want die deursnee Europeër en 
veral die in die suidelike lande, is 
werklik arm aan ons standaarde ge- 
meet. Omdat die behuising swak is 
en daar gewoonlik groot gesinne in 
die suidelike land (wat hoofsaaklik 
rooms is) in klein huisies woon en 
daar `n kroniese behuisingsnood is, 
word daar oral van owerheidsweë be- 
huisingsskemas aangepak. Dit is na- 
tuurlik nuwer en netter huise maar 
tog nog klein en gewoonlik nie langs 
mekaar nie, maar bo-op mekaar ge- 
bou. Vir ons met ons groot land en 
baie bouplek bly die verdiepingbou 
en die huise wat vas teenmekaar op- 
gerig word, jets opvallend en soms 
iets pateties. Pateties as 'n mens daar- 
aan dink dat daar letterlik duisende 
Europeërs is wat gebore is, groot en 
oud geword het en dood is sonder dat 
hulle ooit 'n ander speelplek as `n 
openbare straat geken het. 


Nou moet `n mens nie dink dat daar 
hoofsaaklik net ou, vervalle huisies is 
nie. Die herehuise op die platteland 
en die rykmanshuise in die stad is 
almal toonbeelde van hoogstaande 
boukuns en vakmanskap. Selfs in die 


arm suidelike lande is daar manji- 
fieke bouwerke opgerig. In Lissabon 
staan die St. Hieronymus katedraal. 
Hy is nie so luuks afgewerk en met 
goud beslaan soos die Spaanse El, 
Escorial of die katedraal van Milaan 
of die St. Pieterskerk in Rome nie. 
Tog is hy 'n bouwerk wat respek af- 
dwing en bekoor miskien juis omdat 
die kunsmatige dekorasies ontbreek 
Langs die St. Hieronymus katedraal 
is die ou klooster. Die klooster is so 
groot dat hy die hele Prtugese onder- 
wysdepartement, 'n onderwysmuseum 
en argief en nog ander staatsaktiwi- 
teite 'n onderdak bied. Dit is nogal 
paradoksaal soos so baie dinge in 
Europa, dat die pragwerk van 'n 
katedraal en klooster juis omring is 
van vuil, vervalle, opmekaar gesta- 
pelde werkershuisies. Dit getuig so 
van glorie en ellende wat hand-aan- 
hand deur dieselfde stad se strate 
loop. 
(Word vervolg) 


KANSEL- EN 
SPREEKTAAL 

'n Ander lelike gewoonte wat sedert 
die afgelope paar jaar deur sommige 
sprekers aangekweek is en ongelukkig 
hier en daar navolging vind is om die 
laaste woord van elke sin met ekstra 
klem uit te spreek, of die toonhoogte 
te laat styg instede van te laat sak. 
Die van u wat smêrens na die land- 
bouradio luister, sal weet wat ek be- 
doel en hoe vervelend dit vir die lui- 
steraars is. Met die Algemene Kerk- 
vergadering van die vorige jaar het 
ek gemerk dat een van die predikante 
wat agter die groentafel sit ook die 
slegte gewoonte onbewus aangekweek 
het. 


Dit is jammer dat so baie van ons 
mense hulle spreektaal laat beinvloed 
deur die taal van ons Engelsspreken- 
de landburgers. 'n Mens hoor nou ook 
al in Afrikaanse gesinne dat die kin- 
ders hulle ouers aanspreek as julle. 
,Pa, jy het jou hoed vergeet!” 


Daar is nou ook al Transvalers en 
Vrystaters wat in navolging van die 
Kaapse Boere, wat dit weer van die 
Engelse oorgeneem het, praat asof 
daar geen meervoudsvorme in ons 
taal is vir die woorde skaap en bees. 
Hulle sê: die boer het 1000 skaap 
(skape) en 100 bees (beeste). So ver- 
arm hulle hulle eie moedertaal! Waar- 
om hulle dit doen is moeilik om te 
verklaar. Mooi is dit in alle geval 
bepaald nie en verkeerd bepaald. Om 
'n na-aper te wees is ook nie mooi nie. 
Langenhoven het gesê: 'n Na-aper 
is nie eers 'n aap nie!” 


Ten slotte wil ek op nog net twee 
lelike gebruike wys wat sedert die af- 
gelope dekade of twee groot inslag in 
ons taalgebruik gevind het. Die een 
is om tydig en ontydig die woordjie 
,nee” te gebruik. As jy vir 'n man 
vra: Gaan dit sleg? dan antwoord hy, 
as hy niks het om oor te kla nie. Nee, 
dit gaan goed, dankie. Reg. Maar 
as jy hom vra: Hoe gaan dit? of Gaan 
dit goed? dan antwoord waarskynlik 
75 persent of meer van ons mense: 
Nee, dit gaan goed! Dit is 'n onding, 
die ,,Nee” pas daar natuurlik nie. 
Waarom ons mense so lief is vir die 
,Nee” is onbegryplik en miskien ook 
onverklaarbaar. Ons het in ons taal 
alreeds die dubbele negatief: Nie 
geweet nie, daarom is die 3de nega- 
tief in 'n ander sinsverband onnodig. 
Ons ouers en grootouers het nie so 
gepraat nie. Omdat hulle vrywel ge- 
isoleerd geleef het het hulle nie so 
bloot gestaan vir allerlei verkeerde 
dinge, ook verkeerde taalgebruik nie. 


'n Nuwe gebruik wat vinnig posvat 
is om ,,die” met ,,jou” te vervang. 
Van ons mense praat nou ook al van 
,jou Uniegebou” en van ,,jr.t stad- 
saal” ens. Oppas vir ,jou vrouens!” 
Wat met die woordjie die” verkeerd 
is begryp 'n mens nie. 


Die suiwer gebruik van ons moe- 
dertaal is die dure plig van elke Afri- 
kaner. Deur slordig te praat en lelike 
gewoontes aan te kweek word ons taal 
ontsier. Een van ons groot volksleiers 
het gesê: 


,Die taal is gans die volk.” 





LEES! EEESI 


PAUL SCHUTZ: WAAROM IK 
NOG CHRISTEN BEN. 


Boekencentrum 'N.V. 's-Gravenha- 
ge, 1970. Prys R2.55. 


Die skrywer van hierdie boek is 
geen teoloog nie. Juis daarom het 
dit heel waarskynlik 'n diepere ver- 
dienste. Dit is 'n aantal briewe wat 
deur die skrywer Schiitz aan 'n jong 
vriend gerig is, en waarin hy, soos 
die titel aandui, die redes neerstip 
waarom hy nog 'n Christen is. 


Maklike leesstof is dit stellig nie 
— dit vra inspanning en oordenking. 
maar dit is iets aangrypends. Niks is 
meer aangrypend as ware geloof of 
beter uitgedruk — geloof ,,deson- 
danks” nie. Hierdie briewe aan 'n 
jong vriend getuig van so 'n geloof. 
en dit sou goed wees as almal met 
vrae oor God en die geloof, dit kon 
lees. Ek beveel dit baie sterk aan. 


— GEM. 

UIT GEMEENTES 


4 Desember 1970, 
die gemeente, 
Klerksdorp, vier FEES 


In die Almanak lees ons P. W. 
Venter, MA. B.D., Ph. D., georden 14 
April 1929, Volksrust 1929, Durban 
1935, Brits 19387, Krugersdorp 1941, 
Klerksdorp 1945. Dit klink ietwat on- 
persoonlik, maar as 'n mens bietjie 
in die kerklike publikasies blaai, vind 
jy `n hele lewe van diens en toewy- 
ding aan die kerk, die volk en die 
gemeenskap en vind jy die mens P. 
W. Venter. `n Man wat waardig en 


Met huisbesoek het dit soms gebeur 
dat hy `n hele week weg van die 
huis was, maar altyd is die 'taak, 
blymoedig deurgevoer. In hierdie ge- 
bied is tans sewe gemeentes. Hierdie 
vemeente se kerkraad het soms uit 
meer as tagtig lede bestaan. 


Hy het ook sy plek volgestaan in 
die diens van die barmhartigheid. 
Hierin het hy `n baie belangrike aan- 
deel gehad in die uitbouing van die 
Ondersteuningsraad van ons kerk. 
Ook het hy gedien op verskeie staats- 
kommissies. Die opvoeding van die 
kind was ook nog altyd vir hom be- 
langrik en daarom vind ons hom dan 
ook op verskeie komitees wat hulle 





Dr. en mev. P. W. Venter. 


korrek kan optree, wat altyd netjies 
is wat `n besliste standpunt kan in- 
neem. `n Man vol pittighede en hu- 
mor, 'n diep gelowige mens. 


Aan sy sy vind jy die vrou wat 
hom bystaan, ondersteun en versorg, 
wat ook haar plek meer as volstaan 
waar sy ookal nodig mag wees. Ver 
bo korale is haar waarde. 


Dit is die pastoriepaar van die 
gemeente Klerksdorp vir die afge- 
lope 25 jaar. Toe hy op 1 Desember 
1945 die beroep na Klerksdorp aan- 
vaar het, het die gemeente 'n gebied 
groter as die huidige Klerksdorp dis- 
trik beslaan wat bedien moes word. 


hulle besig hou met die opvoeding 
van ons kinders. 


Op die akademiese terrein het hy 
ook die voorbeeld gestel en het hy 
dan ook die doktorsgraad verwerf. 
So het hy `n lewenslange lid geword 
van die Akademie vir Wetenskap en 
Kuns. 


Die voorafgaande is met 'n greep 
uit 'n vol lewe en 'n blyk van waar- 
dering vir 'n geëerde kerk- en volks- 
man. Dit was dan ook geen wonder 
dat die gemeente op 4 Desember 
1970 fees gevier het om die vyf-en- 
twintig jarige dienstermyn in die ge- 
meente te herdenk. Die funksie het 

uit die harte van die gemeente gekom 
en daarom was dit so `n groot sukses. 


Daar was `n baie groot deel van die 
gemeente teenwoordig en het ouder- 
ling Manie van der Merwe `n geskenk 
aan die pastoriepaar oorhandig na- 
mens die gemeente. Die funksie is ge- 
lei deur ouderling Vic Botes. Ds. van 
Staden van Stilfontein het die opening 
waargeneem. 'n Welkomswoord is ge- 
rig deur ouderling Rossouw. Ds. 
Johannes Dreyer het namens die ring 
van Potchefstroom opgetree; dr. Des 
Fourie namens die kinders; oud-ou- 
ouderling Moolman namens die ge- 
dertekenaars van die beroepsbrief; 
ouderlnis Moolman namens die ge- 
meente: Oom Wessie van der West- 
huizen namens die koor; ouderling 
Jordaan namens die Sondagskool; ou- 
derling 'Tonie Botes namens die 
N.H.J.V.; mev. Bella Louw namens 
die N.H.S.V. wat ook `n ruiker aan 
mev. Venter oorhandig het. Die koor 
en kinderkoor onder leiding van die 
orrelis het gepaste stukke gelewer. 


Die verversings wat voorberei was 
deur die susters van die gemeente 
was aangenaam en die tafels keurig 
gedek. 


Dit was 'n mooi funksie om hulde 
te bring aan `n gewaardeerde pasto- 
riepaar. 

M. J. Rossouw, Hendrik Potgieterpad 
49, Oudorp, Klerksdorp. 


EBENHAEZER 
EN 


HERMANUS CHRISTOFFEL 
PRETORIUS EN SUSTNNA 
ABIGAEL VISSER 


Hermanus Christoffel Pretorius is 
op 30 Mei 1893 te Rietjoort, in die 
distrik Waterberg gebore. Sy skool- 
opleiding het hy eers te Doringdraai 
en daarna te Sanddrif ondergaan. 
Daar bestaan steeds 'n verlange na sy 
kinderjare, omdat alles volop was. Na 
sy skoolopleiding het hy op die plaas 
gaan werk waar sy vader 'n voorman 
was. Hy is in 1916 met sy eerste 
vrou getroud, maar in 1919 moes hy 
haar reeds aan die dood afstaan. Uit 
hierdie huwelik is twee seuns gebore, 
waarvan beide lewe. 


Gedurende April 1921 het sy ouers 
na die omgewing van Ellisras verhuis 
en is hy as diaken in die Waterberg- 
gemeente gekies. Dit is met die hoog- 
ste liefde waarmee hy aan daardie 
jare terugdink. Hy kan met helder- 
heid in gedagte roep hoedat hy op 
'n donkie moes ry om huisbesoek te 
doen. Die normale tydperk wat hy 
gewoonlik met huisbesoek uithuisig 
was, is agt dae. 


met die hoogste agting van ds. J. J. 
Prinsloo van Rustenburg en ds. Simon 
Vermooten van Pretria. In 1922 is die 
kerk te Nylstroom gebou. Sover vas- 
gestel kon word, is hy nog die enigste 
oorblywende kerkraadslid wat die 
kerkgebou van die Waterberggemeen- 
te help oprig het. 


In 1930 het die gemeente Water- 
berg besluit om selfstandig te beroep. 
Hulle eerste vaste predikant was ds. 





H. C. Pretorius en eggenote. 


Op drie Februarie 1825 is hy met 
Susanna Abigael Visser getroud. In 
hulle kinderjare het hulle saam opge- 
groei. Uit hierdie huwelik is drie 
seuns en ses dogters gebore, waarvan 
2 seuns en 5 dogters nog lewe. 


In die hele Bosveld was hulle des- 
tyds drie kerkraadslede. Die gebied 
wat hulle moes bearbei, het van die 
Matlabas tot aan die Palala gestrek, 
noordwaarts tot aan die Krokodilri- 
vier.. Die lidmate was wyd verspreid. 
Die twee kerkraadslede wat toenter- 
tyd saam met hom in die Bosveld ge- 
dien het, ouderling Piet Rossouw en 
diaken Frans Nel, is albei oorlede. 


Deur al die jare het hy baie pre- 
dikante leer ken. Ds. A. J. Barger, 
die destydse predikant van die ge- 
meente Middelburg, het in die wor- 
dingsjare Waterberggemeente as kon- 
sulent bedien. Oom Herman praat 


J. P. van den Berg. Hy het gereelde 
huisbesoek te Ellisras en omgewing 
gedoen. Wanneer oom Herman oor 
daardie jare nadink, verskyn daar `n 
glinstering in sy 0ë as hy vertel dat 
hy en ds. Van den Berg saam wilde- 
beeste geskiet het. 

Die gemeente Ebenhaeser het in 
1937 van Waterberggemeente afge- 
stig. Die beginjare was baie treurig. 
Hulle het eers die huis van `n oud- 
onderwyser gehuur wat bulle as kerk 
gebruik het. Die eerste kerkgebou te 
Ellisras was 'n sinkgebou waarin me- 
nige predikant die Woord moes ver- 
kondig en die sakramente moes be- 
dien. 

Die huidige kerkgebou van Eben- 
haeser se hoeksteen is op 3 Februarie 
1951 gelê, die huweliksdag van oom 
Herman en tant Sannie. Dit was 'n 
heuglike dag in die lewe van die ge: 
meente, omdat die lidmate saamge- 
staan het en die gebou sonder skuld 
kon oprig. 


As in gedagite gebring word dat hy 
vir veertig jaar onafgebroke, eers 
diaken en later ouderling was, dan 
kan ons verstaan dat die Hervormde 
Kerk vir hom na aan die hart lê. 
Sy troue volharding en die ywerige 
bystand van sy eggenote, is dan ook 
die oorsaak dat hulle kinders slegs 
met diepe dankbaarheid die voetspore 
van vader en moeder kan volg. 


Oom Herman en tant Sannie is van 
die bekende inwoners van Ellisras. 
Hulle het deur al die jare die agting 
van hulle eie lidmate en ook van die 
breër gemeenskap geniet. In wyer 
kerkverband het hy ook diep spore 
op Ringsvergaderings en Algemene 
Kerkvergaderings getrap, spore wat 
vir die Ebenhaeser gemeente steeds 
sigbaar is. 


Menige katkisant het die voorreg 
gesmaak om deur oom Herman onder- 
rig te word. Tot voor sy onlangse 
ernstige siekte, kon hy deur onver- 
mydelike omstandighede slegs een 
nagmaalsviering nie bywoon nie. Tant 
Sannie kon slegs met twee geleent- 
hede nie teenwoordig wees waar 
brood en wyn bedien is nie. 


Toe aan hom gevra is of daar warm 
kerkraadsvergaderings was, het hy 
met 'n vonkeling in die oë beaam 
dat daar talle van hulle was. Met 
die wysheid van 'n grysaard het hy 
beweer dat dit ook nodig was, omdat 
dit bygedra het tot hegte samewer- 
king in die gemeente. 


Dit is reeds vir langer as 'n jaar 
dat hierdie bekende lidmaat van die 
kerk vasgekluister is aan die bed en 
die rolstoel. Gedurende die ganse 
tydperk het geen ongeduld na vore 
gekom nie. Hy beskou dit steeds as 
`n besondere voorreg om te lewe. Daar 
is nog altyd belangstelling in die 
sake rakende die kerk en die ge- 
meente. Hy gee in baie duidelike taal 
te kenne dat hy dankbaar is dat hy 
soveel jare as kerkraadslid kon dien 
en ook dat hy 'n Hervormer is. Sy 
dank gaan steeds aan dié God wat 
hom soveel krag gebied het, wat aan 
hom `n eggenote en kinders gegee 
het. 


Die gemeente Ebenhaeser is dank- 
baar dat hy sulke steunpilare in die 
kerk het, persone wat op hulle 
beskeie manier bygedra het tot die 
groei en bloei van die Godsryk in 
die algemeen en van ons eie kerk in 
die besonder. 

DS. F. G. J. LOOTS. 
] Vervolg op bladsy 31 

#RASSENWAAN.” ? ?7 2 


Die redakteur van ,Die Hervormer” 
het vroeg in die nuwe jaar met sy 
bekende werksopdragte gekom. Ek 
verwys na boeke wat wag op resensie 
in ons kerkblad. As sy goeie buurman, 
doen ek dit graag. Soms gee hy aan 
my interessante boeke, ander kere 
weer vervelende stof. Toe ek so pas 
die ,,Bijbelse Dagkalender voor 1971” 
'n Nederlandse ,,pocketkalender”, (let 
wel die spelling), van ds. Johannes 
Dreyer ontvang het, het die boekie 
bekend voorgekom. Ek moes ook 'n 
jaar gelede die 1970 ,,pocketkalender” 
resenseer (Wat hierdie boekie betref, 
sou ek wens dat een van die ander 
twee predikante van Potchefstroom 
volgende jaar aan die beurt sal kom.) 
Die oordenkings word ,,bygestaan” 
deur merkwaardige foto's, jaar na 
jaar. Uit fotografiese oogpunt is dit 
werkstukke wat selfs die predikant 
van Krugersdorp se mond kan laat 
water. Vir my is dit egter net . .. 
merkwaardig! Uitgesteekte, bedelen- 
de, grypende, smekende hande met 
weerlose kindergesiggies op die agter- 
grond, 'n kaalboud seuntjie besker- 
mend omhels deur `n versukkelde, 
verwaarloosde ou moedertjie. So kan 
mens voortblaai. Moet sulke prentjies 
uit ons siek wêreld die harte van die 
lesers week, meer toeganklik maak 
vir die evangelie? Is dit gevisualiseer- 
de ,,verkondiging”, 'n sigbare 
woord”? Die Hollandse nugterheid het 
tog byna spreekwoordelik geword ... 
maar hier het weinig daarvan oorge- 
bly! 


Die skrywers van hierdie 365 oor- 
denkings is mense van verskillende 
kerke. Dit is so tipies van die heden- 
daagse kerklike lewe in Holland. Nie- 
mand moet dit tog waag om hierdie 
eukumeniese gees te versteur nie 
(Selfs Rome en Reformasie is ,,ge- 
sprekspartners” soos nooit voorheen 
nie.). Die oordenkings hou rekening 
met die kerklike jaar, maar ook ver- 
skillende onderwerpe word aangesny: 
,de eenheid van de christenen”, uit- 
legging van Numeri, betekenis van die 
belydenis: Jesus is die Here, plek en 
taak van die mens in die skepping 
ens. 


Wat die uitleg van Numeri betref, 
word die leser se oog getref deur 'n 
opskriffie by Vrydag 16 Julie 1971: 
RASSENWAAN.” Dus moet by die 
betrokke Skrifgedeelte (Numeri 12) 
sprake wees van rassewaan! Mens lees 
belangstellend verder. Wie is dan die 


Lees 


rassis van daardie dae, siende dat 
Suid-Afrika nog diep ingesluimer het 
in die duisternis van die donker kon- 
tinent? Weldra is dit duidelik dat 
Mirjam die dame-rassis is! Waarom? 
Omdat sy ,haar eigen blanke huid” 
verhef het bokant die van andere. Dit 
is nuus! Mens word nooit te oud om 
te leer nie. Dit interesseer my. EK 
begin boeke bymekaar maak. Mens 
moet dieper ingaan op die saak. Die 
eerste boek is die Bybel self. Ons lees 
die eerste vers uit Numeri 12: ,,En 
Mirjam en Aëron het teen Moses ge- 
spreek vanweë die Kusitiese vrou waf 
hy geneem het; want hy het 'n Kusi- 
tiese vrou geneem.” Dit is duidelik 
dat die vrou uit Kus, dit is uit 
Ethiopië afkomstig is en dus waar- 
skynlik tot die gemengde bevolking 
behoort het. Dit is dus nie te ontken 
nie. Maar . . . dadelik wonder mens 
waarom die skrywer Mirjam uitson- 
der as die rassis terwyl Aron presies 
dieselfde doen as sy. Dit staan tog 
uitdruklik geskrywe: ,En Mirjam en 
Aëron het teen Moses gespreek . . .” 
Omdat slegs Mirjam dan ,,haar eigen 
blanke huid” verhef, word sy alleen 
deur God gestraf met melaatsheid: 
Wel, zegt God: als je dan trots wil 
zijn op je blanke huid, dan zal ik 
die helemaal blank maken, wit als 
sneeuw: door de melaatsheid. Dan ben 
je witter dan wit . . .”, aldus die 
oordenking”. Volgens die skrywer 
gaan dit by Mirjam (waarom slegs 
Mirjam?) daarom, dat Moses 'n 
SWART vrou geneem het en DAAR- 
OM moes Moses die wind van voor 
kry. Was dit egter inderdaad die ge- 
val? Het dit vir Mirjam en Aron 
daarom gegaan dat hulle Moses teen- 
gestaan het vanweë die velkleur van 
sy Kusitiese vrou? Wat sê die Bybel 
en hoe verstaan ander (behalwe die 
skrywer van die oordenking) die By- 
bel op hierdie punt? Dan word dit 
by nadere ondersoek duidelik, sodra 
mens die tweede vers en die verdere 
teksverband met aandag lees, dat die 
eintlike oorsaak van die opstandig- 
heid was naywer oor die leiersposisie 
van Moses, `n leiersposisie waarteen 
ook Korag, Datan en Abiram in op- 
stand gekom het. (Vergelyk Numeri 
16 vers 3). Behalwe hierdie verset 
teen die leier Moses, gaan dit tog 
ook wel daarom dat hy as leier die 
fout gemaak het om 'n Kusitiese 
dame te trou. En al sou Kus binne 
in Suid-Afrika gelê het, sou dit nog 
'n fout gewees het! Waarom? Om- 
dat iemand in sy posisie werklikwaar 
met 'n HEIDENSE vrou gaan trou 

het . . . aldus die uitleg van Calvyn. 
Calvyn se eksegese is seker nie die 
een en die al nie, maar vir sover 
my kennis strek het Calvyn hom nooit 
skuldig gemaak aan rassistiese uit- 
legging van die Bybel nie. Al het al 
die inwoners van Kus dus blanke 
huide gehad, sou Mirjam en Af#ron 
nog dieselfde standpunt gehuldig het 
naamlik dat volksman en Godsman 
Moses nie met `n HEIDEN moes gaan 
trou nie. In die g sselskap van Calvyn 
voel ek my ook in hierdie geval nogal 
tuis. 


Calvyn se uitlegging pas inderdaad 
ook in by die opdrag wat Israel sou 
kry by die intog in Kanaën om nie 
met die HEIDENE (Kanaëniete) 
bloed te vermeng nie. 

Hier is derhalwe `n tipiese voOor- 
beeld van rassistiese Bybeluitlegging, 
nee: Bybel-inlegging. Dit is net so 
verkeerd as die ,,preke” wat mens 
SOMS hoor op die 16de Desember, 
naamlik dat ons Boerevolk eintlik 
Israel is en die swartes die heidene. 
Dat die swartes oorwegend heidens 
is, is sekerlik waar. Dat daar egter 
ook blanke heidene is, is ewe waar. 
Maar, dat ons Boerevolk vereensel- 
wig word met Israel, identifiseer 
word met Israel (ons IS Israel), dit 
is ten enemale nie waar nie (Predi- 
kante en sprekers kan gerus onthou 
dat 16 Desember beteken nege dae 
voor 25 Desember). 

In die gees van die tyd gryp die 
skrywer van hierdie oordenking na 'n 
Bybelwoord en in plaas daarvan om 
die Bybel te laat spreek, spreek! hy 
in die Bybel in. Sulke klanke is ge- 
woonlik ontsettend hol. Is Mirjam in- 
derdaad skuldig aan ,rassenwaan”? 
Nee, eerder die skrywer! 


Ons kan dus die boekie: Bijbelse 
Dagkalender voor 1971, onder redak- 
sie van Ds. J. A. de Klerk en ander 
predikante, uitgewers Boekencen- 
trum, s-Gravenhage, Nederland, (prys 
onvermeld) alleen aanbeveel by hulle 
wat die ,,gawe van die onderskeiding” 
het, sodat hulle instaat sal wees om te 
kan onderskei tussen goed en kwaad. 
Ongelukkig, 'n klein bietjie suurdeeg 
kan ook die hele brood suur maak. 


— P. J. Theo Koekemoer, 


BUBO deur Ben Venter. Uitgegee 
deur Voortrekkerpers, Johannesburg. 
Prys R2.75. 

Die skrywersdrang kry al meer mo- 


mentum by Ben Venter. Nie lank na 
sy eerste pennevrug, die Waterbobbe- 








jaan, wat bekroon is, Is dit nou al sy 
tweede pubilkasie; eers Pels ei nou 
bubo. 

Bubo openbaar andermaal Sy Vei- 
nur om t1yn op te let en wat hy gaue 
geslaan het onderhoudend aan sy le- 
sers mee te deel. 

Hierdie diereroman is geslaag. Hy 
wat Bupo gelees het weet Nou lels 
van die uilewe, sowel as les van 
die wêreld waarm hulle jag. 

In ons gekommersialiseerde siede- 
like wereld is dit `'n verrykimg om 
meer ie weet van die ander deei .an 
Gods skepping, nl. die dierewêreld. 

Venter, sowel as Anneite Stork met 
haar seldsame uiltekeninge, verdien 
ons dank. 

— Joh. Dreyer. 


WAT SE DIÉ BYBEL Deel I, deur 
prof. dr. B. J. Engelbrecht, prof. dr. 
H. S. Pelser en proi. di. A. H. van 
byl. 

samesteller: Danie Erasmus. 

Uitgegee deur J. P. v. d. Walt en 
Seun, Posbus 123, Pretoria. 

Hierdie heel nuttige uitgawe is `n 
opsomming van die aktueelste ant- 
woorde op vrae wat luisteraars inge- 
stuur het vir beantwoording in die 
program: Wat sê die Bybel, wat deur 
die Afrikaanse Diens van die S.A.U.K. 
sedert Mei 1968 uitgesaai is. 

Die vrae is beantwoord deur die 
bekwame, ter sake kundige manne. 

Die vrae dek `n wye veld van in- 
teressante en moeilike vrae uit die 
Bybel. Ons noem as `'n voorbeeld `n 
paar om ons lesers 'n idee te gee: 

Wat word verstaan onder die dui- 
sendjarige vrederyk? 

Hoe moet die getal 666 in Openb. 
13:18 verklaar word? 

Wat is die sonde teen die Heilige 
Gees? 

Hoe het Jesus vir die geeste in die 
gevangenis gepreek volgens 1 Petr. 
3:18-22? 

Met wie het Adam en Eva se kin- 
ders getrou? 

U moet dit seker koop. Dit sal u 
Bybelkennis grootliks ten goede kom. 

— Joh. Dreyer. 


OPENBARINGSGESKIEDENIS: 


Die Ou Testament. Standerds 6 en 7. 
Hierdie handboek vir die onder- 
wyser, waaraan verskeie persone ge- 
werk het, het ek met groot vreugde 
gelees. Dit getuig konsekwent van 
groot kennis en insig en die stof 
word op meesterlike wyse behandel. 
Die grootste verdienste van die 
boek is die feit dat dit nie los van 
die Bybel wil beweeg nie, maar voort- 
durend weer na die Heilige Skrif 
teruglei. Die geweldige hoeveelheid 
stof word kort en bondig behandel 
sonder dat mens ooit die indruk kry 
dat daar afskeepwerk gedoen is. 


Dit Is verblydend om te sien dat 
die standaard wat gestel is met 
vroeëre publikasies van die uitge- 
werstrust gehandhaaf en selfs verbe- 
ter word. Die skrywers het eer aan 
hulle werk. 


Die boek word gepubliseer deur die 
Interkerklike Uitgewerstrust. Die 
prys word nie vermeld nie. 

—GOV. 


PROF. H. D. A. DU TOIT, 3 GODS- 
DIENSTE VAN DIE WÊRELD? 
N.G. KERK-BOEKHANDEL, 1970. 


Daar is twee maniere waarop 'n 
mens kennis van 'n vreemde gods- 
diens kan kry. Eerstens deur so 'n 
godsdiens selfstandig te bestudeer. 
Om dit te kan doen moet 'n mens 
minstens die taal van die mense ken 
wat die bepaalde godsdiens beoefen 
het, en jy moet op hoogte met die 
volkekundige gegewens van so 'n volk 
wees. Omdat een mens nie baie 
vreemde tale kan aanleer nie, sal hy 
ook nie baie godsdienste selfstandig 
kan bestudeer nie. Tweedens kan 'n 
mens kennis van 'n ander godsdiens 
verkry deur die studie van die resul- 
tate van ander se ondersoek. Dis hier- 
die tweede soort kennis wat Prof. 
du 'Toit in hierdie werkie aan Sy 
lesers bied. Die vyf godsdienste wat 
hy behandel is godsdienste wat hulle 
binne ons landsgrense bevind: Die 
godsdiens van die primitiewes (o.a. 
Bantoe-godsdiens); die Boeddhisme, 
die Hindoeisme; die Islam en Jaduis- 
me. 


Prof du Toit skryf duidelik en mak- 
lik verstaanbaar. Behalwe dat hy die 
wesenstrekke van elke godsdiens aan- 
toon, gee hy ook 'n kritiese waarde- 
ring van elkeen vanuit die geloof in 
Jesus Christus, die groot kritikus van 
alle godsdiens. Ons wil graag hier- 
die werkie wat so iets soos R1.95 kos, 
by ons lesers van harte aanbeveel. 


—EF. S.V Z. 


DE BRIEF VAN PAULUS AAN DE 
FILIPPENZEN, DR. A. F. J. KLYN, 
SERIE PREDIKING VAN HET 
NIEUWE TESTAMENT, 


Die eerste aflewering van hierdie 
kommentaar is versorg deur dr. G. 
J. Streeder onder die titel: De ge- 
meente in Christus Jesus. Dit het in 
1948 verskyn. 


Hierdie nuwe uitgawe is uitgebrei 
en aangevul o.a. deur `n inleiding tot 
die brief aan die Filipense waarin 
die inhoud en karakter van hierdie 
brief aangedui word, die vraagstukke 
oor tyd, plek en aanleiding tot die 
skrywe van die brief behandel word. 
Dit maak dit veel dienliker vir `n 


wyer kring as net die teoloog. `n Per- 
Soon-en-sakeregister is aangebring wat 
in die eerste uitgawe ontbreek het. 
Die literatuuropgawe bied `n kort 
waardering van die jongste kommen- 
tare. Dat die brief gedateer moet 
word in die jaar 58 n.C. tydens die 
gevangenisskap in Efese, lyk juister 
as die meer algemene gebruik om 
die brief in 63 n.C. te dateer tydens 
die Romeinse gevangenisskap. Die 
verwysing in 1:20-24 oor die uitslag 
van die verhoor, hoef nie sonder meer 
op Rome betrek te word nie. 


Die doel van hierdie kommentare 
reeks is nie om woord vir woord ont- 
leding te bied nie maar stof te bied 
vir die prediking. Met hierdie doel 
voor oë kon hierdie uitgawe meer uit- 
gebrei word. 


Die omstrede hoofstuk 2:1-11 met 
sy baie probleme, word m.i. nie deur- 
tastend genoeg ondersoek nie. 


Teen ander opvattings in handhaaf 
die skrywer die eenheid van hierdie 
brief alhoewel hy 2:6-11 nie as die 
werk van Paulus sien nie. 


Die kommentaar uit die kring van 
die Hervormde Kerk in Nederland 
word sterk aanbeveel. 


— Dr. A. J. G. Dreyer. 


'N VOLK BESIN OOR SY OPVOE- 
DING EN ONDERWYS. Interkerklike 
Uitgewerstrust, 1970. Prys: R2.85. 

Vir diegene wat die Volkskongres 
vir Opvoeding en Onderwys in Sep- 
tembermaand 1969 in Pretoria byge- 
woon het, sal die verskyning van hier- 
die boek 'n baie welkome gebeurte- 
nis wees. 


Al die referate wat by hierdie kon- 
gres gehou is en alle besluite wat ge- 
neem is, is hier bymekaar gebring en 
keurig uitgegee. Ons is almal baie 
goed op hoogte met die besluite wat 
geneem is, maar die motiewe agter 
die besluite is nie altyd ewe bekend 
nie. Hierdie boek bied ons die ge- 
leentheid om die vrugte te pluk van 
baie mense se denkbaarheid en moti- 
vering. 

Dit hoort tuis op die rak van elke 
persoon wat belang het by die op- 
voeding van die volk van mêre. 


— GV. 


DIE PARSKUIP, deur Mikro. Uit- 
gegee deur Voortrekkerpers, Johan- 
nesburg. Prys: R2.00. 


` Dat van hierdie mooi roman, so uit 
die lewe geteken, 'n nuwe druk nodig 
geword het, is geen wonder nie. 
Mikro, as skrywer, is waarborg ge- 
noeg dat dit die moeite werd is om 
'n tweede druk te laat verskyn. 


Dit word sterk aanbeveel. 
— E.H.D. 

VROUERUBRIEK 





Daar is een onderwerp waaroor 'n 
vrou, moeder of ouma sommer lank 
kan gesels, en dit is kinders. Nie som- 
mer alle kinders nie, maar meer spe- 
sifiek my kinders of my kleinkinders. 
Ons kan dan heerlik vergelykings 
tref tussen Jannie wat al kruip, San- 
nie wat sowaar al vier tandjies het en 
Gertjie wat al sy eerste woordjies 
begin sê. En dis glad nie so vreemd 
nie, want is die kind, sy groei en ont- 
wikkeling nie 'n daaglikse wonder 
nie. 


MEV. IRENE VAN WYK 


Met ons eersteling se koms was 
elke ontwikkelingsfase wonderlik. 
Daar was nog nooit tevore so 'n won- 
derlike kind nie. Elke vorderinkie in 
sy ontwikkeling is sorgvuldig neerge- 
skryf en dosyne foto's is geneem SO- 
dat sy kindertyd altyd behoue moes 
bly. Die twyfel het wel opgeduik of 
`n mens die tweede of derde kind ook 
net so lief sou kon hê, en net so sou 
bewonder. Gelukkig is liefde vir jou 
kinders iets wat steeds vermeerder en 
elke kind bly 'n wonderwerk. 


Die kind se spraak en vermoë om 
met ander mense te kommunikeer is 
'n wonderlike gawe. Aan geen ander 
lewende wese is die vermoë van 
spraak geskenk nie. 'n Mens is ont- 
roerd en mateloos opgewonde oor jou 
kind se eerste woordjie, veral as dit 
Mamma” is! Pappa staan dan ge- 
woonlik verleë by, want al is hy die 
gunstelingouer, moet hy dan geduldig 
nog 'n maand of wat wag op die to- 
werwoord. Met oneindige geduld en 
baie herhaling word woord vir woord 
aan die kind geleer, dan kort sin- 
netjies en later volg 'n hele gesprek. 
En dit duur nie eers so baie lank nie, 
skaars twee jaar. 


Daar rus op hierdie gebied `n baie 
groot verantwoordelikheid op die 
ouers, want die taal wat tuis gebruik 
word, word ook uitgedra. Sodra die 
kind egter begin skoolgaan word die 
skooltaal weer huis toe gedra! ,,Mam- 
ma, daar is zat van brood oor. Ek 
het alles opgeëet voor ons gejol het.” 
Snaaks tog ook dat ons kinders ons 
skelwoorde so maklik en sonder veel 
herhaling aanleer! 


Die geloofsbegrippe is vir volwas- 
senes moeilik om aan `n kind te ver- 
duidelik. Die alomteenwoordigheid 


KINDERGELOOF 


van God kan nogal kwelling veroor- 
saak by `n klein kindjie, want hoe 
kan Hy deur die dak sien en hoor 
wat mens selfs saggies fluister? Ronel 
wou eenmaal iets van die plafon ver- 
tel en spesifiseer ,,die plafon waar- 
deur die Here kan sien.” Ook is God 
vir hulle nog geen voorstelbare werk- 
likheid nie soos blyk uit hierdie staal- 
tjie: Ronel het twee verbeeldings- 
maats Arak en Zebbie gehad met wie 
sy haar dae omgespeel het. Eendag 
wou sy met 'n regte maatjie speel, 
maar Mamma sê sy moet met Zebbie 
en Arak gaan speel. Blitsvinnig kom 
die antwoord: ,Ek kan nie met hulle 
speel nie, want hulle is soos die Here 
— hulle is nie regtig nie!” 


Algaande leer hulle dat geloof nie 
op konkrete dinge berus nie, dat 'n 
mens maar net moet glo. Dan staan 'n 
mens weer verstom oor hoe ver hul 
geloof kan gaan. Sarel se juffrou 
het hulle vertel dat as 'n mens iets 
van die Here baie ernstig vra en jy 
glo, sal Hy dit aan jou gee. Hy klim 
dus een aand in die bad en na `n 
tydjie weer uit, nie veel skoner nie! 
Op Mamma se vraag of hy hom skoon 
gebad het, kom die ernstige antwoord: 
,Ek het die Here baie ernstig gevra 
om my skoon te was, en nou is ek 
skoon.” So het Wouter eendag aan 
vriende wie se motor gesteel is, gesê 
om net te soek en te glo, want in 
die Bybel staan ,,Soek en jy sal vind.” 
So het hy ook op `n keer `n ander 
teks gebruik om sy teëstander onska- 
delik te stel. Hulle het pas in die 
skool die geskiedenis van Dawid en 
Goliat behandel, toe Carla hom woe- 
dend met `n stok bestorm. Hy neem 
egter die wind geheel uit haar seile 
deur te sê: ,,Carla, jy kom na my met 
'n stok, maar ek kom na jou in die 
naam van die Here.” 


'n Gesprek tussen twee predikante 
se jong kinders het my ook eendag 
laat glimlig, maar dit stem mens tog 
tot nadenke. Die dogtertjie het ewe 
ernstig beduie dat die kerkgebou 
haar pa se kerk was, waarop die 
seuntjie wat ietwat ouer is, beslis 
gesê het dat dit die Here se kerk is. 


Wat 'n groot verantwoordelikheid 
het ons as ouers en veral as moeders, 
om ons kinders te leer, te lei en te 
vorm en in die geloof op te voed 
sodat hulle in die lewe staande kan 
bly. Alleen is ons nie daartoe in 
staat nie, en mag ons ons hulp van 
die Here vra in kinderlike vertroue. 

JEUGRUBRIEK...... 


Sy skop is in sy hand, en Hy sal sy 
dorsvloer deur en deur skoonmaak en 
sy koring in die skuur saambring, 
maar die kaf sal Hy met onuitblus- 
like vuur verbrand. 


Die beeld van die dorsvloer wat 
hier gebruik word is vir die meeste 
van ons en veral vir die jonger ge- 
slag nie meer bekend nie. Daar is 
egter seker min van ons wat nog nie 
gehoor het hoe die proses van die 
dors van graan in die ou tyd verloop 


DS. G. M. M. PELSER 


het nie. Ons is ook daarvan bewus dat 
in sekere wêrelddele, waar megani- 
sasie nog nie ingetree het nie, en 
selfs ook in dele van ons land, hier- 
die metode nog steeds gebruik word. 


Dit is vir ons almal duidelik dat 
Johannes met hierdie beeld die ge- 
beure van die oordeelsdag wil skets. 
Die Een wat met die skop in die 
hand staan en wat gereed is om gerig 
uit te oefen, is niemand anders nie 
as Hy wie se koms deur Johannes aan- 
gekondig is. Volgens Matt. 18:39 — 
42, 49—50 en 24:31 is dit die engele 
wat uitgestuur sal word om die ge- 
lowiges en goddeloses van mekaar te 
skei. Hier is dit egter, volgens die 
prediking van Johannes, Jesus Chris- 
tus self wat gereed staan om die skei- 
ding te maak. 


Ons moet daarop let dat Johannes 
hier die eindstadium van die dors- 
proses skilder. Hier is met ander 
woorde nie meer sprake van plant 
of saai of selfs van die insameling 
van die oes nie. Dit is reeds alles ag- 
ter die rug. Selfs wat die dorsproses 
self aanbetref, is die uittrap van die 
korrels reeds afgehandel en die stop- 
pels reeds verwyder. Die koring en 
die fyn kaf op die dorsvloer gereed 
om uitgewan te word. Hiervoor is 
nodig die skop of skopgraaf, `n uit- 
hout-vervaardigde stuk gereedskap, 
waarmee die korrels en die kaf teen 
die wind gegooi moet word. Die kaf 
wat lig is word deur die wind wegge- 
waai, terwyl die korrels terugval op 
die dorsvloer,om opgeskep en in die 
skuur gebring te word. 


In hierdie laaste stadium van finale 
skeiding, is daar ook niks meer te 
verander aan die aard of gehalte van 
die korrels en die kaf nie. Die groei 
en vrug dra proses is agter die rug 


BYBELSTUDIE ..... 


Mattheus 3:12 


en die kaf kan nie korrels word of 
anders om nie. Om hierdie rede het 
Johannes, met die beeld van die bome 
wat goeie vrugte moet dra, gewaarsku 
dat daar 'n stadium kom, ja dat daar 
'n dag kom waarop daar nie meer 
geleentheid vir uitstel of bekering 
sal wees nie. Op daardie dag van 
gerig sal daar slegs skeiding gemaak 
word tussen die voorwerpe wat reeds 
op die dorsvloer lê. Met die woorde 
oor die byl wat reeds teen die wortel 
van die bome 1ê, het Johannes die 
dringendheid van die oomblik be- 
klemtoon (3:10). In hierdie vers laat 
hy ons blik nog verder val en wil hy 
sy hoorders onder die indruk bring 
van die absolute finaliteit van die 
oordeelsdag. 


Alhoewel hierdie finale en besliste 
skeiding eers op die oordeelsdag sal 
plaasvind, is dit volgens baie uitspra- 
ke in die Skrif egter duidelik dat 
hierdie skeiding alreeds in werking 
getree het. Die in-werking-treding 
hiervan hang saam met die feit dat 
die Een wat die skeiding sal maak, 
nou reeds met sy skop gereed staan. 
Die luister of nie, na sy woord in 
die hede, die geloof in Hom of nie, 
bepaal nou reeds die uiteindelike be- 
stemming van elke mens. (Mark. 
8:38). Wie nie glo in die Naam van 
die eniggebore Seun van God nie, is 
alreeds veroordeel. (Joh. 3:18). 


Dit is so dat die resultaat van die 
skoonmaak van die dorsvloer na twee 
kante toe uiteenval. Sommige word 
gered en bewaar, en ander gaan 'n 
volslae vernietiging tegemoet. Dit is 
ook waar dat hier sterk klem gelê 
word op die verbranding van die kaf. 
Die verbranding sluit die stoppels, die 
blare en die fyn kaf in. Die onuitblus- 
likheid van die vuur beklemtoon nie 
soseer die langdurigheid van die ver- 
branding nie, maar wel die feit dat 
dit `n vuur is wat nie ophou brand 
voordat hy sy werk deeglik afgehan- 
del het nie. 


Ons mag miskien dink dat Johannes 
hom besig gehou het met doempro- 
fesie en tog is dit verre daarvandaan. 
Johannes is inderdaad besig om evan- 
gelie te verkondig, want hy verkondig 
Christus en dit is geen doemprofesie 
nie maar blye boodskap. Johannes se 
verkondiging het wel ook 'n skadu- 
kant. Daar is die byl wat teen die 
boomwortels 1ê, en daar is verbran- 
ding aan die kom vir onvrugbare 
bome en vir die kaf, maar dit moet 
slegs gesien word as 'n uiterste moont- 
likheid. Alhoewel hierdie uiteinda 
onvermydelik is vir die goddeloses. 


is dit teen die wil van God. God se 
wil is dat die mens gered moet word. 
Daarom stuur Hy sy Seun en daarom 
doop hierdie Seun met die Heilige 
Gees, wat die gawe is van God se 
heiligende en verlossende teenwoor- 
digheid vir die mensheid. God se 
heilswerk is positiewe werk, wat nie 
sondermeer as 'n juk, die negatiewe 
het van die vernietiging nie. Die ver- 
oordeling en vernietiging van die 
goddelose kom alleen ter sprake na- 
dat God Sy lankmoedigheid tot die 
uiterste toe gerek het. 

Daar is dus ook in hierdie vers 
geen sprake van 'n willekeurige spel 
van God, wat na regs verlos en na 
links verdoem nie. Hy is nie besig 
om blindelings één vir die saligheid 
en één vir die verdoemenis af te 
tel nie. Die heilsaanbod wat God in 
Jesus Christus aan die mensheid 
maak, staan voorop en is tot elke 
mens gerig. Jesus Christus het vir 
almal gesterwe om almal te red. Dié 
wat gered word word uit genade ge- 
red; dié wat verlore gaan is sonder 
verontskuldiging omdat hulle nie 
wou glo nie. 

Ook in die kerklike verkondiging 
van vandag moet die verkondiging 
van die Evangelie voorop staan, maar 
daar mag nie geswyg word oor die 
skadukant naamlik die verdoemenis 
as loon vir die goddeloosheid nie. Dit 
egter in die tweede plek. In hierdie 
vers is daar egter 'n bemoedigende 
deel en dit is die melding wat gemaak 
word van die koring. Daar is gewis 
koring wat in die skuur byeengebring 
sal word. Daar is mense wat swaar 
weeg in hulle geloofslewe, daar is 
'n geestelike gewigtigheid jn hulle 
lewe aanwesig. Hulle is nie soos die 
kaf wat te lig bevind is en wat weg- 
gewaai word deur die geringste wind 
van geloofsverval nie. 

Ons weet nou egter nog nie wie 
tot watter deel op die dorsvloer sal 
behoort nie. Daar is egter nog tyd. 
maar die tyd is kort want die byl lê 
reeds teen die wortel van elke boom 
en was. Hy wat gerig sal hou staan 
gerv `d met die skop in sv hand. maar 
Hv |.et nog nie met die finale uitwan- 
nine begin nie. Tn die lig hiervan is 
die verantwoordelikheid op elkeen 
groot en die tyd wat nog gegun word 
van beslissende belang. Die beslis- 
sing wat nou geneem moet word, is 
die beslissing van geloof in Jesus 
Christus, wat sy Gees aan ons gegee 
het. om ons die lewe op grond van 
Sy versoenende dood te gee — maar 
wat ook doop met vuur, waar die ge- 
loof nie gevind word nie. 


Die Owerste 
van die Wereld 


Dit is al partykeer gesê dat die 
Afrikanervolk oor niks anders so lek- 
ker en aanhoudend kan gesels, as 
oor die plitiek nie. Die rede hiervoor, 
So word aangevoer, is die inherente 
belangstelling in alle politieke sake 
wat by die Afrikaner aangetref word. 
Dit is 'n stelling wat waar mag wees 
van 'n sekere stadium in ons volks- 
ontwikkeling. Dit was seker op `ʼn 
tyd so maar ek-kan nie getuig dat dit 
vandag nog so is nie. 


DS. G. C. VELTHUYSEN 


Deesdae praat ons by voorkeur van 
geld. Geld het vir ons 'n ontstellend 
belangrike ding geword. Skenk in die 
toekoms gerus 'n bietjie aandag daar- 
aan, wanneer u in gesprek is met een 
of meer mense, hoeveel keer geld ter 
sprake kom. Kyk hoeveel keer hierdie 
onderwerp 'n andersinds lomp en 
ongemaklike gesprek aan die gang 
kan kry. Let op hoe die toorwoordjie 
,geld” in staat is om vuur en drif in 
enige geselskap te plaas. En kyk na 
die oë van mense as hulle daaroor 
praat. Dan sien ons bevestiging vir 
die ou spreekwoord: Waar die hart 
van vol is, loop die mond van oor. Dit 
is ongetwyfeld so: Ons is baie lief 
vir ons geldjies. En nie een is te ver- 
ontskuldig nie — selfs nie die kerk 
nie. Geld spreek 'n taal wat ons almal 
kan verstaan, en waarna ons baie 
graag luister. 

Hieroor moet daar `n rede wees. 
Wanneer iets so belangrik word dat 
dit jou dag en nag besig hou, moet 
daar sekere aanleidende oorsake daar- 
toe wees. Die rede vir hierdie be- 
sondere belangstelling is geleë in ons 
samelewing. Geld het vir ons belang- 
rik geword. U kan heeltemal tereg 
vir my sê dat 'n mens sonder geld 
niks kan doen nie. Ons kan maar 
praat en skryf teen geld en die ver- 
knogtheid daaraan, maar wat kan 
mens per slot van rekening daarson- 
der doen? Letterlik niks in die wêreld 
nie. Ons betaal ons pad deur die 
lewe. En nou kan ons filosofies — 
idealisties, of baie godsdienstig wees, 
en sê: Ja, jy betaal jou pad deur die 
lewe, jy betaal dit deur verantwoor- 
delik te wees teenoor jou ideale, teen- 
oor jou roeping, teenoor God. Maar sê 
dit vir die mense, dit beteken vir 
hulle niks. Hulle houding is: Dit mag 
waar wees, maar ek ondervind daar 
niks van nie. Ek moet betaal met 
harde munt. En daarmee is die kerk 


CO] Vervolg op bladsy 28 

DIÉ LYDINGSWEG VAN 
JESUS 


Liewe maats, so stap die jaar lang- 
saam aan en het ons alweer gekom 
tot in Aprilmaand en op Vrydag 9 
April sal ons weer, as die Here wil, 
Sy kruisiging en dood herdenk; en op 
Sondag 11 April Sy opstanding uit 
die graf. Onwillekeurig sal ons dan 
dink dat Jesus se lyding maar net `n 
paar dae was en dan maak ons 'n baie 
groot fout. 

Jesus se lyding vind nie net plaas 
'n paar dae voor Sy kruisiging nie. 
Sy leiding begin alreeds met Sy ge- 
boorte. Jesus, die Seun van God, word 
gebore in `n stal. Om te dink, die 
Heerser van hemel en aarde, aan wie 
die volheid van die aarde behoort en 
die hemel wat Hy self gemaak het, 
Hy word gebore in `n stal omdat 
daar geen ander plek was nie. Wat `n 
vernedering! 

Kort na Jesus se geboorte, wil He- 
rodus hom vermoor. `n Mens wil die 
Seun van (God vermoor! Josef en 
Maria moes met die kindjie Jesus na 
Egipte vlug! 

Daarna lees ons weer van die ver- 
soeking van Jesus in die woestyn 
deur die Satan. Maar eers het Jesus 
honger geword soos `n mens. Die 
Seun van God word honger soos `n 
gewone mens, omdat Hy al die ellen- 
des en sondes van die mens op Hom 
geneem het. 

Jesus het ook bedroef geword en 
geween soos enige gewone mens. Ons 
dink aan die dood van Lasarus, Sy 
vriend. 

Verder het hy ook jammer gekry 
vir die skares van mense wat Hom 
gevolg het en ook vir die siekes wat 
Hv gesond gemaak het. 

In die tuin van Getsémane het 
Jesus benoud geword en bloed ge- 
sweet en gebid dat die Vader, as dit 
moontlik is, tog die beker van die 
Dood van Hom moes wegneem. Én op 
pad na Golgota het Jesus sê uitgeput 
geword weens bloedverlies en die 
slae en die doringkroon en die swaar 
kruis, dat Simon van Cirene die kruis 
moes help dra. 

Aan die kruis het Jesus ook dors 
geword en uiteindelik soos 'n gewone 
mens gesterf deur die laaste asem uit 
te blaas. Maar dan eindig die mens- 
wees van Jesus, daar aan die kruis. 
Op die eerste dag van die week het 
Hy as Koning oor graf en siekte en 
sonde en die dood opgestaan, sodat 
ms ook eendag soos Hy kan op- 
staan. 


DIÉ KINDERS 


Liewe maats, ons sien dus dat Jesus 
gedurende Sy hele lewe op aarde 
swaargekry het en gely het, vanaf 
Sy geboorte tot en met Sy dood aan 
die Kruis. Dan praat ons nie eens 
van die bittere lyding om deur een 
van Sy vriende verraai te word en 
deur `n ander verloën te word nie. 
Dit moes seker die bitterste lyding 
van almal vir Jesus gewees het. 


DIE LAASTE WEEK VAN JESUS SE 
LYDING. 


Sondag Jesus bring die nag in 
Betanië deur en gaan die Sondag na 
Jerusalem. Hy stuur twee dissipels 
vooruit en hulle bring vir Hom `n 
esel om op te ry — die intog van 
Jesus in Jerusalem. Die skares gooi 
hulle klere op die esel en op die 
pad, pluk palmtakke af en sing: 
Hosanna! Geseënd is Hy wat kom in 
die Naam van die Here! Die Sondag- 
aand gaan Jesus terug na Betanië. 


Maandag Maandag gaan Jesus weer 
na die tempel in Jerusalem. Op pad 
soontoe verdor die vyeboom omdat 
Jesus geen vrugte aan hom vind nie. 
Die vyeboom is `n simbool van die 
Joodse volk wat ook seen vrug gedra 
het nie. Toe Jesus by die tempel kom. 
waar Hy ook as twaalfjarige saam 
met die Skrifgeleerdes jn dieselfde 
tempel gesit het, moes Hy die han- 
delaars uit die tempel jaag en hulle 
tafels omkeer. Nou noem Jesus die 
Skrifgeleerdes rowers en Hy berispe 
hulle dat hulle die Huis van God in `n 
rowerspelonk verander het. So diep 
gekrenk was die Skrifseleerdes en die 
Owerpriesters dat hulle besluit het 
om hulle planne om Jesus dood te 
maak, deur te voer. Iaat dié aand 
gaan Jesus terug na Sy vriende in 
Betanië, naamlik Lasarus, Maria en 
Martha. 


Dinsdag Vroeg is Jesus weer by die 
tempel en nou probeer die Skrifge- 
leerdes Hom vasvra met allerhande 
strikvrae. Hulle wou kyk of Jesus nie 
`n verkeerde antwoord wou gee. sodat 
hulle hom kon vangs en aankla nie. 
So vra hulle aan Jesus die vraag oor 
die belasting en Jesus antwoord: Be- 
taal aan die Keiser wat aan die Keiser 
toekom, maar betaal aan God wat God 
toekom. Ook vra hulle aan Jesus wat- 
ter een van die tien gebooie die be- 
lanerikste is en weer antwoord Jesus 
Jv moet die Here jou God liefhê met 
jou hele hart. en met jou hele siel en 
met jou hele verstand. Dit is die 
eerste en groot sebod. En die tweede 

wat hiermee gelykstaan: Jy moet jou 
naaste liefhê soos jouself. Daarna val 
Jesus die Skrifgeleerdes en Fariseërs 
aan en noem hulle skynheilig en wit- 
gepleisterde grafte. Hy sien ook die 
arm weduwee alles ingooi in die skat- 
kis wat sy het en dan sê Jesus: Sy 
het meer ingegooi as al die Fariseërs. 
Hy beskuldig hulle ook van geldgie- 
righeid en lang gebede en dat hulle 
die arm weduwee en weeskindertjies 
verkul en uitmergel. Nou was die 
Skrifgeleerdes en Fariseërs êrs woe- 
dend en hulle hou vergadering oor 
hoe hulle vir Jesus sal doodmaak. 


Laat die agtermiddag verlaat Jesus 
en Sy dissipels die tempel. Nooit 
weer sou Jesus in die tempel kom nie. 
Dit was Sy laaste besoek aan hierdie 
groot en pragtige gebou. 


Woensdag Jesus bly in Betanië en 
Hy en Sy vriende hou saam 'n maal- 
tyd. Dit was met hierdie maaltyd dat 
Maria die voete van Jesus gesalf het 
met die kosbare nardussalf. Die maal- 
tyd het plaasgevind in die huis van 
'n sekere Simon, 'n melaatse, wat 
deur Jesus gesond gemaak is. 


Intussen hou die Jode raad om 
Jesus dood te maak. Judas besluit om 
na die Jode te gaan en Jesus te 
verraai. 


Donderdag Dit was die dag van die 
ongesuurde brode en Jesus en Sy dis- 
sipels het voorbereidings getref om 
die Pasga, die Paasfees, te vier. Dit 
het feitlik die hele dag geduur. Toe 
die eerste sterre verskyn, was Jesus 
en Sy dissipels aan tafel en het Jesus 
die eerste Nagmaal ingestel. Gedu- 
rende die fees het Judas die vertrek 
verlaat om vir die Joodse raad te 
gaan sê waar Jesus is. 


Na die maal het Jesus en Sy dis- 
sipels na die tuin van Getsémane ge- 
gaan en daar het Jesus gebid. Toe 
Jesus opstaan van die gebed het Ju- 
das en sy gewapende mag vir Jesus 
gevang. 


Die hele Donderdagnag duur die 
Ivding van Jesus voort, word Hy ge- 
slaan en bespot en heen en weer ge- 
stuur van Kajafas na Pilatus na He- 
rodus en terug na Kajafas en weer 
terug na Pilatus. So breek Vrydag- 
oggend aan. 


Vrydag Jesus word veroordeel ém 
cekruisig te word. Hy stap die lang 
pad vanaf Pilatus se paleis na Golgo- 
ta. Dit was ongeveer sesuur in die 

oggend. Hierdie staptog of Via Dolo- 
rosa (Weg van Smarte) duur onge- 
veer tot nege-uur die oggend. Oral 
langs die pad word Jesus geslaan en 
bespot, tot Hy op Golgota aankom. 
Om nege-uur word Jesus gekruisig 
en om twaalfuur. kom daar duister- 
nis oor die hele aarde tot omtrent 
drie-uur, toe Jesus sterf. Dieselfde 
aand word Hy deur Josef van Ari- 
mathea en Nikodemus van die Kruis 
afgehaal; gebalsem en in die nuwe 
graf van Josef gelê. 

Saterdag Jesus in die graf vir die 
tweede dag. 

Sondag Vroeg die Sondagmore, op 
die derde dag het Jesus opsestaan uit 
die graf en so die graf en die dood 
oorwin, net VIR ONS. 


DIE KRUISWOORDE 
VAN JESUS 


Pragtig maats! Sulke netjiese brie- 
we het ons lanklaas gehad. Baie geluk 
aan die volgende maats: 


Corrie Taljaard van Langstraat 55, 
Middelburg; Elsa Labuschagne, Pos- 
bus 1155, Pietersburg; Hannetjie 
Jackson. Posbus 18116, Hercules, Pre- 
toria; Flippie Kruger, 9de Straat 30, 
Naboomspruit; Herman Pretorius, 
Blommefonds 35, Groenkloof, Preto- 
ria; Rudolf Pretorius Bronkhors- 
straat 80, Groenkloof, Pretoria en 
Deon Kloppers, lLancasterweg 11, 
Parkdene, Boksburg. 


Julle het almal die Kruiswoorde 
van Jesus reg neergeskryf en 95c is 
Oop pad na julle toe. Hou maar die 
pos dop! Hier is nou die kruiswoorde: 


1. Vader, vergeef hulle, want hulle 
weet nie wat hulle doen nie. (Luk. 
93:34). 

2. (Vir Maria) Vrou, daar is u seun! 
(en vir Johannes) Daar is jou 
moeder. (Joh. 19:26-27). 

3. (Vir die moordenaar aan die 
Kruis) Voorwaar Ek sê vir jou, 
vandag, sal jy met My in die Para- 
dys. wees. (Luk. 23:48). 

4. My God. My God. waarom het U 

My. verlaat? (Matt, 27:46). 

Fik het dors. (Joh. 19:28). 

Dit is volbring (Joh. 19:30). 

Vader. in U hande gee Ek My gees 

oor! (Luk. 23:46). 


AD Y 


Groete, 
Oom Mike. 


DIE MARTELARE 


Tydens 'n groot bosbrand het ie- 
mand vertel van 'n voëltjie wat 'n 
nessie met klein voëltjies in een van 
die bome gehad het. Sy het wild rond- 
gefladder rondom die nessie terwyl 
die vuur al nader kom. Uiteindelik 
het die boom ook aan die brand ge- 
raak. Die man het gedink die voëltjie 
SOU nou maar moed opgee en weg- 
vlieg maar nee, toe die vlamme aan 
die nessie begin lek, gaan sit sy op 
die nessie en sprei haar vlerkies uit 
oor die kleintjies, net om binne 
enkele minute saam met hulle ver- 
kool te word. 


Dit is wat liefde aan iemand kan 
doen. Dit is ook liefde soos hierdie 
wat mense laat veg vir hulle vader- 
land of in 'n gevaarlike stroom laat 
spring om 'n kind te red. 


Jesus het ons ook so lief gehad dat 
Hy van die Hemel gekom het om 
aan die kruis te sterf sodat ons son- 
des betaal kon word. Dit is dan ook 
geloof in Jesus en Sy liefde wat 
mense die krag gegee het om te sterf 
ter wille van hulle geloof. Dit is van 
hierdie mense wat ons julle wil ver- 
tel — Die martelare wat deur die 
eeue met hulle lewe moes betaal vir 
die geloof wat ons almal vandag open- 
lik kan bely. 


Reeds kort na die Pinksterfees en 
die uitstorting van die Heilige Gees, 
het die vervolging van die volgelinge 
van Jesus al begin. Toe Johannes en 
Petrus die kreupel man buite die tem- 
pel genees het, is hulle in die tronk 
opgesluit en belet om weer in die 
Naam van Jesus op te tree. Hierop 
het Petrus onbevrees geantwoord: 
,Of dit reg is voor God om julle meer 
gehoorsaam te wees as God, moet 
julle self beslis; want vir ons is dit 
onmoontlik om nie te spreek oor wat 
ons gesien en gehoor het nie.” Van 
toe af het die Fariseërs en owerstes 
van die Jode die Christene vervole 
en in tronke gestop. Saulus was een 
van die bekendste vervolgers van 
Jesus se volgelinge. 


Stefanus, 'n jong Griekse Jood was 
een van die eerste sewe diakens wat 
deur die eerste gemeente gekies is 
Hy was veral verantwoordelik vir die 
versorging van die Griekssprekende 
lede van die gemeente. Op 'n dag het 
'n groep van die Sinagoge van die 
Tiibertyne met Stefanus begin areu- 
menteer. Hy was egter so vol wysheid 
en vervul met die Heilige Gees dat 
hulle hom nie kon oortuig nie. 'Toe 





het hulle mense opgestook om valse 
beskuldigings teen hom in te bring. 
Stefanus het hierop `n lang toespraak 
gehou en hulle beskuldig dat hulle 
verraaiers en moordenaars van Jesus 
was. Dit het hulle so woedend ge- 
maak dat hulle klippe na hom begin 
gooi het. Stefanus, met `n gesig wat 
straal, het opgekyk na die Hemel en 
terwyl die klippe op hom neerreën, 
roep hy uit: ,Here Jesus, ontvang my 
gees”, en toe hy naderhand op sy 
knieë neerval onder die klippe, roep 
hy met sy laaste asem dieselfde woor- 
de uit as Jesus aan die kruis naamlik 
,Iere reken hulle hierdie sonde nie 
toe nie.” So het die eerste martelaar 
vir die geloof gesterf terwyl die jong 
klipgooiers hulle klere neergelê het 
voor die voete van Saulus, die groot 
vervolger van Christene in daardie 
tyd. God sou egter self `n verande- 
ring in hierdie man se lewe bring en 
van hom een van die grootste apos- 
tels maak, wat self met sy lewe moes 
boet vir sy geloof. 


Van toe af is die Christene al hoe 
meer vervolg. Aan die begin was dit 
net die Joodse leiers self wat hulle 
vervolg het. Later het die Romeine 
egter ook begin om die Christene te 
vervolg omdat hulle nie die Romein- 
se gode wou aanbid en wou meedoen 
aan die sondige tydverdrywe van die 
goddelose Rome nie. Van hierdie tyd 
van bittere vervolging vertel ons vol 
gende keer meer. 


MONUMENTE 
EN 


GRAFSTENE 


GEMAAK UIT DIE 
BESTE PRETORIA - GRANIET 


Word afgelewer en opgerig op 
enige dorp en plaas 


PRYSE NA ELKEEN SE 
VERMOË 


Pryse en Katalogus op 
op aanvraag! 


d. P. E. ROODE 


POSBUS 163 — FOON 308 
ERMELO 


Die Hervormer, April 1971, bladsy 27 


IN MEMORIAM 


in liefdevolle herinnering dink ons terug aan 
ons ontslape dierbares wat ons vooruitgegaar 
net en nou rus van hulle arbeid. Ons mis hulle 
nog steeds, maar treur nie oor hulle soos die 
ender wat geen hoop het nie. Ons dank God 


vir wat hulle deur sy genade beteken het. 





VAN ROOYEN — Twee jaar 
van verlange is weer verby, 
maar onvergeetlik bly die dag 
van 21 Maart 1969 toe die Heer 
van ons weggeneem het ons ge- 
liefde eggenoot en pappa. Ons 
verlang baie maar ons is dank- 
baar vir die mooi herinneringe 
wat hy vir ons nagelaat het. 

—  Verlangende vroutjie en 
kinders Driekie, Willie en 
Sussie. 





BOTHA — Johannes Petrus: Drie jaar van stille 
trane en diepe verlange is verby, en nog bly die 
Sondagaand 21 April 1968 vir my soos die dag van 
gister, toe my dierbare eggenoot ons pappie en 
oupa verhuis het na sy hemelse Vader. — Daar is 
'n swart marmer steen in die kerkhof, en ek sit 
mooie rosies daarom heen. Onder daardie swart 
steen lê begrawe, my liefling oor wie ek altyd sal 
ween. — Sy eggenote, Soekie Botha, Kinders en 
Kleinkinders, Bus 60, Pk. Rothdene. 


VAN STADEN — Jacobus Frederick: Nog 'n jaar 
van eensaamheid en verlange is verby, maar die 
dag van die 23-2-66 sal ons nooit vergeet toe my 
dierbare eggenoot ons vader en grootvader onver- 
wags van ons weggeneem is. Baie trane vloei in 
stilte wat net God alleen van weet, want ons vir 
wie hy so dierbaar was kan en sal hom nooit ver- 
geet. — Verlangende eggenote Fiena, Kinders en 
Kleinkinders, Florida Meer. 


MEYER — Johannes Phillipus Cornelius: 'n Jaar 
van stille trane en eensame nagte van verlange is 
verby, maar onvergeetlik bly die dag van 28 April 
1970, toe van ons weggeneem is, my dierbare egge- 
noot en ons vader. Die mooi gedagtes en soete 
herinneringe wat hy vir ons nagelaat het sal al 
tyd vir ons kosbaar bly. — Sy plek is leeg, sy stem 
is stil, Ons swyg o Heer, dit was U wil. Verlangen- 
de eggenote Milly en kinders. 








DIE OWERSTE VAN DIE WERÉLD 


uit. Sonder geld gaan jy dood van die 
honger, tensy iemand anders hom oor 
jou ontferm. Jy loop kaal, sonder 'n 
dak oor jou kop as jy nie geld in 
jou sak het nie. En as dit duur is om 
gesond te wees — is dit baie duurder 
om siek te wees — jemand kan dit 
trouens nie meer deesdae bekostig 
om siek te word nie. En baie min 
van ons kan dit bekostig om te lewe. 


Wanneer ek nou sê dat baie min 
van ons dit kan bekostig om te lewe, 
wil ek nie daardeur beweer dat die 
lewe so ontsettend duur geword het, 
dat ons niks meer kan bekostig nie. 
Hier jet ons eintlik gekom by die 
kern van ons ganse probleem. Om 
te lewe kan ons almal bekostig — ons 
is bevoorreg genoeg om te kan leef 
in een van die min lande van die 
wêreld waar `n mens nog kan leef 
— maar ons kan nie bekostig om te 
lewe soos ons graag wil nie. Ons 
probleem is dat ons almal arm of 
gemiddelde mense is, met die menta- 
liteit van rykes. Ons is nie tevrede 
met die noodsaaklikhede nie (en ten 
spyte van wat die regering blykbaar 
dink is selfs 'n motorkar 'n noodsaak- 
likheid), maar ons prop ons erwe en 
huise vol met allerhande luukshede. 
'n Radio is nie meer goed genoeg nie 
— dit moet `n ,,hi-fi” stel wees. ʼn 
Kar is nie meer goed genoeg as daar 
nie G.T. op hom staan nie. 'n Dak oor 

die kop is nie meer 'n huis nie — 'n 
huis het twee badkamers en daarmee 
basta. So kan ons aangaan. Ons wil al- 
tyd beter lewe. Daarmee is seker ook 
niks verkeerd nie. Maar ons wil alles 
dadelik hê. Ons is nie bereid om te 
wag tot mêre of oormêre nie — ons 
wil die goeie lewe nou hê, ons wil 
oornag ryk word — ons wil so veel 
as moontlik geld vir so min as moont- 
lik werk hê. En as gevolg van hierdie 
oorwegings het geld ons nasionale 
stokperdjie geword. 

Nou ken ons almal die woorde van 
Jesus: Jy kan nie God en Mammon 
dien nie. Ons het ook almal 'n begrip 
van wat die woorde beteken. Maar 
wat Jesus sê is so radikaal as wat 
kan kom. As ek die Nuwe Testament 
veg verstaan, wil Jesus eintlik kon- 
sekwent sê dat Mammon dit wil sê 
geld, die mag in die wêreld is wat 
direk teenoor God staan. Dit is die 
een mag tussen wie en God daar geen 
vergelyk kan kom nie. Want Mammon 
is die owerste van die wêreld. En 
dan word met .,wêreld” nie soseer die 
aardbol bedoel nie, maar wel daardie 
mag wat in stryd met God staan. Om 
dit nou baie eenvoudig te stel: 
Wêreld kan in verband gebring word 
met ,,sonde”. Die geldmag is die be- 
langrikste mag in hierdie anti-godde- 
like magstroom. 

Wanneer ons dit sê, moet ons on- 
middellik die volgende daarby sê: 

Hiermee word seer sekerlik nie be- 
doel dat daar nou 'n werklik aan- 
duibare mag of krag iewers in die 
wêreld of bokant die wêreld 's wat 
ons die geldmag noem nie. Wat daar- 
mee bedoel word is niks anders nie as 
die mag van geld. Jesus weet dat die 
man of vrou wat lief word vir geld 
eintlik nie meer in die hart plek oor 
het vir enigiets anders nie. Wanneer 
rande en sente besit geneem het van 
jou lewe, help dit nie meer om daarop 
aanspraak te maak dat jy God ook 
liefhet nie. Die twee sake skakel me- 
kaar volledig uit. Daarom sê Jesus 
dat 'n ryk man beswaarlik in die 
hemel sal kom, daarom huil die ryk 
jong man wat die opdrag kry, om al 
sy goed te verkoop en die geld aan 
die armes te gee. Wanneer geld be- 
langrik word, word alle ander dinge 
minder belangrik en selfs onbelang- 
rik, selfs ook God. 


Daarom is ek so bekommerd oor 
ons volk. Geld is belangrik — dit het 
ons gesien. Maar dit word vir ons te 
belangrik. Dit word allerbelangrik. 
Alle ander dinge verdwyn uit die oog 
ten behoewe daarvan. En nou het ons 
gesien dat Mammon die owerste is 
van die magte wat is, wat in stryd is 
met God. Daarom sal dit goed wees as 
ons die ander woorde van Jesus ont- 
hou: Waar jou skat is, sal jou hart 
ook wees. 


Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 
Ned. Hervormde Kerk 
van Afrika. 


Intekengeld: R1.00 per jaar. 


Die blad verskyn in die begin van 
elke maand. Stukke vir publikasie 
moet die redakteur op die allerlaatste 
bereik, dertig dae voor publikasie. 


ADVERTENSIETARIEWE: 


Geboortes, verlowings en huwelike Ra 

vir 'n maksimum van 60 woorde, en 

3 sent per woord bo 60 woorde, voor- 
uitbetaalbaar. 


Doodsberigte en in Memoriams R3.00 
per plasing. 


Die Advertensiebestuurder, 


DIE HERVORMER, 
Posbus 18061 — Hercules. 


Advertensies moet aan die adverten- 

siebestuurder gestuur word nie later 

nie as 6 weke voor datum van publi- 
kasie nie. 


As 'n foto geplaas moet word: R6.00 
ekstra vir die maak van drukkersblok. 


Gedruk deur 
N.H.W.-PERS, 
Posbus 18061, Hercules. 


Amptelike Berigte 


BEROEPE PREDIKANTE 


Aangeneem: 
Ds. N. C. J. Brayshaw na Welkom/ 
Hennenman. 


Bedank: 

Ds. P. J. v. Staden na Springs en 
Stilfontein. 

Ds. D. J. Dreyer na Primrose. 

Ds. F. G. J. Loots na Brakpan/Har- 
monie. 

Ds. D. J. Smith na Vryburg/Goede- 
hoop/Donegal-Malopo. 

Ds. J. P. Snyman na Krugersdorp- 
Wes. 

Ds. J. H. Viljoen na Rustenburg en 
Stilfontein. 

Ds. G. J. J. Roos na Van der Hoff. 

Ds. E. C. B. Kotze na Louis Trichardt. 

Ds. L. J. J. Nell na Alberton. 

Ds. M. J. v. Schalkwyk na Premier- 
myn. 

Ds. C. G. Botha na Sasolburg. 

Ds. J. M. Fourie na Bergsig. 

Ds. $S. J. de Beer na Springs. 

Ds. C. L. v. d. Berg na Delareyville. 

Ds. S. J. v. d. Westhuizen na Breyten/ 
Carolina/Chrissiesmeer. 

Ds. J. P. J. Wagenaar na Salisbury- 
kombinasie. 

Ds. J. C. Kruger na Krugersdorp-Wes. 


RADIODIENSTE APRIL 1971. 
Eredienste: 


4 April 7.00 nm. Kortgolf, St. Helena. 

11 April 10.30 vm. Kortgolf, Prim- 
rose. 

18 April 10.80 vm. Medium/FM, Port 
Elizabeth. 

25 April 10.30 vm. Kortgolf, Primrose. 

2 Mei 7.00 nm. Kortgolf, Oos-Londen. 


Oggendgodsdienste 10.15 vm. 


6 April: Ds. J. H. Steenekamp. 
138 April: Ds. J. N. Wolmarans. 
20 April: Ds. F. H. v. d. Merwe. 
27 April: Ds. G. C. v. Staden. 


Ontwaak My Siel 7.40 vm. 
11 April: Ds. G. H. J. Marsman. 


Vroeë-oggend 6.30 vm. en Laataand 


11.10 nm. Oordenkings: 

1 April Ds. J. P. J. Wagenaar. 

8 April Ds. T. F. J. Dreyer. 

16 April Ds. J. B. J. v. Rensburg. 
18 April Ds. A. Brandt. 

23 April Dr. A. J. G. Dreyer. 

25 April Ds. A. J. Zwarts. 

29 April Ds. A. Brandt. 


Ander Sondag Programme: 


Jeugprogram: 2.35 nm. 
Kom na die Waters: 6.05 nm. 
Wat sê die Bybel?: 9.15 nm. 


Bybelkennis-eksamen 
197, 


Aan alle Predikante, Superinten- 
dente van Sondagskole, Skribas en 
Kerkrade: 

Die Bybelkennis-eksamens word 
vanjaar gehou op die derde naweek 
van Augustus, of as hierdie tyd vir 
u gemeente nie pas nie, dan op `n 
datum So na as moontlik aan die 
derde naweek van Augustus. U kan 
dit Sondag — die Sondagskooltyd — 
of enige weeksdag laat skryf. 


Hoe om in te skryf: 

U stuur aan my die aantal kinders 
(net die getal) in u Sondagskool by- 
voorbeeld: 


6 Jaar en onder .... uu. (getal) 
7 Jaar A.D (getal) 
8 Jaar (getal) 
GRATE NE (getal) 
10 Vaar ER Ed oes (getal) 
11 Jaar (getal) 
19 Jaar HO ee (getal) 
138 Jaar (getal) 
TANT AE N AL Pi (getal) 
Katkisanter EE Ee (getal) 


Die kinders skryf volgens ouder- 
domsindeling, soos wat u hulle in die 
begin van die jaar ingedeel het. Om 
koste, soos byvoorbeeld sertifikate, 
seëls ensovoorts te dek, stuur u 13 
sent saam vir elke Sondagskoolkind. 
Reël maar met u kassier, dat hy 'n 
gemeente-tjek gee, solank as wat u 
nog die 15 sent per kind bymekaar- 
maak. Skryf asseblief u gemeente- 
naam en adres waarheen vraestelle 
gepos moet word baie duidelik. 


Waaroor skryf die kinders: 

Die 6-11 jaar groepe skryf oor die 
lesse in die Sondagskoolleerplan, Son- 
dag 3 Januarie tot Sondag 20 Junie. 

Die 12 jaar, 18 jaar en 14 jaar 
groepe se leerplan is agter in die 
Sondagskoolleerplan aangegee. 

Die katkisant se leergang word van- 
jaar nader aangedui. Hulle skryf oor: 


Ou Testament: 

1. Die Profeet Samuel: 1 Sam. 1:2 
(verse 1-10) 3 en 7 (verse 2-14). 

92. Die Profeet Elia: 1 Kon. 17, 18 
en 19. 

3. Ester: Die Boek Ester. 


Nuwe Testament: 

4. Die Evangelie van Lukas Hoof- 
stukke 21 tot 24. 

5, Briewe van Paulus aan die Ga- 
lasiërs en die Efesiërs. 

Kortbegrip: 

6. Vrae 14 tot 42 asook die vrae by 
die aflê van die Belydenis van die 
Geloof in die Ned. Herv. Kerk van 
Afrika. 

DO Blaai om 

AMPTELIKE BERIGTE 


[] Van vorige bladsy 


Bybelkennis-eksamen 


Kerkgeskiedenis: Dr. A. D. Pont. 

7. Deel 1 Hoofstukke 16 en 17. Deel 
IT Hoofstukke 1, 2 en 3. 

8. Uit Weiding: 

Ons belydenisskrifte. 

Nadat die kinders klaar geskryf 
het, moet elke Sondagskool die kin- 
ders se vraestelle nasien, en dan stuur 
u vir my die getal kinders wat ge- 
slaag het met lof, dit is 60% en hoër, 
en die getal wat geslaag het, dit is 
33%-59%, en die getal wat gedruip 
het, dit is minder as 33%. Die blanko 
sertifikate word dan aan u gepos. 
Wanneer moet u inskryf: 

Omdat daar duisende vraestelle 
(verlede jaar meer as 15,000) afgerol 
en gebind moet word, en dan aan die 
verskillende gemeentes gepos moet 
word, vra ons vriendelik, dat u ons 
moet help. By al die gewone gemeen- 
telike werk, in 'n uitgestrekte gebied, 
moet hierdie werk tussenin gedoen 
word. 

Die Raad vir Sondagskool en Kate- 
gese het besluit dat u nou al kan 
inskryf, maar in elk geval nie later 
as 31 Mei nie. Ek vra asseblief. 

Stuur nou asseblief vir my die getal 
kinders in u Sondagskool volgens ou- 
derdomsindeling, saam met u tiek van 
15 sent vir elke inskrywing. 

Seën op u Sondagskoolwerk. 

S. E. Young, Sekretaris. 
Posbus 105, Zeerust. 


Kuratorium vir die 
Teologiese Opleiding 


Aan alle Kerkrade en Predikante, 
ook vir die kennisname van gemeente- 
lede. 

Waarde broeders — Die jongesge- 
houe Algemene Kerkvergadering het 
onder andere besluit: 

,Die vergadering dra aan kerkrade 
en veral aan predikante op om in die 
komende drie jaar in elke gemeente 
'n besondere, volgehoue, planmatige 
poging aan te wend om studente vir 
die teologiese opleiding te werf, en 
aan die Kuratorium om in oorleg met 
die predikantevergadering met die 
verloop hiervan in voeling te bly.” 

In opvolging hiervan het die Kura- 
torium vrymoedigend om u aandag 
vir die volgende oorwegings te vra: 

1. Die kerk moet in opdrag van die 
Heer van die kerk nie net mense tot 
die geloof oproep nie, maar ook 
mense roep vir die besondere dienste 


wat in die kerk onderhou moet word. 
Hierdie mense is nodig anders kan 
die kerk nie die opdrag van die Heer 
van die kerk na behore uitvoer nie. 
Die tekort aan predikante is een van 
die faktore waardeur die behoorlike 
taakvervulling van die kerk ernstig 
geskaad word. Daarom moet ons men- 
se kry wat opgelei kan word om die 
evangeliebedicning te behartig. Vir 
die kerk, ons kerk in die besonder, 
is dit geen luukse nie, maar 'n lewens- 
noodsaaklikheid. 


9. Dit is nou egter nie die bedoeling 
om seuns in die teologiese studie in 
te praat nie. Daar moet egter in 
gedagte gehou word dat kinders op 
skool, in die pers en elders blootge- 
stel word aan geraffineerde en in- 
tensiewe werwingswerk van talle in- 
stansies. Die onderwys, polisie, nywer- 
hede, die staatsdiens gebruik opge- 
leide mense, spandeer groot bedrae, 
wend verfynde tegnieke aan om hulle 
eie gebiede so aantreklik moontlik 
voor te stel. 'n Seun wat van huis 
uit belangstelling in of selfs die lus 
het, moet bomenslike vasberadenheid 
hé om nie, sonder hulp van ons kant 
af, voor hierdie hoogsdoeltreffende 
werwingsbombardement te swig nie. 
En dit gaan nou om die verlening van 
hierdie hulp in die vorm van infor- 
masie en inspirasie, ten einde so `n 
seun instaat te stel om sy ewewig te 
behou en nie oorbluf te word nie. 
Hierdie hulp kan die beste verleen 
word deur die jeug steeds op geldige 
en nie op valse gronde nie, met die 
hoë roeping van die diens van die 
Woord te konfronteer. 


3. Dan moet daar teen elke prys 
verhoed word dat `n seun wat van 
plan is om predikant te word, voor 
die keuse beland om @6f `n uitgeslote 
alleenloper te word d6f sy toekoms- 
planne vir sy maats geheim te hou. 
Daarom moet ons poog om `n groeps- 
verantwoordelikheidsbesef ten opsigte 
van die diens van die Woord by die 
kinders van die kerk te kweek. In 
die katkisasie kan hierdie saak in 
groepsverband en by die huisbesoek 
in gesinsverband op normale wyse 
ter sprake kom. Bo en behalwe hier- 
die normale geleenthede beveel die 
kuratorium aan dat al die hoërskool- 
leerlinge van die gemeente — die 
dogters moet ook daarby wees, want 
hulle be-oordeling dra groot gewig — 
nou-en-dan by die pastorie of ander 
geskikte lokaal onthaal word. Dit 
moet egter deur die kerkraad, wat 
tenminste deur 'n paar broeders ver- 
teenwoordig moes wees gedoen word, 

EO 


sodat dit duidelik is dat dit hier om 
`n saak van die kerk as geheel gaan. 
By dié geleentheid moet die nood- 
saaklikheid van toekomstige dienaars 
van die Woord deur die betrokke 
groep by die groep as geheel inge- 
skerp word. Dit gaan om die behoud 
van die heel kosbaarste vir land en 
volk. En dit gaan om die heil van 
hulle almal se kinders in die toekoms. 
S6 mag ons geluk om by die groep 
as geheel 'n besef te skep van betrok- 
kenheid by die toekoms van die paar 
seuns wat die bedoelde -keuse oOor- 
weeg. En dan kan dit wees dat dit 
later dalk nie meer met die predikant 
sal wees wat `n woordjie van aan- 
moediging sê nie. 


4. By die geleentheid moet ons ook 
aan die groep as geheel korrekte in- 
formasie verskaf. Ons moet hulle mee- 
deel dat die predikantskap nie bedoel 
is om mense stoflik ryk te maak nie 
en dat wie hierdie keuse doen, by- 
voorbaat afstand doen van hierdie so 
oorweldigende salarissyfers. Hy hard- 
loop nou nie meer saam in daardie 
wedloop nie. Dan besef die groep as 
geheel dat hierdie keuse moed en 
wilskrag vereis — veral van die be- 
gaafdes onder hulle! Van wat hy 
prysgee hiervoor, kry hulle elders 
genoeg informasie. 


Maar ons mO6ét hulle ook meedeel 
dat wie predikant word nie gebrek sal 
hé nie — onvoorwaardelik: nie in 
hulle jongdae nie en ook nie op hulle 
oudag nie; dat hulle geen behuisings- 
nood sal hê nie — nie een enkele dag 
nie; dat hulle nie hoef saam te hard- 
loop in daardie wedloop nie. En ons 
moet hulle laat besef watter glorie- 
ryke bevryding hierdie feit meebring, 
sodat die hele groep iets sal besef van 
die voorreg daarvan om absoluut vry 
van materiële kommer jou hande van 
die eerste af los te hê vir die verrig- 
ting van `n verhewe lewenstaak. 


5. En dan moet ons hulle ook in- 
spireer: daar is geen groter avontuur 
in die 20ste eeu as om jouself on- 
voorwaardelik in te werp vir die be- 
houd van die teerheid, skoonheid, 
menslikheid teen die bedreiging van 
die brutaliteit, smerigheid, `dierlik- 
heid nie. 


Daar is geen avontuurliker loop- 
baan as dié van dienaar .van die 
Woord nie. Ons moet hulle selfs in- 
Spireer vir..die avontuur van die 
Grieks en Hebreeus wat voorlê, en 
ons moet hulle iets laat vermoed van 
die onvervreembare innerlike verry- 


] Na volgende bladsy 


king van die teologiese studie, die 
koningin van die wetenskappe. 

Maar ons moet versigtig wees om 
nie by die geleentheid met hulle 
teologie te praat nie, want daarvan 
snap hulle nog maar min. (Daarom 
die woordkeuse hoër op in hierdie 
paragraaf). 


6. Dit moet ook duidelik gestel 
word dat informasie en inspirasie nie 
vir afleiding en tydverblyf verskaf 
word nie, maar wel omdat die Heer 
van die kerk inderdaad mense tot 
hierdie avontuurlike dienswerk roep, 
sodat een of meer van hulle, hulle 
sal gaan bekwaam daarvoor en die 
ander alles moontlik in die werk sal 
stel om hierdie hele saak sover 
menslik moontlik te laat slaag. Want 
as daar uit elke gemeente van elke 
geslag net een persoon kom wat werk- 
lik predikant word, dan kan daar mos 
nooit `n predikante tekort wees nie! 

7. Die kuratorium versoek u vrien- 
delik om in hierdie rigting, gewysig 
en aangevul, soos u plaaslike om- 
standighede vereis in u eie diskresie 
uitvoering aan die opdrag van die 
Algemene Kerkvergadering te gee en 
by die komende predikantevergade- 
ring te kom deelneem aan 'n gesprek 
oor die kanse op 'n mate van verslae. 
Naskrif: 

Hierdie skrywe is deur prof. dr. 
J. I. de Wet en ds. C. L. van der 
Berg opgestel namens en in opdrag 
van die kuratorium. 

P. J. T. Koekemoer — voorsitter. 
T. P. Coetzee — skriba. 





RINGSVERGADERINGE 
1971 


Van die volgende ringsvergaderinge 
is berig ontvang wat plek en datum 
betref. In terme van die Bepalings 
van die Kerkwet word dit bekend 
gestel. Die ringskribas sal in 'n op- 
roep aan kerkrade self verdere be- 
sonderhede verstrek oor wat beno- 
dig word. Geloofsbriewe en jaarver- 
slagvorms is reeds aan kerkrade ge- 
pos. 

Ring van: 

Potchefstroom, 26 Mei, Hartebeestfon- 
tein. 

Rustenburg, 10-12 Junie, Rustenburg. 

Zoutpansberg, 8-9 Junie, Pietersburg. 

Pretoria, 1 Junie opening, Pretoria 14 

Junie v.v. voortsetting. 
Middelburg, 4 Junie, Sabie. 
Heidelberg, 10-11 Mei, Heidelberg. 
Zeerust, 30 April 1-3 Mei. Zeerust. 
Krugersdorp, 11-13 Mei, Krugersdorp- 

Noord. 


Johannesburg, 24-26 Mei, Nederlands- 
sprekende Gemeente. 

Germiston, 25-27 Mei, Brakpan-Har- 
monie. 

Rhodesië, 10-13 Junie, Salisbury. 

Suidwes-Afrika, 23-25 April, Wind- 
hoek. 

Bloemfontein, 30 April-lMei, St. He- 
lena. 

Pietermaritzburg, 14-15 Mei, Vryheid. 

Kaapland, 17-18 Junie, Kaapstad. 

Maaguassi, 17-18 Mei, Leeudoringstad. 

Losberg, 10-12 Mei, Westonaria. 

Vereeniging, 21-25 Junie, Vereeniging. 

Noordelike Pretoria, 24-27 Mei, Vil- 
lieria. 

Bronkhorstspruit, 15-16 Junie, Marble 
Hall. 

Trichardtsfontein, 2-4 Junie, Chrissies- 
meer. 

Waterberg, 8-9 Junie, Potgietersrus. 

Zuurfontein, 24 Mei, e.v. aande Johan- 
nesburg-Noord. 

Heilbron, 4-5 Junie, Heilbron. 


P. M. SMITH 
(Skriba) 


WIT GEMEENTES 
[] Van bladsy 21 


Warmbad Dankbaar 


Geagte Redakteur, 

Dit sal waardeer word indien u die 
volgende in u blad sal plaas: 

Dit is vir die gemeente van Warm- 
bad, wat weer na 16 maande vakant- 
skap, 'n eie predikant het, `n behoefte 
van die hart om die volgende predi- 
kante te bedank vir die hulp wat aan 
hierdie gemeente verleen is: 

Di. F. G. J. Loots, M. W. Pretorius, 
G. C. Coetzee, P. M. Smith, J. A. P. 
van Tonder, A. N. J. D. Alberts, P. G. 
van Staden, D. B. Snyman, J. M. 
Fourie, N. H. Buitenweg, C. L. v. d. 
Berg, J. L. van Staden, J. J. Smit, S. 
J. de Beer, dr. L. M. le Roux en prof. 
J. I. de Wet. 

Aan al hierdie predikante ons har- 
telike dank en aan die wat dikwels 
moes uithelp en ook aan ons konsu- 
lent ds. Loots `n spesiale woord van 
dank. 

Gedurende die 16 maande was daar 
elke Sondag diens in die kerk en op 
slegs 6 geleenthede het die ouder- 
linge die diens waargeneem. 

Noudat ons weer bevoorreg is om 
'n pastoriepaar in die persoon van ds. 
en mev. $. J. Swanepoel hier te kon 
verwelkom dink ons aan al die ander 
wat ons getrou bygestaan het en 
Gods seën word u toegebid op u ver- 
dere arbeid in u gemeentes. 

Die uwe, 
H. A. GREGAN. 
(Skriba). 





Geen rustelose 
nagte meer nie 


Etlike jare lank het mnr. J. E. 
Hewkins probeer om die strem- 
minge van bejaring, wat sy werk 
en sosiale lewe ernstig benadeel 
het, teen te werk. Hy het begin 
| dink dat hy nooit weer SOOS 
vroeër sou voel nie. 

| Maar die afgelope maande het 
hy nuwe lewenslus gekry. Hy ly 
nie meer aan rustelose, slapelose 
| nagte, vreemde pyne, prikkel- 
baarheid en frustrasie nie. En 
selfs `n rugpyn wat hom baie jare 
lank las gegee het, het nou 
verdwyn. 

Die rede vir hierdie merkwaar- 
dige verandering? 

Mnr. Hewkins sê: ,,Ek gebruik 
Salusa 45 nou 15 maande lank 
en die verbetering in my fisiese 
en geestelike toestand laat niks 
te wense oor nie. Ek is 61 jaar 
oud en ek voel bloedjonk V” 








LEWENSLUS VIR DIE MIDDELIARE 






TABOUG ACTIYATOR 


NEW VIGOUR FOR THE MATURE YEARS 


| Beskikbaar by alle aptekers 


4572/a 

Pyn se Moses ... 


OTTO se 


VYF-AKSIE 
SENUWEE PYNPOEIERS 


PRYS: 17lc en 37dc 


Nie net 'n gewone Hoofpyn 
Poeier nie. 
seker die enigste pynpoeier met vyf 
bestanddele en ES vir 'n sekere 
doel. 


Duisende word elke dag vervaardig en 
verkoop. Is u een van die verbruikers? 
(Indien nie, probeer OTTO'S vir Hoof 
pyn, Jig, Rumatiek, Verkoue, Heupjig. 
Koorsagtigheid en enige ander pyn. 


UTTO'S verlig pyn binne enigé oom- 

plikke. OTTO'S bring genesing aan en 

verban pyn. OTTO'S kalmeer en voed 

die senuwees. OTTO'S breek verkoue 
en koors. 





As daar nie pyn en moeilikheid in die 
wêreld was nie, sou alles uit pret be- 
staan het. Ongelukkig is die grootste 
vyand PYN. Die vyande van alles wat 
leef en asem haal. Ja, pyn wat genot 
vernietig, die lewe bemoei en swart- 
galligheid verwek en selfs kan lei tot 
senuweewrakke. Maar vra uself of dit 
nodig is in die moderne wêreld? Nee, 
2lad nie! Hou net 'n pakkie OTTO se 
poeiers byderhand, die vyfaksie poeier, 
wat pyn se moses bly, die senuwees 
kalmeer en lewenslustigheid verskaf. 





Na jare van navorsingswerk 


bied ons u aan 


OTTO SE BOEGOE EN 
JENEVER PILLE 


OM DIE NIERE EN BLAAS TE 
REINIG 


Prys: 35e. 


in smaaklike Pil vorm, is dit 'n heel 
ander storie. Die Pille is saamgestel 
grotendeels uit die ekstrakte van Boe- 
goe en Jeneve:z met ander stowwe 
Boegoe en Jenever is welbekend. Ook 
die mediese waarde en smaak Maar 
om u bloed, lewer en blaas te suiwer 
tesame met 'n sagte lakseermiddel 
Besonder goed vir Jig en Rumatiese 
leiers om die Pille saam met OTTO se 
vyfaksle senuwee en pynpoeiers te 
gebruik 





Dr. Gollinse Pille 


PRYS: d5c. 
VIR GAL EN LEWER 


Blakende gesondheid is die teenoor- 
gestelde van die volgende klagtes: 


Nare hoofpyne, 

Gal aanvalle, 
Bitter mond, 
Aangepakte tong, 
Hardlywigheid, 
Vlekke voor die oë, 
Opgeblaasde gevoel, 
Lusteloosheid, 
Sooibrand, 

Geel gelaat. 


DIE OORSAAK: 


Lewer, Gal en Hardlywigheid 
Gal vloeistof word deur die lewer ver- 
vaardig, en is noodsaaklik om die kos 
wat ons eet in 'n ryk vloeistof te help 
verander. Gedeelte hiervan word deur 
die wand van die ingewande in die 
bloedstroom opgeneem, wat dan krag 
en energie aan die liggaam verskaf. 
Terselfdertyd is gal vloeistof ook die 
natuurlike lakseermiddel en behoed- 
middel, dit verhoed die onnatuurlike 
vergaan van voedselware in die inge- 

wande. 


Die lewer kan te veel of te min gal 
vervaardig en dan volg al die vermelde 
moelikhede. 


Oorryke voedsel, gemengde etes, te 
veel vleis, vet, en gebak veroorsaak 
oortollige gal wat dan in die galblaas 
bewaar word, en dan volg al die be 
kende kwale bo vermeld 
Word te min gal vervaardig, is dit 
gewoonlik hardlywigheid en 'n bleek 
gelaatskleur. 


Dit is hoe Dr. Collins se pille saam- 
aestel is om albei, lewer en galblaas te 
reinig en u van die klagtes te verlos. 
Sterk lakseermiddels soos kasterolie, 
ens., is slegs tydelike verligting. 


Vir oortollige gal, wat alles veroorsaak 
behalwe hardlywigheid, is die behande- 
ling stadig maar seker. Dr. Collin se 
Pille. — Neem een pil drie keer per 
dag na ete vir 34 dae. Dan een pil 
SOggens en saans vir 7 dae. Neem elke 
pil saam met `n glas vol water. Hard- 
lywigheid kan verhoed word deur 6-8 
slase water gedurende die dag te drink 
dan met slapenstyd een of twee Dr. 
Collin se Pille. 


Onthou: Dr. Collin se Pille vir Lewer 
en Gal moeilikhede. 


OTTO se 
TIEMIE STROOP 


PRYS: 25c. 
DIE KLEINSPAN SE VRIEND 


Vir Hoes, Kroep, Verkoue, Koors, Kink- 
hoes en emge bors aandoeninge. Dié 
Is seker die enigste Tiemie Stroop so 
bemark vir die gebruik van Babas en 
Viemie bevat die gesonde ontsmet- 
tngsmiddel naamlik ,,Thymol” wat 
kroepagtige borskwale dadelik verlig 
deur die slym vloeibaar te maak en 
verstoppings in die lugpype te voor- 
kom. Bestanddele word ook by die 
smaakvolle stroop gevoeg om koors 
te breek, slym op te bring, hoes te 
bestry en hardlywigheid te voorkom 
Kindersiektes laat u skrik, maar mel 
OTTO SE TIEMIE STROOP is u heel 
veilig, vernaam as kinders vals ver 
koues het met tande kry. 

Dié middel is uitstekend vir Babas en 
Kinders tot R-10 jaar en dit is smaak 

vol. 

Senuwees! Senuwees! 
DIE ALOMBEKENDE KLAGTE IN 
DIE MODERNE WERELD 





DIE ANTWOOSD. 
DIE GEURIGE ROOI STROOP! 


UITY SE SENUWEE EN 
VERSTERKMIDDEL 
Die alge mene versterkmiddel vu 
lusteloosheid, senuweeswakheid, sleg 
te eetlus, bloedarmoede, slaaploosheid, 
moegheid, bewerigheid en `n snaakse 
gevoel op die maag 


Wel, 'mdien u so voel, is OTTO SE 
SENUWEE EN VERSTERKMIDDEL 
u enigste toevlug! 


Die Brein en Rugmurg is die hoof 


senustelsel Hulle voedsel is ryk, 
skoon bloed ` Vanuit die ruggraat sprei 
die hele senuweestelsel, elk bedoel vir 
n sekere deel van die liggaam. Word 
ven of ander senuwee gestoor of ooreis, 
dan volg die bovermelde kwale, geken: 
merk deur die kortgebondenheid 


Die toevlug — Otto se Senuwee en 
Versterkingsmiddel. 


PRYS: 65c 
32 dosie. 


Weier a.u.b plaasvervangers, dring aan op die egte met hierdie geregistreerde handelsmerk Oral 





verkrygbaar of direk van Apteker. 

F. FOURIE — POSBUS 762 — PIETERMARITZBURG 


Sa 


EE Se 





Mo Dstieks! So 'n Pa van ons darem! Gister vir ons lekkers gekoop. 


Vandag vir Boetie 'n rooi reisieskar en vir my 'n paar 
skoolskoene. Hy's 'n bak Pa. Lag net as kleinboet sy hare trek. En Ma se oë 
blink as sy 'n soen kry. Darie Pa van ons dink ook aan alles. Dis wat dit so 
lekker maak.” 

So 'n Pa weet dat gesinsversorging ook omvattende Begrafnisversekering by 
AVBOB insluit. Waarom gaan gesels u nie by u naaste AVBOB-kantoor nie? 


Lid van die Afrikaanseverbond Groep. 

Produk van Suid-Afriks 


vrA 





